Bournemouth Ge Mahchah Kuri Hodhai City Hatharu Vana Burah - Vaguthu\nބޯންމައުތު މައްޗަށް ކުރި ހޯދައި ސިޓީ ހަތަރުވަނަ ބުރަށް\nއިނގިރޭސި ލީގު ކަޕުގެ ތިންވަނަ ބުރުގައި ރޭ މެންޗެސްޓާ ސިޓީ އާއި ބޯންމައުތު ބައްދަލު ކުރި މެޗު ސިޓީން ކާމިޔާބު ކޮށް ލީގު ކަޕުގެ ހަތަރު ވަނަ ބުރަށް ދަތުރު ކޮށްފިއެވެ.\nމެންޗެސްޓާ ސިތީގެ އަމިއްލަ ދަނޑުގައި ކުޅުނު މި މެޗު އެ ޓީމުން ކާމިޔާބު ކުރީ 2-1 ގެ ނަތީޖާ އަކުންނެވެ. ސިޓީ އިން ގިނައިރު ބޯޅަ ހިފަހައްޓައިގެން މި މެޗުގައި ކުޅުނު އިރު މެޗުގެ ފުރަތަމަ ލަނޑު ކާމިޔާބު ކުރީ ސިޓީ އިންނެވެ. މެޗުގެ 18 ވަނަ މިނެޓްގައި ފިލް ފޯޑެންގެ އެހީ އާއިއެކު ސިޓީއަށް މި ލަނޑު ކާމިޔާބު ކޮށްދިނީ ލިއަމް ޑިލަޕް އެވެ. އޭގެ ހަތަރު މިނަޓް ފަހުން ބޯންމައުތު އިން ވަނީ ލަނޑެއް ކާމިޔާބު ކޮށް މެޗުގެ ނަތީޖާ ހަމަހަމަ ކޮށްފައެވެ. މި ލަނޑު އެ ޓީމަށް ކާމިޔާބު ކޮށްދިނީ ސަމް ސްރިޖް އެވެ.\nމެޗުގެ ފުރަތަމަ ހާފް 1-1ގެ ނަތީޖާ އަކުން ނިމިގެން ދިޔައިރު ދެވަނަ ހާފްގައި ދެ ޓީމުގެ ފަރާތުންވެސް ފެނިގެން ދިޔައީ ހަމަހަމަ ކުޅުމެކެވެ. ނަމަވެސް މެޗުގެ 75 ވަނަ މިނެޓް ގައި ފިލް ފޮޑެން ވަނީ ސިޓީ އަށް ލަނޑެއް ކާމިޔާބު ކޮށް ހަތަރު ވަނަ ބުރުގެ ޖާގަ ކަށަވަރު ކޮށްދީފައެވެ.\nމި މެޗުން މޮޅުވެ ސިޓީ ލީގު ކަޕްގެ ހަތަރު ވަނަ ބުރަށް ދިޔައިރު ދެން އެ ޓީމު ނިކުންނަން ޖެހޭނީ ބާންލޭ އާއި ދެކޮޅަށެވެ. ސިޓީއިން މި ސީޒަންގައި ލީގް ކަޕް ކާމިޔާބު ކޮށްފިނަމަ 8 ލީގު ކަޕް ކާމިޔާބު ކުރުމުގެ ރެކޯޑާއި ހަމަ ކުރެވޭނެއެވެ.


ރަންނަމާރި އެރުމާއި ރާއްޖެ އިސްލާމްވުން! ކިހާވަރެއްގެ ޙަޤީޤަތެއް؟ | Sangu News\nރަންނަމާރި އެރުމާއި ރާއްޖެ އިސްލާމްވުން! ކިހާވަރެއްގެ ޙަޤީޤަތެއް؟\n17 ނޮވެމްބަރ 2020 - 19:53\nމީގެ ގާތްގަނޑަކަށް 800 އަހަރަށްވުރެ ކުރިން ދިވެހިރާއްޖެ އިސްލާމްވިއިރު އޭރު ރާއްޖޭގައި އޮތީ ރަސްކަމެވެ. ރައްކަމުގެ ތަޙްތުގައި އިންނެވީ ސްރީތިރިބުވަނަ އާދީއްތިޔަ މަހާރަދުންނެވެ. ނަމަވެސް އިސްލާމްވެވަޑައިގަތުމަށްފަހު ރަސްގެފާނުގެ ނަންފުޅު، މުޙައްމަދު ބުނު ޢަބްދުﷲ ސިރީ ބަވަނަ އާދީއްތިޔަ މަހާރަދުން ނުވަތަ ދަރުމަވަންތަ ރަސްގެފާނަށްް ބަދަލުކުރެވުނެވެ.\nރާއްޖެ އިސްލާމްވި ދުވަހޭބުނުމުން މިހާރުވެސް އަޅުގަނޑުމެންގެ ތެރެއިން ގިނަ ދިވެހިންގެ ހިތަށް އެންމެ ފުރަތަމަ އަންނަ ވާހަކައަކަށް "ރަންނަމާރި" ވާހަކަ ވާނެކަން ގައިމެވެ. ރަންނަމާރި ވާހަކައަކީ ރާއްޖެ އިސްލާމްވި ހާދިސާއެއްގެ ގޮތުގައި އަޅުގަނޑުމެން ދިވެހީންގެ ތެރޭގައި ވަރަށް މަޤުބޫލުކޮށް ދެކެވުނު ވާހަކައެކެވެ. އަދި އެއްޒަމާނެއްގައި މި ވާހަކައަކީ ހަމަ ތެދު ޙަޤީޤަތްކަމާއި އެއީ ހަމަ އަސްލަށްވެސް ރާއްޖެ އިސްލާމްވީ ހާދިސާކަން ޤަބޫލުުކުރި މީހުން މަދެއް ނޫނެވެ. ނަމަވެސް ތާރީޚް ދިރާސާ ކުރައްވާ ބޭފުޅުން މިއަދު އެއްބަސްވެލައްވާ ގޮތުގައި ރާއްޖެ އިސްލާމްވި ހާދިސާއާއި ގުޅުވައިގެން ދައްކާ ރަންނަމާރި ވާހަކައަކީ އޭގައި އެއްވެސް ހަގީގަތެއްނެތް ހިޔާލީ ވާހަކައެކެވެ.\nރާއްޖެއަކީ މީގެ އެތަށް ސަތޭކަ އަހަރުތަކެއް ކުރިން މީހުން ދިރިއުޅެމުން އައި ތަނެކެވެ. ޖާހިލުކަމާއި ޝިރުކުގެ ނުބައިކަމުގެ ތެރޭގައި ދިވެހިރާއްޖެ އޭރު އޮތްއިރު ރާއްޖޭގައި އޮތީވެސް އިސްލާމްދީނެއް ނޫނެކެވެ. ތަފާތު އެކި ދީންތައްކަމުގައިވެސް ބުނެވެއެވެ. ރަންނަމާރި ވާހަކަ ތުންތުންމަތިން ދެކެވެމުން އައިގޮތަށް ބަލާއިރު، މިދެންނެވި، ދިވެހީން ބުދު ދީނަށް އަޅުކަންކުރި ޒަމާނު، މާލޭގެ ވަރުނުލާ ރާޅުގަނޑާއި ދިމާގައި ހުންނަ ބުދުފަށްޅިއަށް ކޮންމެ ހަނދުމަހެއްގެ 15 ވަނަ ދުވަހު ރަންނަމާރި އަރާކަމަށްވެއެވެ. އަދި އެ ރެއަކު ގުރުއަތުން ހޮވޭ އަންހެންކުއްޖެއް ނަލަ ހެއްދުމަށްފަހު އެ ބުދުފައްޅިއަށް ގެންދަންޖެހެއެވެ. ފަތިސްވުމުން މީހުން ބުދުފައްޅިއަށް ދާއިރު އަންހެންކުއްޖާ އޮންނަނީ އިއްފަތްތެރިކަން ނަގާލައި، މަރާލާފައެވެ. ބައެއް ހަަދިސާތަކުގައި ބުނެފައިވާ ގޮތުން މި ރަންނަމާރީގެ ސިފައިގައި އަރަނީ، އޭރު ރަސްކަމުގައި ހުންނެވި ބޭފުޅާއެވެ. ކޮންމެ ހަނދުމަހެއްގެ 15 ވަނަ ވިލޭރޭ އަންނައިރު އަންހެންދަރިން ތިބޭ މައިންނާއި އަދި އެ މައިންގެ އަންހެންދަރިން ތިބެނީ ބިރުވެރިކަމެެއްގައެވެ. އެއީ ރަންނަމާރިއަށް ވެދުންކުރަން ޖެހޭ އަންހެންދަރިއަށް ވެދާނެތީ އޮންނަ ބިރުވެރިކަމެއް ކަމުގައިވެއެވެ.\nކޮންމެއަކަސް މިވާހަކަ ތަފާތު އެކި ގޮތްތޮތަށް ދެކެވެއެވެ. ނަމަވެސް ތާރީޚް ލިޔުއްވާ ބޭފުޅުން އެއްބަސްވެލައްވާ ގޮތުގައި މިވާހަކައަކީ ފުލޯކު ވާހަކައެކެވެ. ނަމަވެސް ދިވެހިރާއްޖެ އިސްލާމީ ހިދާޔަތުގެ މަގަށް އަޅުވައިދެއްވީ މަޣްރިބްކަރައިގެ ދީނީ ޢިލްމުވެރިއެއްކަމަށްވާ އަބުލްބަރަކާތު ޔޫސުފުލް ބަރުބަރީ ކަމަށްވެސް ތާރީޚް ދިރާސާކުރައްވާ ބޭފުޅުން އެއްބަސްވެލައްވައެވެ.\n19%ވަރަށް ގަދަ 0%ވަރަށް ގަޔާވޭ 25%ބޮޑު ޖޯކެއް 6%ހައިރާންވެއްޖެ 0%ވަރަށް ދެރަ 50%ރުޅިގަދަ ވަނީ\nރަސްގެފާނުގެ ބޮލުގަ މިފަދަ ބޮޑު އިލްޒާމެއް އެޅުވުން، މިއީ ތާރީހީ ގޮތުން އައިއްސަ އޮތް ވާހަކައެއް ނޫން. މިއީ ދާދިފަހުން ބަޔަކު ސްޕެކިއުލޭޓްކޮށްގެން އުޅޭ ތިއަރީއެއް. އެއްވެސް ހެއްކެއް ނެތި ރަސްގެފާނުގެ ބޮލުގަ މިފަދަ ބޮޑު އިލްޒާމެއް އެޅުވުން އެއީ އިންސާފުބާ؟ ދިވެހިން އިސްލާމްވީ ނުބައި ނުލަފާ ރަސްކަލަކު ކުރި ނުބައި ނުލަފާ ކަމެއް ފޮރުވަން އިސްލާމްވީ ކަމަށް ބުނުމަކީ އެރަސްގެފާނު އިސްލާމްދީން ގަބޫލުކުރިގޮތް ޑީލެޖިޓިމައިޒްކުރަންދައްކާ މަލާމާތުގެ ވާހަކައެއް. އަދި މި ތިއަރީއާ އެންމެ ގަޔާވާނީ ލާދީނީ މީހުން. މަގޭ އެދުމަކީ ޒުވާނުންނޭ، ބަޔަކު ދައްކާހާ ވާހަކައަކަށް ނުހެއްލޭށޭ. ވިސްނާށޭ. އަދި ކުށެއް ކުރި ކަން ޔަގީންނުވާ ހާލުގަ ރަސްގެފާނަކަށްވިޔަސް، ފަގީރަކަށްވިޔަސް، ތިމާ ލޯބިމާ މީހަކަށްވިޔަސް، ތިމާ ނުރުހޭ މީހަކަށްވިޔަސް ހެކި ނެތި ބްލޭމްނުކުރާށޭ. މިއީ ދިވެހިންގެ ތެރޭގަ އޮތްކަމެއް. އެހެން ކަމުން ރަސްގެފާނުގެ ވާހަކަ ބާއްވާފަ އަހަރުމެން އިސްލާހުވުން މާ މުހިއްމު


China In Feshi2Initiative Eh Gai Baiverivumuge Dhauvath Raajje Ah Nudhin - Vaguthu\nޗައިނާ އާއި ރާއްޖޭގެ ދިދަތަކެއް\nޗައިނާ އިން ދާދިފަހުން ދެކުނު އޭޝިއާގެ ގައުމުތަކަށް ހާއްސަކޮށްގެން ފެށި ދެއިނީޝިއޭޓިވްގައި ބައިވެރިވުމުގެ ދައުވަތު ޗައިނާ ސަރުކާރުން ދިވެހި ސަރުކާރުކަށް ދީފައިނުވާ ކަމަށް ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nމިހާރު އިންޑިއާ އަށް ކުރައްވަމުން ގެންދަވާ ދަތުރުފުޅުގައި އިންޑިއާގެ "އިކޮނަމިކް ޓައިމްސް" އަށް ދެއްވި އިންޓަވިއުއެއްގައި މިނިސްޓަރ ޝާހިދު ވިދާޅުވީ ދެކުނު އޭޝިއާ އަށް ހާއްސަކޮށްގެން ޗައިނާ އިން ފެށި ދެކުނު އޭޝިއާގެ ގައުމުތަކުން ފަގީރުކަން ނައްތާލުމުގެ އިނީޝިއޭޓިވް އާއި އަދި ހުރިހާ ރައްޔިތުންނަށް ވެކްސިން ފޯރުކޮށްދިނުމަށް ޗައިނާ އިން ފެށި އިނީޝިއޭޓިވްގައި ބައިވެރިވުމުގެ ދައުވަތު ރާއްޖެ އަށް ޗައިނާ އިން ނުދޭ ކަމަށެވެ.\n"ޗައިނާ އިން އެދެއިނީޝިއޭޓިވް ވެސް ކުރިއަށް ގެންދަނީ ދެކުނު އޭޝިއާގެ ގައުމުތަކަށް ހާއްސަކޮށްގެން ކަމަށް ބުނި ނަމަވެސް ކޮންމެވެސް ސަބަބަކާއި ހުރެ ދިވެހިރާއްޖެ އަށް އެއިނީޝިއޭޓިވްގައި ބައިވެރިވުމުގެ ދައުވަތު ލިބިފައެއް ނެތް." ޝާހިދު ވިދާޅުވިއެވެ.\nޗައިނާ އިން ފެށި ދެއިނީޝިއޭޓިވްގެ މަސައްކަތުގައި ބައިވެރިވުމުގެ ދައުވަތު ބޫޓާނަށް ވެސް ޗައިނާ އިން ނުދޭކަމަށް ރިޕޯޓްތައް ބުނެއެވެ. ޗައިނާގެ ދެއިނީޝިއޭޓިވްގައި ބައިވެރިވެފައި ވަނީ ބަންގްލަދޭޝް، ނޭޕާލް، ސްރީލަންކާ، އަފްޣާނިސްތާން އަދި ޕާކިސްތާނެވެ.\nމިނިސްޓަރ ޝާހިދުގެ އިންޓަވިއުގައި ވަނީ އިންޑިއާ އަކީ ރާއްޖެއަށް ދިމާވާ ކޮންމެ ދަތިކަމެއްގައި އެންމެ ފުރަތަމަ އެހީތެރިވާ އެންމެ ރަނގަޅު ރަހުމަތްތެރިޔާ ކަމަށް ވިދާޅުވާ ވިދާޅުވުން ތަކުރާރު ކުރައްވާފައެވެ. މާލޭގައި ތިބޭ އިންޑިއާގެ ޑިޕްލޮމެޓުންނަށް ކުރިމަތިވަމުން އަންނަ ފާޑުކިޔުންތަކަށާއި ދާދިފަހުން އިންޑިއާގެ ހައިކޮމިޝަން ގޮއްވާލާނެ ކަމަށް ބުނެ ދިން އިންޒާރަށް އިޝާރާތްކޮށް ޝާހިދު ވިދާޅުވީ ކުރީގެ ރައީސް ޔާމީން އިސްވެ ހުންނަވައިގެން ހިންގަވާ އިދިކޮޅު ހަރަކާތްތަކުގެ އަމާޒަކަށް އިންޑިއާ ހަދާފައި ވަނީ ރައީސް ސޯލިހްގެ ސަރުކާރުން ކުރަމުން އަންނަ ކާމިޔާބު މަސައްކަތްތަކުގެ ސަބަބުންނާއި ރައީސް ސޯލިހްގެ ސަރުކާރުން ގެންގުޅޭ "ފަސްޓް އިންޑިއާ ސިޔާސަތުގެ" ސަބަބުން ކަމަށެވެ.\nމިނިސްޓަރު ޝާހިދު މިހާރު އިންޑިއާ އަށް ކުރައްވަމުން ގެންދަވާ ދަތުރުފުޅަކީ އދ.ގެ އާއްމު މަޖިލީހުގެ ރައީސް ކަމަށް އިންތިހާބު ވެފައިވާ ރައީސްގެ ހައިސިއްޔަތުން ކުރައްވާ ފުރަތަމަ ރަސްމީ ދަތުރުފުޅެވެ. މިދަތުރުފުޅުގައި ޝާހިދު އިންޑިއާގެ ބޮޑުވަޒީރު ނަރެންދްރަ މޯދީ އާއިވެސް ބައްދަލު ކުރެއްވުމަށް ވަނީ ހަމަޖެހިފައެވެ.\nމިއީ ތިޔަ މަނިކުފާނުގެ ހާރިޖީ ސިޔާސަތުގެ ވަރުގަދަކަން އަމިއްލަ އެދުމައިގެން ފޯވީމަ ބޮޑުބޭބެ ގެރި ނޫން އެހެން ގޮތެއް މިއަދަކުނެތް ، ކޮންމެ ކަމެއް ފެއިލްވީމައި ޔާމީން ސަރުކާރު،މިދެން ތަންކޮޅެއް ބޮޑުވަރު#އިންޑިޔާއައުޓް\nޖުލައި 23, 2021 10:15\nބަލަ ޝާހިދޫ...ވެކްސިން ދޭން ޗައިނާ އިން އުޅުމުން އެކަމަށް ހުރަސް އެޅީ ކަލޭ އިންޑިޔާ އާއި ބައިވެރި ވެގެން ނޫންތަ....އެ ވެކްސިން ލިބުނު ނަމަ ރާއްޖޭގެ އެންމެން ތިބޭނީ ޖަހައިގެން...ކަލޭގެ އޮފީސް ޗައިނާއިން އާބާތުރަ ފިލުވާ ދިނީމާ ޝުކުރުގެ ބަހެއް ބުނެ ލަން ނުކެރުނު .\nކަލެއަކީ ހަމަ ޖީވަން...\nޖުލައި 23, 2021 10:20\nށާހިދަކަސް. ދިވެހި ރައްޔިތުން ގެ ނަމުގަ ނިކުމެ އަހަރެމެންގެ އަގު ވައްޓާލަން އެއްބަހެއް ނުވެވޭނެ. ތިހެން ކަންތައް ކުރަންޔާ މަދަނީ ބަސްނޭހުމަކަށް މަގުތަކަށް ނިކުމެ މުޅި ދުނިޔެ އަށް މީހާ ފަޝީހަތް ކޮއްލަން ޖެހިދާނެ. އަހަރެން ނަކީ ވެސް ދިވެހި ރައްޔިތުން ކަން ދަންނާތި!!\nޖުލައި 23, 2021 10:21\nތިޔަސާހިދުގެ އަންގައިންބުނީ އިންޑިޔާސިފައިންއަރާ ރައީސްޔާމީނުގެވެރިކަން ވައްޓާލަންވެއްޖެކަމައްބުނި މިހާރު ރާއްޖޭގެ ރައްޔިތުން ގޮވަނީ އިމްޑިޔާ ސިފައިން މިތަނުންދާށޭ އިންޑިޔާމިލިޓަރީ އައުޓް\nޖުލައި 23, 2021 10:27\nޝާހިދު ލަދުގަންނަންޖެހޭނެ ތިކަހަލަބޮޑާހާކަން . ޝާހިދު ތިދައްކަނީ ކުޑަކުދިންގޮސް މަންމަކައިރީގަ ދައްކާކަހަލަވާހަކަ.. މަންމާއޭ ދޮންބެ އަޅުގަނޑަށްނުދީ ލޮލީޕޮޕް ބޮއެފިއޭ ..\nޖުލައި 23, 2021 10:44\nޝާހިދުއަކީ އުނިސިކުޑިއެއް ހުރިމީހެއް ވީމާ ނެއެގޭނެ ޗައިނާއިން އެދައުވަތު ރާއްޖެއައް ނުދިނީ ކީއްވެކަން\nޖުލައި 23, 2021 10:51\nޝާހިދުމެން ވަނީ ގައުމަށް ގައްދާރުވެފަ. އަމިއްލައެދުމަށް ހުރިހާކަމެއް ކުރުމުން ގައުމާ ރައްޔިތުން ބިކަވެފަ. އިސްތިއުފާ ދެއްވާ.\nޖުލައި 23, 2021 11:00\nމައްސަލަ ވަރަހ ސާފު... ހާރިޖީ ސިޔާސަތު ކަޑައީ ތަ..؟\nޖުލައި 23, 2021 11:14\nމި ދައުރު ނިމުމުން ސާހިދު ކުރެއްވި ދަތަުރު ތަކުގެ ހަރަދު ތަފްސީލު ވަގުތު ޓީމުން ތައްޔާރު ކޮއްދިނުން އެދެން. އިންޑިޔާގައިތޯ އދ. ގެ މައި އިދާރާ ހުންނަނީ؟\nޖުލައި 23, 2021 11:22\nއެނގޭކަމެއް ނުދޭނެ މިސަރުކާރު އޮއްވާ. ނަސީބެއްނު ބުރިޖު ވެސް އެޅުނުކަން\nޖުލައި 23, 2021 11:25\nކާމިޔާބުކަން އެގޭނީ ވޯޓުގުނާދުވަހު.\nޖުލައި 23, 2021 11:32\nޗައިނާއޭ ނުކިޔާ އެއްވެސް އެއްޗެއް ބުނަން ނޭގެނީތަ. ޝާހިދު!\nޖުލައި 23, 2021 12:02\nތުއްތު ކުއްޖެއް އަތަށް ފެން ފިސްތޯލައެއް ދިނީމަ އުޅޭގޮތަށް ރާއްޖޭގެ ޚާރިޖިއްޔާ ހިންގަންފެށީމަ ހުރިހާ ގެއްލުމެއް ރައްޔިތުންނަށް. ދުނިޔޭ ޑިޕްލޮމެސީ އެއް ނޯވޭ ދިސްކަންޓްރި މައި ބެސްޓް ފެރެންޑް އެންޑް ދިސް ކަންޓްރީ މައި މަދަރ އިން ލޯ ވައްތަރަކަށް.\nޖުލައި 23, 2021 13:17\nއިދިކޮޅު މީހުން ނޫޅޭ ކާޕެޓް ނުލިބިގެން ކަލޭ އުޅޭ ހުރިހާކަމެއް ކުރެވޭ މީހަކަށް ބެގެން\nޖުލައި 23, 2021 13:28\nއިންޑިއާ ނޫން ގައުމުތަކުން ހާއްސަކޮށް ޗައިނާއިން ރާއްޖެއަށް ދޭއެހީތައް ހުއްޓުވަނީ ސީދާ އިންޑިއާގެ ނުބައި ރޭވުމުގެ ދަށުންނެވެ. އިންޑިއާގައި ހުރެ، ޗައިނާ ބަދުނާމުވާގޮތައް ވާހަކަ ދެއްކުމުން، އެނގިގެންދަނީ ރާއްޖޭގެ ހާރިޖީސިޔާސަތު އިންޑިއާއަށް ވިކި ހުސްވެފައިވާކަމެވެ.\nޖުލައި 23, 2021 13:35\nކޮންމެހެން ދޭންޖެހޭތަ؟ ކިހާއެއްޗެއް ގޮވައިފިންތަކުރިން. ދައުވަތުދޭ މީހުންކައިރިއަށް ގޮހެއްނު ތިއުޅެނީ. އިންޑިއާއިން ކަމެއްކޮށްދޭން އެއްބަސްވާނީ އެކަމެއްގެ ހަގުނަ އެމީހުންނަށް ފައިދާވާގޮތަށް. ވޭތުވެދިޔަތާނގައިވެސް ކުރީއެހެން. ތިބުނާ އިނިޝިއޭޓިވް ހަދާފަ ދައުވަތުދޭށޭބުނޭ މޯދީ ކައިރީގަ. އޭރުން ފުރަތަމަ ދައުވަތުދޭނީވެސް ރާއްޖެއަށް. ފާޑުފާޑުގެ ވާހަކަދައްކަން ލަދުނުގަންނާތީވެސް ޙައިރާންވޭ.\nޖުލައި 23, 2021 13:46\nމީނަ ހީކުރަނީ އެހެންމީހުންނަކީ ގަމާރުންކަމައްތަ ކަލޭ ޔޫއެންގެ މަގާމަކޮއް ހޮވާފަ ގޮނޑީގަ ބެހެއްޓީ އެމެރިކާ ބުނެގެން އިންޑިޔާ ގެރިމޯދީ ދެން ކަލެޔައް ފެންނާނީ އަޑުއިވޭނީ ޗައިނާ ގޯސްކޮއް ރާއްޖެ މިއޮތީ މީންޒަމާނުަކު ނުވާވަރައް އިންޑިޔާގެ އަޅުވެތިވެފާ\nޖުލައި 23, 2021 13:53\nދޭކައް ނުޖެހޭ އެހެންވެ ނުދިނީ، ކަލޭ އިންޑިއާ އިން ހޯދާ..\nޖުލައި 23, 2021 13:54\nރާއްޖެއަކީ އިންޑިއާގެ އަވަށެއް ވީމަ ދޭކައް ނުޖެހޭ..\nޖުލައި 23, 2021 14:26\nކަލޭމެންގެ ހުރި ނުލަފާ ޖަބާރުކަމުން ވާގޮތްތީ\n"..ކޮންމެވެސް ސަބަބަކާއި ހުރެ ދިވެހިރާއްޖެ އަށް އެއިނީޝިއޭޓިވްގައި ބައިވެރިވުމުގެ ދައުވަތު ލިބިފައެއް ނެތް."\nބަލަ އިންޑިއާގެ ނުސީދާ އަޅުވެތި ކަމުގައި އޮތް ގައުމެއްގެ ފަގީރުކަންނައްތާލުމަށް އެހީތެރިވާނީ އިންޑިއާއިން ނޫންތޯ. ދެކޮޅުން ކާންއުޅުނީމަ ވާނީ ތިހެން. ދެން ތިބޭ އިންޑިއާއަށް ބަރޯސާވެގެން ކުރިޔަށް އޮތް ދިހަ އަހަރު މިގައުމު ތަރައްޤީވޭތޯ!\nޖުލައި 23, 2021 14:35\nއަބްދުﷲ ޝާހިދުއަށް ހަމަ ނޭންގެނީތޯ؟\nޖުލައި 23, 2021 14:36\nމިއީ ގައުމަށް ޚިޔާނާތްތެރި، ދޮގުވެރި އަމިއްލަފައިދާއަށް ބޮޑުވާންވެގެން ދެއްކުންތެރި މަސައްކަތްކުރާ ގޮލައެއް. ޢަދި ވަކި ގައުމެއްގެ ޕަޕެޓެއް. ރާއްޖެއިން މީގެކުރިންވެސް ޚާއިނުން ފެނިފަވޭ.\nޖުލައި 23, 2021 14:40\nއިންޑިއާ އެމްބަސީ ގޮއްވާލާނެ ކަމަށް ބުނިމައްސަލާގައި ހައްޔަރު ކުރީ އެމްޑީޕީގެ އެކުޓިވިސްޓެއް ރައީސް ޔާމީނަކީ ތަންދޮރު ދަންނަ ކެރޭ ހިއްވަރު ކަދަ ބޭފުޅެއް އެބޭފޫޅާ އެކަލަ ނާތަހުޒީބު ކަންކަން ކުރާކަށް ނުގޮވާނެ . ރައީސް ޔާމީނަކީ މިގައުމުގެ ތަރައްގީގެ ބާނީ.\nޖުލައި 23, 2021 14:41\nއދ.ގެ އާއްމު މަޖިލީހުގެ ރައީސް ކަމަށް އިންތިހާބު ވެފައިވާ ރައީސްގެ ހައިސިއްޔަތުން ކުރައްވާ ފުރަތަމަ ރަސްމީ ދަތުރުފުޅުގައި ވެސް މިދައްކަނީ އދ ގެ ވާހަކަ އެއްނޫން. ހުސް އިންޑިޔާ ހިމާޔަތްކޮށްފައި ޗައިނާ ގޮސްވާހަކަ ، މިއީތޯ މަނިކުފާނުގެ މަސައްކަތަކީ . މިއީތޯ މަނިކުފާނާއި އދ އިން ހަވާލުކޮށްފައިވާ ޒިންމާ ތަކަކީ . އދ ގެ ކޮރަޕްޝަން ކޮމެޓީއިން މަނިކުފާނު އދ ގެ ދަތުރެއްގައި ގޮސް އެހެންކަންކަން ކުރާ ކުރުން އެބަޖެހޭ ތަހުޤީޤުކުރަން. މިއަށް ކިޔާނި އަހަރުން ކޮރަޕްޝަން\nފަސްޓްއިންޑިޔާ. ދެން ޗައިނާއިން ފައިސާ ނުދިނީމާ ކޮންހާހަޅޭކެއް ތިލަވަނީ. ވެކްސިން ދޭން އުޅުނީމާވެސް ބުނީ ބޭނުމެއްނޫނޭ އިންޑިޔާވެކްސިންނޯ ބޭނުންވަނީ. މިގައުމުގެ ހުރިހާ ޕްރޮޖެކްޓެެއްވެސް އިންޑިޔާއަށް. އަބްދުﷲ ޝާހިދުމެން ބޭނުން އެއްޗެއް ނެހެދޭނެ. ޗައިނާ ގޯނިފުލަށް ނުލެވޭނެ. ރާއްޖެ އިންޑީޔާއަށް ވިއްކައިގެން ތިލިބުނު މަގާމުގަ ހުރެބަލަ ޗައިނާއާނުބެހި\nޖުލައި 23, 2021 14:59\nޗައިނާ އިން ފެށި ދެއިނީޝިއޭޓިވެއްގައި ބައިވެރިވުމުގެ ދައުވަތު ރާއްޖެއަށް ނުދިން ވަކި ސަބަބު ހެލްތް މިނިސްޓަރ ނަސީމަށާއި ޚާރިޖީ ކާޕެޓް މިނިސްޓރ ޢަބްދުﷲ ޝާހިދަށް ރަނގަޅަށް އެނގިވަޑައިގަންނަވާނެ، ހެލްތްމިނިސްޓަރ ކެރަފާ އިންޑިއާގެ ވެރިންނަށް އިންޓަވިއުދިނީ ހިލޭސާބަހަށްދިނަސް ޗައިނާގެ ވެކްސިން އަދި އެހެން އެހީއެއްވެސް ނުހޯދާނެކަމަށް، ޗައިނާއަކީ އެއްވެސް ގައުމެއްގެ ފައިދަށުވެ ފިތިގެން އުލޭވަރުގެ ބައެއްތަ؟؟އެމީހުން އަނގަނުތެޅިއަސް ކަމުން ކަންދައްކަމުން ދާނެ.\nޖުލައި 23, 2021 15:04\nޔާމިނނޭ ކިޔައިގެން ބުހުތާނު ދޮގު ނުގަތުރަން އިންޑިއާގެ ޕަޕެޓް ދިވެހިރާއްޖޭގެ ފޮރިން މިނިސްޓަރު ޢަބްދުﷲ ޝާހިދުއަށް ގޮވާލަން އިންޑިއާ އެމްބަސީ ގޮއްވާލަންވީ ކަމަށް ބުނީ ސަރުކާރުގެ މައި ޕާޓީ އެމްޑީޕީ ގެ އެކްޓިވޮސްޓެއް. ކާޕެޓް ވަގު ހަދާދޮގު.\nޖުލައި 23, 2021 15:12\nއިންޑިއާއި އާއި ގުޅިގެން ގެނެވޭނެ އެއްވެސް ތަރައްގީއެއްނެތް ،\nމަލިކު ތަރައްގީވެފަތަ އޮތީ\nގަޅިން ގިނަ ގައުމެން މިނޫނީ ނޯންނާނެ\nޖުލައި 23, 2021 15:27\nޖުލައި 23, 2021 15:37\nޖުލައި 23, 2021 15:48\nޖުލައި 23, 2021 16:35\nބަލަ ޝާ ހިދުމެންދޯ ބުނީ ވެކްސިން ނުލިބުނަސް ޗައިނާއިން ނުގެންނާނަމޭ ، މި ހާރު ކޮންކަމެއް ލިބުނީތޯ ، އިންޑިއާއަށް ދިޔަދަތުރު ޖީބަށް ބަރުވީތޯ\nޖުލައި 23, 2021 17:01\nދަޢުވަތު ދިނަސް ޗައިނާއިންކުރާކަމެއްގައި މިސަރުކާރުންބައިވެރިއެއްނުވާނުވާނެ ސަބަބަކީ މޯދީގެ ހުއްދަނޯންނާނެތީ ދަޢުވަތުނުދީގެން ޝާހިދު އެވާހަކަތިދެއްކީވެސް އިންޑިއާއިން ކޮންމެސްކަހަލަ އެދުންވެރިކަމެއްހަމަޖައްސަންވެގެން ތިކަންވަރަށްސާފު\nޖުލައި 23, 2021 18:09\nއެނގި ހާމަވީ ރާއްޖޭގެ ޚާރިޖީ ގުޅުމުގެ ދޯހަޅިކަން. މި ސަރުކާރުގެ ޢަމަލުތަކުގެ ސަބަބުން އެ ގެއްލުނީ މިވަގުތު ދުނިޔޭގައި އޮތް އެންމެ ވަރުގަދަ އިޤްތިސާދުގެ އެހީތެރިކަން. ދެފުށް ދެގޮތް ސިޔާސަތުގެ ސަބަބުން. އިންޑިޔާ އައުޓް. އިންޑިޔާއިން ނޭދޭނެ ރާއްޖެ ތަރައްޤީވާކަށެއް.\nޖުލައި 23, 2021 19:42\nމަމީދިވެހި ލޭހިގާ ދިވެއްސެއް މިހާރުން މިހާރައް ތި އިންޑިޔާ ބޭރުކުރަން ގޮވާލަން 2023 ޔާމިން ޢައް ރައިސް ކަން ހަވާލުކުރާ ގޮތައް އޮތީ ތިކަންތައް ނުހުއްޓުވައިފިއްޔާ


iPhone 13 5G ah A15 bionic chip thah ufahdhanee\nއައިފޯން 13 5ޖީ އަށް އޭ15 ބަޔޮނިކް ޗިޕްތައް އުފައްދަންފަށަނީ\nއައިފޯން 13 އަށް އޭ15 ޕްރޮސެސާތައް އަންނަ މަހު އުފައްދަން ފަށާނެ\nމި އަހަރުގެ ކޮންމެވެސް ހިސާބެއްގައި އައިފޯން 13 ނެރޭނެ އެވެ. އަހަރު މެދު ޖެހުމުން ސަޕޯޓަރުންނަށް އޮންނާނީ އާއައިފޯނު ނެރޭ ހަފުލާއަށް ތައްޔާރުވުމެވެ. އެކަމަކު ހަފުލާއަށް ދާންވާނީ ކޮންމެވެސް ކަމަކަށް އުންމީދު ކޮށްގެނެވެ. ދިގު ވާހަކައެއް ކުރުކޮށްލާފައި ބުނެދޭ ނަމެވެ. އައިފޯން 13އަށް ޑިޒައިންކުރި އޭ15 ބަޔޮނިކް ޗިޕްތައް މިއަންނަ މަހު އުފައްދަން ފަށާނެވެ.\nއެޕަލްގެ އޭ15 ބަޔޮނިކް ޗިޕްއަކީ ބާރުގަދަ ޕްރޮސެސާއެކެވެ. އައިއޯއެސް ޑިވައިސްތަކަށް ޚާއްސަ ބަޔޮނިކް ޗިޕަކީ އެޕަލްއަށް ނޫން ބަޔަކަށް އޭގެ ސިއްރުތައް ނޭނގޭ ޕްރޮސެސާއެކެވެ. ޑިޒައިން ކުރަނީ އެޕަލްއިންނެވެ.\nއައިފޯން 13ގައި މިއަހަރު ވެސް އާ ކުލަތައް ޖައްސާނެ އެވެ. އައިފޯން އާއިލާއަށް މުޅިން އާ ފީޗާތަކެއް ވެސް އާންމު ކުރާނެ އެވެ. މީގެ ތެރެއިން ގިނަ ފީޗާތަކަކީ އެންޑްރޮއިޑް ފޯނުތަކަށް ބާ ފީޗާތަކެއް ނަމަވެސް، ތަފާތަަކަށް ވާނީ އެޕަލްއިން އެފީޗާތައް ގެނެސް ދޭ ގޮތެވެ. އެޕަލްއަކީ ބާ އެއްޗެހީގައި މޮޅަށް ކުލަޖައްސަން ދަންން ކުންފުންނެކެވެ. ނުވީތާކަށް އެއިން ވިޔަފާރިކޮށް ވާދަވެރިނަށް ވުރެ ބޮޑު ފައިދާ ހޯދާ ކުންފުންޏެކެވެ.\nޓެކްނޮލޮޖީ ކުންުފުނިތައް އަންދާޒާކުރާ މީހުން ބުނާ ގޮތުން އޭ15 ބަޔޮނިކް ޗިޕްތައް އުފައްދަން އެޕަލްއިން މުޅިން ތައްޔާރުވެއްޖެ އެވެ. ޑިޒައިން މަރުހަލާ މުޅިން ނިންމައި ފެކްޓަރީތަކާ މަޝްވަރާ ކުރަން ވަނީ ފަށާފަ އެވެ. މިފަހަރު ވެސް ޗިޕްތައް އުފައްދައި ދޭނީ ޓައިވާން ސެމީކޮންޑަކްޓާ މެންފެކްޗަރިން ކޮމްޕެނީ "ޓީއެސްއެމްސީ" އިންނެވެ.\nމަޝްރަހު ދިރާސާކުރާ މީހުން ބުނަނީ އައިފޯން 13 އަށް އެޕަލްއިން ބަދަލުތަކެއް ގެންނާނެ ކަމަށެވެ. އޭގެ ތެރޭގައި އައިފޯންގެ ނޮޗް ކުޑަ ކުރުން ހިމެނެ އެވެ. އެހެން ނަމަވެސް ފޯނުގެ ޑިޒައިން ބޮޑަށް ވައްތަރުވާނީ އައިފޯން 12 އާ ކަމަށް ބުނެވެ އެވެ.


ލޮކްޑައުންއާއެކު ބަރަހަނާ ސައިޓްތަކަށް ވަންނަ ދިވެހީންގެ ޢަދަދު ހައިރާންވާހާ މިންވަރަށް އިތުރުވެއްޖެ – Dhen.mv\nލޮކްޑައުންއާއެކު ބަރަހަނާ ސައިޓްތަކަށް ވަންނަ ދިވެހީންގެ ޢަދަދު ހައިރާންވާހާ މިންވަރަށް އިތުރުވެއްޖެ\nJune 11, 2020 - 9:07 pm\nއަޅުގަނޑުމެންގެ މި ޒަމާނުގައި ފާހިޝް ކަންތައްތަކަށް ހުރިހާ ދޮރެއް ވަނީ ހުޅުވާލެވިފައެވެ. ޝައިތާނާ ވަނީ އޭނާއާއި އޭނާގެ ބައިވެރިންގެ ވިސްނުމާއެކު ފާހިޝްކަންތައްތައް ކުރުމަށް ފަސޭހަ ވާނޭ ހުރިހާ އިންތިޒާމްތަކެއް ހަމަޖައްސައިދީފައެވެ. އޭނާގެ މަގަށް އައުރަ ކަޝްފު ކުރުމާއި ފާހިޝް މަޖައްލާތަކާއި ފިލްމްތައް މި ވަނީ އާންމު ކުރުވާފައެވެ. މިއީ ޒިނޭއަށާއި ފާހިޝް ކަންތައްތަކަށް މަގު ފަހިވާން އޮތް މަގުތަކެވެ.\nޒިނޭއަށް މަގު ފަހިވާ އެންމެ ބޮޑު އެއް ސަބަބަކީ ބަރަހަނާ މަންޒަރުތަކާއި ވީޑިއޯތައް ބެލުމެވެ. ބޭނުން މީހަކު ބޭނުން ވަގުތެއްގައި ބަރަހަނާ މަންޒަރުތައް ބަލާ ، ''ލޮލުގެ ޒިނޭ'' ކުރުމުގެ ފުރުސަތު މިއަދު ކޮންމެ މީހެއްގެ އަތުގައި އޮވެއެވެ. މިކަމުގެ ނުރައްކާތެރިކަން ޒުވާން ކުދީންނާއި އެހެން އުމުރުތަކުގެ ވެސް ގިނަ ބަޔަކަށް ވަނީ ކޮށްފައެވެ. ނަތީޖާއެއްގެ ގޮތުން ކައިވެންޏާއި ހަމަޔަށް ދާއިރު އިއްފަތްތެރި ކުއްޖަކު ހޯދުމަކީ މިޒަމާނުގައި ވަރަށް ނާދިރު ކަމެކެވެ.'\nސައިންސްވެރީން ހާމަކޮށްފައިވާ ގޮތުގައި ބަރަހަނާ މަންޒަރު ބެލުމަކީ އެކަމަށް ދެވި ހިފާ ބައްޔެކެވެ. އަދި އޭގެ ސަބަބުން ސިކުނޑިއަށް ނޭދެވޭ އަސަރުކޮށް ސިކުނޑީގެ ސެލްތަކަށް އަސަރު ކުރާ ކަމެއް ކަމަށް ސައިންސްވެރީން ހާމަކޮށްފައިވެއެވެ.\nﷲ ތަޢާލާ އިންސާނުންނަށް ދެއްވާފައިވާ ކޮންމެ ނިޢުމަތަކީ އެނިޢުމަތަކާއި މެދު ސުވާލު ކުރެވޭނެ ނިޢުމަތަކަށް ވީހިނދު އަދި ކޮންމެ ނިޢުމަތެއް ބޭނުން ކުރާ ގޮތް އެކަލާނގެ ދެނެވޮޑިގެން،ބައްލަވާ ވޮޑިގެން ވާއިރު އަހަރެމެންގެ އަތްފަޔާއި ލޮލުން ކުރެވޭ މިފަދަ ކަންކަމާއި މެދު ފުންކޮށް ވިސްނުން ހުއްޓެވެ. އެކަލާނގެ އަށް ވަންހަނާ ވާނެ ކަމެއް އޮންނާނެ ހެއްޔެވެ؟\nއިސްވެ ދެންނެވުނު ފަދައިން ލޮލުގެ ޒިނޭއަށް ހުޅުވިފައިވާ ފުރުސަތުތަކާއެކު ހިނގަމުން މިދާ ލޮކްޑައުންގައި ދިވެހި ރާއްޖޭގައި ބަރަހަނާ މަންޒަރު ބަލާ މިންވަރު މިވަނީ ހައިރާންވެ ލަދު ގަންނަން ޖެހޭ މިންވަރަށް އިތުރުވެފައެވެ.\nއެކި ގައުމުތަކުގައި ވެބްސައިޓްތައް ބޭނުންކުރާ މިންވަރު ބަލާ ވެބްސައިޓެއް ކަމަށްވާ ސިމިލާ ވެބްސްއިން އެންމެ ފަހުން އާންމުކުރި ހިސާބުތައް ދައްކާ ގޮތުގައި މިދިޔަ މަހު ރާއްޖޭގައި ގޫގުލްއާއި ޔޫޓިއުބު އަދި ފޭސްބުކްއަށް ފަހު އެންމެ ގިނަ މީހުން ބޭނުންކޮށްފައިވާ ދެ ވެބްސައިޓަކީ ބަރަހަނާ ސައިޓްތަކެވެ. އަދި އެންމެ ގިނައިން ބޭނުން ކުރާ 15 ވެބްސައިޓްތަކުގެ ތެރޭގައި ވެސް ބަރަހަނާ ސައިޓްތައް އެބަހުއްޓެވެ. ސިމިލާ ވެބްސްގެ މި ހިސާބުތަކަށް ބަލާއިރު ބަރަހަނާ ސައިޓްތަކަށް މި ކުޑަކުޑަ ދިވެހިރާއްޖެއިން ދުވާލަކު މިލިއަނަކަށްވުރެ ގިނަ ވިއުސް ލިބިފައިވެއެވެ.\nހިތާމަ ހުއްޓެވެ. ލަދުވެތިކަން ހުއްޓެވެ. ﷲ ދެއްވި ރިޒުޤުން ކައިބޮއެގެން އެއިލާހުގެ ރިޒުޤުން ވަޞީލަތްތައް ހޯދައިގެން މި ކުރެވެނީ ކިހާބޮޑު ފާފައެއްތޯއެވެ. ސިއްރުން ބަރަހަނާ މަންޒަރު ބަލާއިރު ޢަމަލުތަކުގެ ފަތްތަކުގައި އެކަން ލިޔުއްވަމުންދާ ކަމާއި މެދު ޣާފިލް ވަނީތޯއެވެ.\nއާއިލާ މީހުން ހަނީމޫނަށް ދިނީ "ބޮޑު ކެއްސެއް"\nހިތަދޫގައި މީހަކަށް ތޫނު އެއްޗަކުން ހަމަލާދީ ޒަޚަމް ކޮށްލައިފި\nއިންޑިއާގައި އިންތިހާބީ ޕޯސްޓަރުތައް ހިއްޕަނީ ކުއްތާތަކުގައި\nއިންޑިއާގެ ކޭސްތައް އިތުރުވުމާ ހިންދޫ ފެސްޓިވަލްއަކާ ގުޅިފައި\nހަޤީޤީ ޙާދިޘާ: ޅަ އުމުރުގައި ބައްޕަގެ ލޯބިން މަހުރޫމުވި ދިވެހި ޒުވާނެއް ބައްޕައަށް ޓަކައި ވީ ގުރުބާނީގެ ވާހަކަ


Terms and Conditions – Vaahaka\nވާހަކަ.ކޮމް ގެ މައިގަނޑު އަމާޒަކީ ދިވެހިބަހުގެ ލިޔުންތެރިކަމުގައި ހިމެނޭ މުހިންމު ބާވަތެއް ކަމުގައިވާ ވާހަކަތައް ލިޔެ، ކިޔުންތެރިންނަށް ހިއްސާކުރާނެ ޕްލެޓްފޯމެއް ގާއިމްކޮށްދިނުމެވެ. މި އަމާޒަށް ވާސިލްވުމަށް އެންމެ ބޮޑު އެހީތެރިކަމެއް ފޮރުކޮށްދެވޭނީ ހަމަގައިމުވެސް މި ވެބްސައިޓަށް ވާހަކަތައް ފޮރުކޮށްދޭނެ ލިޔުންތެރިންނާއި ކިޔުންތެރިންނަށެވެ. ނަމަވެސް މިވެބްސައިޓުން ގެނެސްދޭ ވާހަކަތަކުގެ ފެންވަރާއި އުސްލޫބު ހިފެހެއްޓައި، ވެބްސައިޓްގެ އަމާޒަށް ވާސިލްވުމަށް ލިޔުންތެރިންނާއި ކިޔުންތެރިން އަމަލު ކުރަން ޖެހޭ އުސޫލުތަކެއްވެއެވެ. އެއީ:\nވާހަކަ.ކޮމް ހުރިހާ ވިސްނުމެއް، ފިކުރެއްގެ ލިޔުންތެރިންގެ ވާހަކަތަކަށް މަރުޙަބާ ކިޔައެވެ. ނަމަވެސް އަޚްލާޤީ ފެންވަރު ދަށް، ދިވެހި ރާއްޖޭގެ ޤާނޫނު އަސާސީއާއި އިސްލާމް ދީނާއި ޚިލާފު، ދިވެހި ރާއްޖޭގެ ދީނީ އެއްބައިވަންތަ ކަމަށް ބުރުއާރާފަދަ ވާހަކަ، ލިޔުން އަދި ޚިޔާލު ވާހަކަ.ކޮމް އިން ނެގުމުގެ ބާރު ވާހަކަ.ކޮމް އަށް ލިބިގެންވެއެވެ.\nވާހަަކަތައް ޝާއިއުކުރާއިރު ދިވެހިބަހުގެ ގަވާއިދަށް ވީހާވެސް ބޮޑަށް އިހުތިރާމްކޮށް އަމަލުކުރުމަށް އެދެމެވެ. ލިޔުންތެރިން ޝާއިއުކުރާ ވާހަކަތަކަކީ ވާހަކަ.ކޮމްގެ އެޑްމިން ޓީމްއަށް އެޑިޓްކުރެވޭ ވާހަކަތަކަކަށް ނުވާތީ ހުރިހާ ލިޔުންތެރިން މި ނުކުތާއަށް ހާއްސަ ސަމާލުކަމެއް ދެއްވުން އެދެމެވެ.\nވާހަކަ.ކޮމްގެ ޕްލެޓްފޯމް މެދުވެރިކޮށް ކިޔުންތެރިން، ވާހަކަތަކަށް ރައްދުކުރާ ފާޑުތަކަށް ރައްދުދިނުމުގައި އެއްވެސް ކިޔުންތެރިއަކަށް ޒާތީ ގޮތުން ފާޑުކިޔައިގެން ނުވާނެއެވެ. އަދި ކިޔުންތެރިންވެސް ލިޔުންތެރިންނަށް ފާޑުކިޔުމުގައި ހަމައެކަނި ބިނާކުރަނިވި ފާޑުކިޔުން ކިޔުމަށް އެދެމެވެ.\nމިވެބްސައިޓްގައި ލިޔުންތެރިއަކު، އަމިއްލަ ވާހަކައެއްގެ ނަމުގައި އެހެން ފަރާތެއްގެ ވާހަކައެއްލުމަކީ މުޅިން މަނާކަމެކެވެ.\nމަތީގައި ބަޔާންކުރެވިފައިވާ އުސޫލްތަކާއި ޚިލާފުވާ ފަރާތްތަކަށް ނަސޭހަތް ދިނުމަށްފަހު ފިޔަވަޅެއް އަޅަން އެޑްމިން ޓީމަށް ފެނިއްޖެނަމަ، އެ ފަރާތަކާއި މެދު ތަފާތު ކުރުމެއް ނެތި ފިޔަވަޅު އަޅާނެ ވާހަކަ ދެންނެވީމެވެ.\n#ލިޔާނެ މީހުން ލިޔާނެ، ކިޔާނެ މީހުން ކިޔާނެ


ހަމައެކަނި ލޯބި | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ ހަމައެކަނި ލޯބި\nތަރުޖަމާ: ޢަބްދުއްސައްތާރު ޢަބްދުލްޙަމީދު\nއެއީ މިދިޔަ އަހަރުގެ މިދުވަހެވެ. އަހަރެންގެ ލޯބިވެރިޔާއާއިއެކު، މެންދުރުކެއުމަށްފަހު، އަހަރެން އޭނާއަށް ޝަކުވާކުރީމެވެ. '' މީ ލޯބިވެރިންގެ ދުވަސް.. ކީއްވެމިއަދު އަހަންނަށް މަލެއް ނުދިނީ؟'' އޭނާ ބުމަ މައްޗަށް ހިއްލާލާފައި ބުންޏެވެ. '' ކީއްކުރަންދޭ މަލެއް؟ ތީ އަހަރެގެން އެއްވެސް މީހެއްނޫނެއްނު؟'' '' އެހެންވިއްޔާ އެންމެ ކުޑަމިނުން އަހަންނަށް ކާޑެއް ފޮނުވައިދީ..'' އޭނާގެ ރާގުހުރިގޮތުން، ދެރަވެފައި އަހަރެން ބުނީމެވެ. '' އާނ. އާނ. ކައިގެން ގޮސް އަހަރެން އީ-ކާޑެއް ފޮނުވާނަން.'' އޭނާ ބުންޏެވެ.\nއީ-ކާޑެއް އެއީ ދެން ކޮންއެއްޗެއްހެއްޔެވެ؟އެކަމަކުވެސް ކުރާނެކަމެއް ނެތެވެ. އެއީ އޭނާގެ މިޒާޖެވެ. '' ކާޑު އަހަންނަށް އީމެއިލްކުރޭ. އަހަރެން އިންތިޒާރުކުރާނަން '' ހިނިތުންވުމެއް ގެނެސްފައި އަހަރެން ބުނީމެވެ.\nލޯބީގެ އެއްވެސް ޢިބާރާތެއް އޭނާގެ ކާޑުގައި ބޭނުންނުކުރާނެކަން އެނގޭ ޙާލުގައިވެސް، އަވަހަށް ކައިގެންގޮސް ކާޑުބަލާލާ ހިތްވިއެވެ. އަހަރެން މިދަނީ އަނެއްކާވެސް އޮފީހަށޭ، އަވަހަށް ކާޑު ފޮނުވައްޗޭ ކިޔާފައި، އޮފީހަށް އައިގޮތަށް ކޮމްޕިއުޓަރ ހުޅުވާފައި ނެޓަށް ވަދެފީމެވެ. މެއިލް ބޮކްސްގައި އެއްވެސް އާ އެއްޗެއް ނެތެވެ. މާޔޫސްކަމާއިއެކު ފެންކަޅިވެފައިވާ ލޮލަކުން، އިންބޮކްސްއަށް ބަލަހައްޓައިގެން އިންއިރު، ގޮނޑުދޮށަށްޖަހާ ރާޅުތަކެއްފަދައިން، އަހަރެމެން ދެމީހުން ފުރަތަމަ ބައްދަލުވިގޮތް، ހަނދާނަށް އަންނަމުންދިޔައެވެ.\nއަހަންނާއި އޭނާއަކީ އަވައްޓެރިންނެވެ. ފަހަރެއްގައި ޤަބޫލުކުރަން ދަތިވެދާނެއެވެ. އެކަމަކު އެންމެ ކުޑައިރުއްސުރެ، އެކަކު އަނެކަކާއި ތިބެނީ ރުޅި މޫނުހަދައިގެންނެވެ. އެކަކު އަނެކަކާއި ވަރަށް ގިނަ ކަންކަމުގައި ޒުވާބުކުރަމެވެ. އޭނާގެ ގެޔާއިޖެހިގެން އުޅެންޖެހޭތީ، އޭރު އަހަރެންގެ މައިންބަފައިންދެކެވެސް އަހަރެންނަށް ރުޅިއާދެވެއެވެ.\nސްކޫލުގައި އުޅޭ ތަންކޮޅެއް، ސީނިއަރު ކުއްޖަކަށް އަހަރެންގެ ހިތްކިޔެވެ. އެކަމަކު އަހަންނަށް ފަހުން އެނގުނުގޮތުން، އޭނާގެ ބައިވަރު 'ލޯބިވެރިން' ތިބެއެވެ. އެކަން އެނގުމުން، އަހަންނަށް ރޮވުނެވެ. ގިސްލެވުނެވެ. އަހަރެންގެ މިހާރުގެ ލޯބިވެރިޔާއަށް ހިތް ހަދިޔާކުރެވުނީ އެހާ ހިސާބުންނެވެ. އޭނާ ހިމޭންކަމާއިއެކު، އަހަރެން އޭނާގެ މެޔާއިލައި ފިއްތާލިއެވެ. '' އަހަރެން ބުނީމެއްނު. އެއީ ރަނގަޅު ކުއްޖެއް ނޫނޭ!'' އަހަރެންގެ ހިތްހަމަޖައްސައިދިނުމަށް އޭނާ މަސައްކަތްކުރިއެވެ.\nއޭނާގެ ދެއަތުގެ ތެރޭގައި އެރޭ އެއްކޮށް، އަހަރެން ރުއީމެވެ. އަދި އޭނާއާއިމެދު އަހަރެންދެކޭގޮތް، މުޅިން ބަދަލުވާން ފެށިއެވެ. ދެމީހުންގެ މެދުގައި ކުރިން ހިނގަމުން އައި ކަންތައްތައް، މުޅިން އެހެން ސިފައަކަށް ބަދަލުވާން ފެށިއެވެ.\nއަހަރެމެން އޭގެ ފަހުންވެސް އަރައިރުންވަމެވެ. އެކަމަކު އޭނާގެ ބެލުންތަކުން އަހަރެން ލަދުގަނެއެވެ. އޭނާ ގާތުގައި ހުންނަނަމަ، ހިތް ބާރަށް ތެޅެން ފަށައެވެ. އަހަރެމެން ދެމީހުންނަށްވެސް، އެކަކު އަނެކަކުދެކެ ހަމަ ރަނގަޅަށް ލޯބިވެވިއްޖެއެވެ.\nލޯބިވިއެއްކަމަކު އެވާހަކަ ބުނާކަށް އެކަކުވެސް ބޭނުމެއްނުވެއެވެ. އަހަރެން އެހެން ފިރިހެނަކާއިއެކު، ކެއުމެއްގައި ބައިވެރިވިތަން އަހަރެންގެ ލޯބިވެރިޔާއަށް ފެނުމުގެ ކުރިން، ދެމީހުން އެކީގައި، ލޯބިވެރިންގެ ދުވަސްވެސް ހޭދައެއްނުކުރަމެވެ. އެރޭ އަހަރެންގެ ގޭގެ ދޮރުކައިރީގައި، އަހަރެންގެ އިންތިޒާރުގައި ހުއްޓެވެ. އަހަރެން ފެނުމުން، ދެން ކޮންމެއަހަރެއްގެވެސް، ލޯބިވެރިންގެ ދުވަހުގެރޭ، ރޭގަނޑުކެއުމަށް އެކީގައި ދާނެކަމަށް ބުންޏެވެ. ހަރުކަށި ރާގަކަށް އޭނާ އެހެން ބުނިކަމުގައިވިޔަސް، އަހަރެން އާއެކޭ ބުނުމުގެ ގޮތުން ބޯޖެހީމެވެ. އެއަށްފަހު، އަހަރެމެން ކޮންމެ ވެލަންޓައިންޑޭއެއްވެސް ހޭދަކުރަނީ އެކީގައެވެ.\nބަލާބެލުމަށް އަހަރެމެންގެ މެދުގައި، އެއްވެސް ގުޅުމެއް އޮންނާނެހެން، ބަޔަކަށް ހީނުވެދާނެއެވެ. އެކަމަކު ޙަޤީޤަތުގައި، ދެމީހުންގެ ހިތުގައިވެސް ޖަހަމުންދިޔައީ ހަމަ އެއް ވިންދެކެވެ. އެކަމަކު އަހަރެންގެ ހުރިހާ އިޝާރަތަކާއިއެކުވެސް، އޭނާ އަހަންނަށް 'ރަސްމީކޮށް' ލޯބި ހުށަނާޅާތީ، ދެމީހުންގެ މެދުގައިވާ ގާތްކަން ދުވަހެއް ދުވަހަކަށް ދިޔައީ ދުރުވަމުންނެވެ.\nމެއިލްބޮކްސްއަށް ބަލަހައްޓައިގެން އިނދެފައި، ކުއްލިއަކަށް އަހަންނަށް އާދެވިއްޖެއެވެ. އޭނާ ލޯބިވާވާހަކެއް ނުބުނާނެއެވެ. ކާޑެއްވެސް ނުފޮނުވާނެއެވެ. އޭނާ ހީކުރަނީ ކީކޭކަމަށް ހެއްޔެވެ؟\nއަހަރެން އޭނާގެ ސެލްފޯނަށް ގުޅާލީމެވެ. ''ހެލޯ!'' އޭނާ ފޯނުނެގިއެވެ. '' އަހަންނަކަށް ކާޑެއް ނުލިބޭ!'' އަވަހަށް އަހަރެންގެ ނުރުހުން އޭނާއަށް ފާޅުކުރީމެވެ. ''ކާޑެއް ނުލިބެއޭ! އެކަމަކު ފޮނުވައިފިން.'' ވާހަކަދައްކާގޮތުން ހީވަނީ އޭނާ ވަރަށް އަވަދިނެތި އުޅޭހެންނެވެ. އެކަމަކާއި އަހަރެން އަޅައެއްނުލަމެވެ. '' ނުލިބޭ އަހަންނަކަށް.. އަލުން ފޮނުވާ!'' އަނެއްކާވެސް އަހަރެން ވަރަށް ބާރަށް ބުނީމެވެ. '' އޯކޭ.001 ފަހަރުވެސް ފޮނުވިދާނެ. އެވަރު ފުދޭނެތަ؟'' ކެތްތެރިކަމެއްނެތި އޭނާ ބުންޏެވެ. އޭނާގެ ރާގުން، އަހަރެންގެ ރުޅިގަނޑު އަނެއްކާވެސް ދިޔައީ މައްޗަށެވެ. ލޯބިވެރިން އެކަކު އަނެކަކާއި ވާހަކަދައްކަނީ މިހެންހެއްޔެވެ؟ '' ދެން އަޅާނުލާ . ކާޑުފޮނުވާނެކަމެއްނެތް. ޑިނަރއަށް އަހަރެން ބަލައި އަންނާނެކަމެއްވެސް ނެތް. އަހަރެން އެކަނި ގޮސް ކައިފާނަން.'' '' ކުޑަކުދިން އުޅޭހެން ނޫޅެބަލަ! އަސްލުވެސް އަހަރެން މިއުޅެނީ ވަރަށް ބުރަކޮށް..!'' އޭނާ އަހަންނަށް ވިސްނައިދެވޭތޯ އުޅުނެވެ.\n''އަހަރެންމީ ކުޑަކުއްޖެކޭ..!!'' ވަގުތުން އަހަރެން ފޯނު ބޭއްވީމެވެ. ލޮލުން އޭރު ކަރުނަތިކިތައް ކޯތާފަތްމައްޗަށް ފައިބަމުން ދެއެވެ. ކުޑަކުދިންގެ މިޒާޖު ހުރީ އަހަރެންގެ ގައިގައި ހެއްޔެވެ؟ މިއޮއްހުރިހާ ދުވަހެއްވީއިރު، އަހަންނަށް މަލެއްވެސް. ކާޑެއްވެސް، ލޯބީގެ އެއްވެސް ޢިބާރާތެއްވެސް އަހަންނަށް ނުފޮނުވުން އެއީ، އޭނާ އަހަންނާއިމެދު އަޅާނުލާ ކަމުގެ ހެއްކެއް ނޫންހެއްޔެވެ؟ އަހަރެން އެދުނީ ހަމައެކަނި އެންމެ އީ-ކާޑެއް ފޮނުވައިދިނުމަށެވެ. އެއީ އެހާވަރުގެ ކަމެއް ހެއްޔެވެ؟\nއަހަރެން ފޯނުގެ ވާގަނޑު އުފުރާލާފައި، މޯބައިލް ފޯނުވެސް ނިއްވާލީމެވެ. އޭނާގެ އެއްވެސް ވާހަކައެއް އަޑުއަހާކަށް، އަހަރެން ބޭނުމެއް ނޫނެވެ. އޮފީސް ކޮޓަރިން ބޭރަށްނުކުމެ، ހޮސްޕިޓަލުގެ ރިސެޕްޝަނިސްޓު ގާތު، އެއްވެސް ފޯނުކޯލެއް، އަހަންނަށް ފޯވާޑުނުކުރުމަށް ބުނީމެވެ. އަހަރެން ބޭނުންވީ، ހުރިހާ ސަމާލުކަމެއް، މަސައްކަތަށް ދޭށެވެ. އިމަޖެންސީ ޙާލަތްތައް ގިނަކަމުން، އޮފީހަށް އައިތާ ގަޑިއެއްހާއިރު ފަހުން، ކުރިން ހިނގައިދިޔަ ހުރިހާކަމެއް، ހަނދާނުން ފުހެވިއްޖެއެވެ.\nސާމާނުތައް އެއްކުރަމުން ދިޔައިރު، އެމްބިއުލެންސްގެ އަޑު، އިމަޖެންސީ ރޫމުގެ ބޭރުން އިވެމުންދިޔައެވެ.\nދޮރުހުޅުވާލާފައި ބޭރަށް ނުކުމެ ބަލާލިއިރު، މީހަކު އެނދަށް އަރުވަނީއެވެ. ''ޑރ. ލަޖްނާ. މިޕޭޝަންޓްއަށް ބައްލަވާލައްވާ!'' ފަސްޓްމެޑިކް އަހަރެންގެ ކިބައިން އެދުނެވެ. '' އޭނާއަށް ކިހިނެއްވީ؟'' އަހަރެން އަހާލީމެވެ. އޭރު އެންމެން އުޅެނީ، އީ.އާރް.އަށް އޭނާ އަވަހަށް ވެއްދޭތޯއެވެ. ލޭތައް އޭނާގެ ހަށިގަނޑުން ފައިބަމުންދެއެވެ. '' ކާރު އެކްސިޑެންޓެއް. ވަރަށް ސީރިއަސް. ފަހަރެއްގައި މަރުވެސް ވެދާނެ!'' އޭނާ ހާސްވެފައި ބުންޏެވެ. އަހަރެން އެމީހުންނާއިއެކު، ބާރަށް އޮޕަރޭޝަން ކޮޓަރިއާއިދިމާއަށް ދުއްވައިގަތީމެވެ. އެހާ ހިސާބަށް ދިޔަތަނާ، އެމީހާގެ ނޭވާލުމާއި ހިތުގެ ހިނގުން، ހުއްޓުނު ވާހަކަ ނަރުސްކުދިން ބުންޏެވެ.'' ޝޮކަށް ރެޑީވޭ!'' އަހަރެން ހަމަޖެހިލާފައި އެމީހުނަށް ބުނީމެވެ. މީހުންގެ ފުރާނަ ސަލާމަތްކުރުމަކީ، އަހަރެންގެ ވާޖިބެކެވެ. އެހެންކަމުން މާއަވަސް އަރައިގަނެގެން ގޯހެއް ހެދުނު ދީގެން ނުުވާނެއެވެ.އެކަމަކު އެނދުގައި އޮތްމީހާ ފެނުމުން، އަހަރެންގެ ހަމަޖެހުމާއި ސާބިތުކަން މުޅިން ގެއްލިއްޖެއެވެ. އޮޕަރޭޝަންކުރާ މޭޒުމަތީގައި އެއޮތީ އަހަރެންގެ ލޯބިވާއެވެ. '' ނޫން..ނޫން. '' އަވަހަށް ޕެޑްލްތައް އަތުލާފައި، ހުއްޓުމެއްނެތި އޭނާއަށް ޝޮކްދޭން ފަށައިފީމެވެ. ޝޮކްގެ ސަބަބުން، އޭނާގެ ހަށިގަނޑު، ކުއްލިއަކަށް މައްޗަށާއި ތިރިއަށް ޙަރަކާތްކުރަމުންދިޔައެވެ.\nއަހަރެންގެ ޢަމަލުތައް ހުރިގޮތުން، ބިރުގެންފައިވާ ނަރުސްކުދިންތައް، އެހެން ޑޮކްޓަރެއް ހޯދުމަށް ދުއްވައިގަތެވެ. އެމީހުން ހީކުރީ އަހަރެން މޮޔަވީކަމަށެވެ. ކޮންމެ ގޮތެއްވިޔަސް ހެވެވެ. އަހަރެން ބޭނުންވީ އަހަރެންގެ ލޯބިވެރިޔާގެ ފުރާނަ ސަލާމަތްކުރާށެވެ. އަހަރެމެން އަރާރުންވިޔަސް، އޭނާ ލޯބިވާކަން ޢަމަލުން ނުދެއްކިޔަސް، މިހާރަކު އަހަރެންގެ ފަރުވާލެއް ނެތެވެ. އޭނާ މަރުވެގެން ނުވާނެއެވެ. އަދި އަހަންނަށް ފޮނުވަން ޖެހޭ ކާޑުވެސް އެއޮތީ ނުފޮނުވިއެވެ.\nޕެޑްލްތައް އެއްލާލާފައި، ވީހާވެސް ބާރެއްލާފައި، އަހަރެން އޭނާގެ ހިތައް ފިތަން ފަށައިފީމެވެ. އެކަމަކު އޭނާ އެންމެ ކުޑަމިނުން، ''ތަދުވެއޭ'' އެއްވެސް ނުބުނެއެވެ. އޭނާގެ މެރިފައިވާ ލޮލާއި، ހަމަހިމޭންކަމުގެ ސަބަބުން، އަހަރެންގެ ހިތުގައި ވޭން އަޅަން ފެށިއެވެ.\nޑރ. މަހުދީ އަހަރެން އެތަނުން ދުރުކޮށްފިއެވެ. '' ސޮރީ. އޭނާ އެއޮތީ މަރުވެފައި!'' އޭނާ އަހަރެންގެ ކޮނޑުގައި އަތްބާއްވާލާފައި ބުންޏެވެ. '' ނޫން. އޭނާ މަރުވެގެން ނުވާނެ. ޕްލީޒް!'' އަހަރެން ރޯން ފެއްޓީމެވެ. ''ޑރ. ލަޖްނާ. ނަފްސު ކޮންޓްރޯލްކުރޭ! ތީ ޑޮކްޓަރެއްނު!'' އަހަންނަކީ ޑޮކްޓަރެކެވެ. އެކަމަކު އަހަންނަކީ އިންސާނެއްވެސްމެއެވެ.މަރުވެފައި އެއޮތީ އަހަރެންގެ ލޯބިވެރިޔާއެވެ. ޑރ. މަހުދީއަށް އެކަން ނުވިސްނޭންވީ ކީއްވެހެއްޔެވެ؟\nއޭގެ ފަހުން، ލޯބިވެރިޔާގެ އޮފީސް ރަޙުމަތްތެރިއެއް ގާތު، އެދުވަހު އެހާ އަވަހަށް، އަހަރެންގެ ލޯބިވެރިޔާ އޮފީހުން ދިޔައީ ކީއްވެގެންތޯ އެހީމެވެ. އޭނާ ބުނީ އަހަރެން ފޯނު ބޭއްވީމަ، އެތައްފަހަރަކު އޭނާ އަހަންނަށް ގުޅަން އުޅުނުކަމަށެވެ. އެންމެފަހުން، ނުގުޅިގެން، ދެރަވެގެން ހޮސްޕިޓަލަށް އަންނަންވެގެން އުޅެނިކޮށް، ބޮޑު ޓްރަކެއްގައި ޖެހި އެކްސިޑެންޓެއް ހިނގީއެވެ. މިވާހަކަތައް އިވުމުން، އަހަރެން ހަމަ އެއްކޮށް ގަނޑުވިއެވެ. ހުރިހާވެސް ސަބަބަކީ އަހަރެންނެވެ. އަހަރެންގެ ރުޅިގަނޑެވެ. އޭނާ މަރުވީ ހަމައެކަނި، މެއިލް ނުކުރެވުނު ކާޑެއްގެ ސަބަބުންނެވެ. އޭގެ ފަހުން، އަހަރެން ކަންކަމާއިމެދު އަބުއިކޮށް ވިސްނަން ފެށީމެވެ.\nކިތަންމެ ދެރަވެފައި ހުއްޓަސް، އޭނާ މަރުވިއިރު ރުއިފަހުން، އަހަރެން ނުވެއްރޮމެވެ. މެއިލް ޗެކްނުކުރާތާ ދުވަސްތަކެއްފަހުން، އެއްދުވަހަކު، މެއިލް ބޮކްސް ހުޅުވާލީމެވެ. އަހަންނަށް މީހަކު މެއިލްކުރާނެކަމަކަށް ހިތަށްވެސް ނާރައެވެ. އެކަމަކު މެއިލްބަލާލިއިރު، އޭގައި 100 މެއިލް އޮތެވެ. ޖަންކުމެއިލްކަމަށް ހީކޮށް، ޑިލިޓްކޮށްލަން އުޅެނިކޮށް، އެހެން މެއިލްއެއް އަތުވެއްޖެއެވެ. އޭގައިވަނީ ސިސްޓަމް އެރޯއެއްގެ ސަބަބުން، ކުރިން މެއިލް ނުފޮނުވުނީކަމަށެވެ. އަދި ޑިލޭއަށް މަޢާފްކޮށްދޭށެވެ. މެއިލް ފޮނުވާފައިއޮތީ އަހަރެންގެ ލޯބިވެރިޔާއެވެ.\nއަހަރެން ތެޅިތެޅިއޮތް ހިތަކާއިއެކު، ފުރަތަމަ މެއިލް ހުޅުވާލީމެވެ. އެއީ ލޯބިވެރިންގެ ދުވަހު، ފޮނުވާފައި އޮތް ކާޑެކެވެ. ކާޑުަގައިވަނީ ވަރަށްލޯބި ފިނިފެން މަލެކެވެ. ކާޑުހުޅުވެމުންދިޔައިރު، '' އޮންލީ ލަވް '' ގެ ރާގު ކުޅެވެމުންދިޔައެވެ. އަހަރެންނަށް ހުއްޓުން އަރާފައިކަހަލަގޮތަކަށް އިނދެގެން ދެން ބަލާލެވުނީ، އޭގައި ލިޔެފައިވާ ޢިބާރާތްކޮޅަށެވެ.\n'' ހަނދާނެއް އުފެއްދޭނީ ހަމައެކަނި ލޯބްބަކަށެވެ. ކުޑަހިނދުކޮޅެއް، ނިމުމެއްނެތް ދިގުވަގުތުތަކަކަށް ބަދަލުކޮށްލެވޭނީވެސް ހަމައެކަނި ލޯބްބަށެވެ. ކަލާއެތާވީއިރު، މުޅިދުނިޔެވެސް، ވަރަށް ޒުވާނެވެ. އޭރު ދުނިޔޭގައި އެއްވެސް ލަވައެއް ނުކިޔެއެވެ. ކަލާދިރިއުޅުނީ ހަމައެކަނި، ލޯތްބަށްޓަކައިކަން އަހަރެން ހަނދާން އެބަހުއްޓެވެ. އަދި އެލޯބި އަހަންނަށް ދިންގޮތްވެސް ހަނދާން އެބަހުއްޓެވެ.''\nމިލަވައިގެ ހުރިހާ ލަފުޒުތަކެއްވެސް، އަހަރެމެންގެ ޙަޔާތާއި ގުޅެއެވެ. އޭނާ ދުނިޔޭގައި ހުރިއިރު، އަހަރެން ވަރަށް ޅައެވެ. ކޮންމެދުވަހަކުވެސް، ބަހުސްކޮށް ޒުވާބުކުރާނެ މައުޟޫޢުތައް އޭރު ހުއްޓެވެ. އެކަމަކު، އޭނާ ދިއުމުން، އަހަރެންގެ ޙަޔާތުގައި މިއަދު މިވަނީ، ހަމައެކަނި ހަނދާންތަކެކެވެ. ކާޑުގައި ލިޔެފައިވާ ޢިބާރާތްކޮޅު ކިޔާ ނިމުމާއިއެކު، ބޭއިޚްތިޔާރުގައި އަހަންނަށް ގިސްލައި ބާރަށް ރޯން ފެއްޓުނެވެ. އަހަރެންގެ ލޮލުން ފައިބަމުންދިޔަ ކަރުނަތަކުން، ކީބޯޑު ތެމެމުން ދިޔައެވެ.\nއަހަރެން 100 ފަހަރު މެއިލްއަށް ރިޕްލައި ކުރީމެވެ. އަދި '' އޮންލީލަވް'' 100 ފަހަރަށް ޖެހީމެވެ.


Adam Shareef aai Fazul noon idhikolhuge hurihaa Majlis memberun hiyaanaathuge list gai – adduLIVE\nMay 12, 2021, 16:26 އަބްދުﷲ ޔާމީން\nއެމްއެމްޕީއާރްސީގެ ހިޔާނާތުގެ މައްސަލަ ދިރާސާކުރި ޖުޑިޝަރީ ކޮމިޓީއާއި ސަލާމަތީ ހިދުމަތްތަކާ ބެހޭ ކޮމިޓީގެ ޖޮއިންޓް ކޮމިޓީން އާންމު ކުރި ހިޔާނާތުގެ ފައިސާ ލިބުނު މީހުންގެ ލިސްޓުގައި މިހާރު މަޖިލީހުގައި ތިބި އިދިކޮޅު ޕީޕީއެމް ޕީއެންސީ ކޯލިޝަންގެ ދެ މަޖިލިސް މެމްބަރުން ފިޔަވާ އެހެން ހުރިހާ މެމްބަރުންގެ ނަން ހިމެނިއްޖެއެވެ.\nއެސެޓް ރިކަވަރީ ކޮމިޝަންގެ ތައްގަނޑު ޖަހާފައި އޮތް ހިޔާނާތުގެ ފައިސާ ލިބުނު މީހުންގެ ލިސްޓްގައި އިދިކޮޅު މަޖިލިސް މެމްބަރުންގެ ތެރެއިން ނަން ނެތީ މަޑުއްވަރީ ދާއިރާގެ މިހާރުގެ މެމްބަރު އާދަމް ޝަރީފާއި ފެލިދޫ ދާއިރާގެ މެމްބަރު އިބްރާހިމް ފަޒުލް ރަޝީދުގއެވެ.\nލިސްޓުގައި ހިމެނޭ އިދިކޮޅުގެ މަޖިލިސް މެމްބަރުންނަކީ މަޖިލީހުގެ މައިނޯރިޓީ ލީޑަރު އޭދަފުށީ ދާއިރާގެ މެމްބަރު އަހުމަދު ސަލީމް، ނައިފަރު ދާއިރާގެ މެމްބަރު އަހުމަދު ޝިޔާމް، ގުރައިދޫ ދާއިރާގެ މެމްބަރު އިބްރާހިމް ރިޒާ، މަހިބަދޫ ދާއިރާގެ މެމްބަރު އަހުމަދު ތޯރިގް، ތ. ގުރައިދޫ ދާއިރާގެ މެމްބަރު މުހައްމަދު ޣައްސާން މައުމޫން، ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފް އަދި މާވަށު ދާއިރާގެ މެމްބަރު މުހައްމަދު ސައީދުއެވެ.\nމި ލިސްޓުގައި އިދިކޮޅުގެ ޓިކެޓުގައި މާލެސިޓީ ކައުންސިލަށް އިންތިހާބުވި ކުރީގެ މަޖިލިސް މެމްބަރު އިބްރާހިމް ޝުޖާއުގެ ނަންވެސް ހިމެނެއެވެ.\nހިޔާނާތުގެ ފައިސާ ލިބުނު މީހުންގެ ނަންތައް ހިމެނޭ ލިސްޓާއި އެކު ޖޮއިންޓް ކޮމިޓީން އެ ކޮމިޓީގެ ރިޕޯޓް ފާސްކުރިއިރު، މަޖިލީހުގެ ވެބްސައިޓުގައި ވަނީ އެ ރިޕޯޓް އާންމުކޮށްފައެވެ.\nއެ ރިޕޯޓްގެ ޖަދުވަރު 1 ގައި އެސެޓް ރިކަވަރީ ކޮމިޝަނުން މިހާރު ތަހުގީގުކުރާ 281 މީހުންގެ ނަން ހިމެނޭ ލިސްޓު އެސެޓް ރިކަވަރީ ކޮމިޝަންގެ ތައްގަނޑާއެކުއެވެ. އަދި އެ ރިޕޯޓްގެ ޖަދުވަލު2ގައި އެމްއެމްޕީއާރްސީގެ ހިޔާނާތުގެ ފައިސާ ލިބިފައިވާ ދައުލަތުގެ އެކި މަގާމުތަކުގައި ތިބި 119 މީހެއްގެ ނަން ހިމެނޭ ލިސްޓް އެސެޓް ރިކަވަރީ ކޮމިޝަންގެ ތައްގަނޑާއެކުއެވެ.\nއެމްއެމްޕީއާރުސީ ހިޔާނާތް ޕީޕީއެމް


ކަތީބު ބަކުރުބެ ނިޔާވެއްޖެ – Ungoofaaru\nބަނޑޭރިގަނޑު/ޙަބަރު/ކަތީބު ބަކުރުބެ ނިޔާވެއްޖެ\nކަތީބު ބަކުރުބެ ނިޔާވެއްޖެ\nއިބްރާހީމް ޒަޔާން 10 މާރޗް 2019\n1 324 މިނެޓެއް ނުވަނިސް ކިޔާލެވޭ\nއަލް މަރްހޫމް އަލީ ޒާފިރް (ކ) އަދ އަލް މާރްހޫމް އަބޫބަކުރު އިބްރާހިމް (ވ)\nއުނގޫފާރުގެ ކުޑަ ކަތީބުކަން ގިނަ ދުވަސްތަކެއް ވަންދެން ކުރައްވާފައިވާ ރ.އުނގޫފާރު، ދިލްބަހާރުގެ، އަބޫބަކުރު އިބްރާހިމް (ކަތީބު ބަކުރުބެ) ދެމިއޮތުމުގެ އާލަމަށް ދަތުރުކުރައްވާފިއެވެ. ކަތީބު ބަކުރުބެ ނިޔާވީ އުނގޫފާރު ރީޖަނަލް ހޮސްޕިޓަލުގައި ފަރުވާދެމުން ދަނިކޮށް މިއަދު ފަތިހުގެ ވަގުތެއްގައެވެ.\nއުނގޫފާރު ކުޑަކަތީބު ކަމުގެ އިތުރުން އިމާމު ކަން ވެސް ކުރައްވާފައިވާ ބަކުރުބެ ނިޔާވީ ގިނަ ދުވަސްތކަކެއް ބަލިހާލުގައި އުޅުއްވުމަށް ފަހު އުމުރުން 86 އަހަރުގައެވެ. ބަކުރުބެގެ ކަށުނަމާދު އޮތީ މިއަދުގެ މެންދުރު ނަމާދަށް ފަހު އުނގޫފާރު މަސްޖިދުއް ތަރާވީހްގައެވެ.\nކަތީބު ބަކުރުބެ އަކީ ދިވެހި ދަޢުލަތައް ގިނަ ދުވަސްތަކެއް ވަންދެން ޚިދުމަތް ކުރައްވާފައިވާ އެންމެންނާ ގުޅޭ މަޑުމައިތި ހިތްހެޔޮ މިޒާހެއްގެ ބޭފުޅެކެވެ.\nމާތްﷲ ބަކުރުބެގެ ފުރާނައަށް ހެޔޮ ރަޙުމަތް ލައްވާ ސުވާރުގޭގެ މަތިވެރި ނިޢުމަތް ދެއްވާންދޭވެ. އަދި ޢާއިލާއަށް ކެއްތެރިކަން ދެއްވާންދޭވެ.އާމިން.\nއަންހެނުންގެ ދުވަސް ފާހަގަ ކުރުމަށް އުނގޫފާރުގައި ޙާއްސަ ހަރަކާތްތަކެއް ބާއްވައިފި\nVarah dherakoh thiothee maruhoomge badhalugai fenanee ehen mooneh


Adheeb Ge Massalaigai Jalu Thakuge Veriyaa Majileehah Haaziru Kuranee – adduLIVE\nއަދީބުގެ މައްސަލާގައި ޖަލުތަކުގެ ވެރިޔާ މަޖިލީހަށް ހާޒިރުކުރަނީ\n1 Jun 12, 2019, 09:32 ހަސަން ރަޝީދު\nކުރީގެ ނައިބު ރައީސް އަހުމަދު އަދީބު ބޭސްފަރުވާ އަށް ރާއްޖެ އިން ބޭރަށް ފުރަން ހުއްދަ ދިން މައްސަލާގައި ކޮމިޝަނަރ އޮފް ޕްރިޒަންސް އަބްދުﷲ މުނާޒު ރައްޔިތުންގެ މަޖިލިހަށް ހާޒިރު ކުރަން ކުއްލި މައްސަލައެއް ހުށަހަޅައިފިއެވެ.\nމި މައްސަލަ މަޖިލީހަށް ހުށަހެޅުއްވީ ގަލޮޅު ދެކުނު ދާއިރާގެ މެމްބަރު މީކާއިލް ނަސީމްއެވެ. މި ކުއްލި މައްސަލަ މަޖިލީހަށް ބަލައިގަތުމަށް 56 މެމްބަރުން ވޯޓު ދެއްވިއެވެ. މަޖިލީހުގައި މިހާރު ކުރިއަށްދަނީ މި މައްސަލައިގައި ބަހުސް ކުރުމެވެ.\nމި މައްސަލަ ހުށަހަޅުއްވަމުން މީކާއިލް ވިދާޅުވީ އަދީބު ރާއްޖެ އިން ބޭރަށް ގޮސް ފިލިޔަނުދޭން ކަރެކްޝަންސް އިން އަޅާފައިވަނީ ކޮން ފިޔަވަޅުތަކެއްތޯ ސާފުކުރުމަށް ކޮމިޝަނަރ އޮފް ޕްރިޒަންސް މަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް ހާޒިރުކޮށް ސުވާލުކުރަންޖެހޭ ކަމަށެވެ.\nކަރެކްޝަނަލް ސާވިސް އިން އަދީބަށް މި ހުއްދަ ދީފައިވާއިރު އެކި މައްސަލަތަކުގައި އޭނާއަށް އިއްވި 33 އަހަރުގެ ޖަލު ހުކުމްތައް މިހާރުވަނީ ބާތިލުވެފައެވެ.\nއަދީބު މިހާރު ތަންފީޒު ކުރައްވަމުން ގެންދަވަނީ ކޯޓު ހުރުމަތް ކަނޑައިގެން އިއްވާފައިވާ 15 ދުވަހުގެ ޖަލު ހުކުމެކެވެ. އެ ހުކުމް ތަންފީޒު ކުރައްވަމުން ގެންދަވަނީ ގޭ ބަންދުގައި ހުންނަވައިގެން ކަމަށްވާއިރު، އެ ހުކުމް މާދަމާގެ ނިޔަލަށް ތަންފީޒުކޮށް ނިމޭނެއެވެ.\nބޭސްފަރުވާ އަށް ދިޔުމުގެ ހުއްދަ އަށް އަދީބުގެ ފަރާތުން މީގެކުރިން އެދުނު ނަމަވެސް، ކުރީގެ ސަރުކާރުން ވަނީ އަދީބު ރާއްޖެ އިން ބޭރަށް ފޮނުވައިފިނަމަ ފިލާނެ ކަމަށް ތުހުމަތުކޮށްފައެވެ. އަދި އަދީބަށް ރާއްޖެ އިން ބޭރަށް ދެވޭނީ ދައުލަތުން ގެއްލުނު ހުރިހާ ފައިސާއެއް އަނބުރާ ދެއްކުމުން ކަމަށް ކުރީގެ ރައީސް އަބްދުﷲ ޔާމީން ވެސް ވަނީ ވިދާޅުވެފައެވެ.\nޖަލުގައި އޮންނަވަނިކޮށް ސިއްޙީ ހާލު ދެރަވެގެން މާލެ ގެނެސް އަދީބަށް އެތައް ފަހަރެއްގެ މަތިން މީގެކުރިން ވަނީ ފަރުވާ ދީފައެވެ.


ދުރުގާވުން ހިތް ނޭދޭ! (ސަތާރަވަނަ ބައި) – Dhen.mv\nދުރުގާވުން ހިތް ނޭދޭ! (ސަތާރަވަނަ ބައި)\nއަޒްކީ June 29, 2021 - 10:24 pm\nކެއްކުމުގައި އަވަދި ނެތި އުޅުނު ޒައިނާއަށް ގޭގެ ދޮރު ހުޅުވުނުއިރު ވެސް ރޭކާނުލިއެވެ. ކުއްލިއަކަށް ސިހިގެން ދިޔައީ ކޮންމެވެސް މީހަކު ޒައިނާގެ ދެލޮލުގައި އަތްއެޅުމުންނެވެ. ދެވަނަ ހިނދުގައި ހިނިތުންވެލީ އެކަހަލަ ކަމެއް ކުރާނީ ކޮންމެ ވެސް ގާތް މީހެއް ކަމަށް އޭނާއަށް ޔަގީންކުރެވޭތީއެވެ. ލޯމަތީގައި އަޅައިފައި އޮތް އަތުގައި ޒައިނާ އޭނާގެ އަތް ޖައްސައިލިއެވެ. އެހިނދު އެއީ ކާކުކަން ޒައިނާއަށް ޔަގީންވިއެވެ. ތުންފަތްމަތީގައިވި ހިނިތުންވުން ފުޅާވެގެން ދިޔައީ އެއީ ފިރިމީހާ މާދިހުކަން އެނގުމުންނެވެ.\n" މާދިހު..." ޒައިނާއަށް ބުނެވުނެވެ. އެވަގުތު ލުއި ހިނިތުންވުމަކާ އެކު މާދިހު ޒައިނާގެ ލޯ މަތިން އަތް ނަގައިފިއެވެ. އެމަންޒަރު ބަލަން ދުރުގައި ހުރި ރާއިފްގެ ތުންފަތްމަތީގައި ވެސް ވަނީ ހިނިތުންވުމެކެވެ. އެތާ ނުހުރެ ރާއިފް މާދިހުގެ ފޮށި ހިފައިގެން ގޮސް ޒައިނާގެ ކޮޓަރިއަށް ވަނީ އެ ދެމީހުންނަށް ވަގުތު ދިނުމަށެވެ.\n" ކިހިނެއް އެނގުނީ.." ޒައިނާގެ ކޮނޑުގައި ހިފައި އޭނާ އާ ދިމާލަށް އަނބުރާލަމުން މާދިހު އަހައިލިއެވެ. އެއަށް ފަހު ޒައިނާގެ ނިތްކުރީގައި ބޮސްދިނެވެ.\n" އަހަރެންގެ ފިރިމީހާ ދެން އަހަރެންނަށް ނޭނގުނިއްޔާ އެނގޭނީ ކާކަށް.." މާދިހުގެ މޭގައި މޫނު ޖައްސައިލަމުން ޒައިނާ ބުންޏެވެ. މާދިހު ވެސް ޒައިނާގެ ހަށިގަނޑުގައި އަތްވަށައިލި ހިނދު އޭނާއަށް ވެސް ލިބިގެން ދިޔައީ ބަޔާން ކުރަން ދަތި ހިތްހަމަ ޖެހުމެކެވެ. ލޯބިވާ އަނބިމީހާއާ ބައްދަލު މިވީ އެތަކެއް މަސްތަކެއް ފަހުންނެވެ.\n" ކޮބާ އަހަރެންގެ ދަރިފުޅު..." ހަމަ އެހުރި ގޮތަށް ހުރެ މާދިހު އަހައިލިއެވެ.\n" ވެއްޖެ ޒިދާންގެ ކޮޓަރީގަ... " މާދިހުއާ ދުރުވެލަމުން ޒައިނާ ބުންޏެވެ. އެއަށް ފަހު ތަންކޮޅެއް ބާރަށް ޒިދާނަށް ގޮވައިލިއެވެ. އެހިނދު މާޒް ގޮވައިގެން ބޭރަށް ނިކުތް ޒިދާނަށް ވެސް ލިބުނީ ހައިރާން ކަމެކެވެ. ޒިދާންގެ ގާތުގައި ހުރި މާޒްއަށް މާދިހު ފެނުމާ އެކު ބައްޕީއޭ ކިޔާ ގޮސް މާދިހުގެ ފައިގައި ބައްދައިފިއެވެ. މާދިހު ވަރަށް ލޯބިން މާޒް އުރައިލުމަށް ފަހު ކޮލުގައި ބޮސްދިނެވެ.\n" ދޮންތަބެ ކިހިނެއް؟" ޒިދާން އަހައިލިއެވެ.\n" ރަނގަޅު.. ދޮންތަބެ ވަރަށް އުފާވެއްޖެ ޒިދާނަށް އައިސްފައި ހުރި ބަދަލު ފެނުނީމަ.." ޒިދާންގެ ކޮނޑުގައި ޖަހައިލަމުން މާދިހުގެ ބުންޏެވެ. ޒިދާން ހިނތުންވެލަމުން ބޯ ޖަހައިލިއެވެ.\n" ދޮންތާ! މި ދަނީ ބޭރަށް.. މަޣްރިބް ނަމާދުކޮށްގެން ދެން ގެއަށް އަންނާނީ " ޒިދާން ބުންޏެވެ. ޒައިނާ ބޯ ޖަހައިލުމުން ޒިދާން ގެއިން ނިކުތެވެ. ގެއިން ނިކުމެ ސައިކަލަށް އަރަމުން ގަޑި ބަލައިލެވުނެވެ. އަސުރު ނަމާދަށް ގޮވަން ކައިރިވެއްޖެކަން އެނގުމުން ސައިކަލަށް އަރައި މިސްރާބު ޖެހީ މިސްކިތާ ދިމާލަށެވެ.\nއަނީކްގެ ކޮޓަރީގެ ދޮރުގައި ތާޝާ ދެ ފަހަރަކު ޓަކި ޖަހައިލިއެވެ. މާގިނައިރުތަކެއް ނުވެ އަނީކް ދޮރު ހުޅުވައިލިއެވެ. ކުރިމަތީގައި ހުރި ތާޝާ ފެނުމުން އަނީކް ހިނިތުންވެލިއެވެ. އަނީކް ދެރަވެފައި ހުރިހެނެއް އޭނާގެ މޫނުމައްޗަށް ބަލައިލައިފައި ހިޔެއް ނުވެއެވެ.\n" ތާޝާ...!!! ކަމް އިން" އެތެރެއަށް ހިނގައިގަންނަމުން އަނީކް ބުންޏެވެ. ތާޝާ ވެސް އަނީކްގެ ފަހަތުން ކޮޓަރިއަށް ވަނެވެ.\n" އަހަރެން ބޭނުން މައާފަށް އެދެން.. އަހަރެންނަށް ކަންތައް ކުރެވުނީ ރަނގަޅަކަށް ނޫން.." ތާޝާ ބުންޏެވެ.\n" ކޮންކަމެއް.. ތާޝާ ތި ދައްކަނީ ކޮން ވާހަކައެއް ކަމެއް ނޭނގޭ... ތިއެއް ނޫން.. ބޭނުންތަ އެއްޗެއް ބަލައިލާން.. ޔަގީން ފެނުނިއްޔާ ތާޝާ ވަރަށް އުފާވާނެކަން..." ތާޝާގެ އަތުގައި ހިފައިގެން ގެނެސް އޭނާގެ ލެޕްޓޮޕްގެ ކުރިމަތީގައި ބައިންދަމުން އަނީކް ބުންޏެވެ. އެހިނދު ލެޕްޓޮޕްގެ ސްކްރީނުން ފެނުނު މަންޒަރުން ތާޝާގެ ދެލޯ ފެންކަޅިވެގެން ދިޔައެވެ. ފެންނަމުން ދިޔައީ އޭނާގެ މަންމަގެ އިންސްޓަގްރާމް އެކައުންޓްގައި ހިއްސާކޮށްފައިވާ ފޮޓޯއެކެވެ. 'ޑޭޓް ނައިޓް' ކަމަށް ކެޕްޝަން ގައި ޖެހުމަށް ފަހު ލައިފައިވަނީ ޑެނީއާއި އަންސޫދާ ، މަޝްހޫރު ރެސްޓޯރެންޓެއްގައި ކާން ތިބި މަންޒަރެވެ. އެ ދެ މީހުންގެ ތުންފަތްމަތީން ފެންނަމުން ދިޔައީ އުފާވެރި ކަމެވެ. ތާޝާ މިކޮޅަށް އައި ފަހުން އެމީހުން ތާޝާއަކަށް ނުގުޅައެވެ. އަނެއްކޮޅުން ފެންނަ މަންޒަރުން އެ ދެ މީހުން ތިބީ ވަރަށް އުފަލުގައިކަން ތާޝާއަށް ޔަގީންވިއެވެ. އެ ދެ މީހުން ތާޝާ މަތިން ހަނދާން ނައްތާލީބާއޭ ހިތަށް އަރައި އަމިއްލަ ހިތާ ޝަކުވާ ކޮށްލެވުނެވެ.\n" ހޭއި ތާޝާ ރޮނީތަ.." ތާޝާގެ ގާތުގައި އިށީންނަމުން އަނީކް އަހައިލިއެވެ. އޭނާ ތާޝާއަށް އެ ފޮޓޯ ދެއްކީ ފަހަރެއްގައި ވެސް ތާޝާ ރޮއްވައިލުމުގެ މަޤްސަދުގައެއް ނޫނެވެ. އޭނާ ހީކުރީ އެ ފޮޓޯ ފެނުމުން ތާޝާ އުފާވާނެ ކަމަށެވެ. ތާޝާ އޭނާގެ ދެ ލޯ ފޮހެލިއެވެ. އެއަށް ފަހު ހިނިތުންވެލަން މަސައްކަތް ކުރިއެވެ.\n" ނޫން.. އުފަލުން ރޮވުނީ... މަންމައާއި ޑާޑާ އަހަރެން މަތިން ހަނދާން ނެތުނީ ކަންނޭނގެ" އެހެންބުނެވުމާ އެކު އަނެއްކާ ވެސް ތާޝާއަށް ރޮވިއްޖެއެވެ.\n" ނޯ ވޭ... ޑެނީ އަންކަލްއާ އަންސޫ ދައްތަ ތާޝާދެކެ ލޯބި ވަނީ އެއަށް ވުރެ މާބޮޑަށް... " ތާޝާއަށް ވިސްނައިދޭން މަސައްކަތް ކުރަމުން އަނީކް ބުންޏެވެ. ތާޝާ ދެ ފަރާތަކަށް ބޯ ހޫރައިލިއެވެ.\n" ނޫން ނިކް.. އެމީހުން އަހަރެން ދެކެ ރުޅި އައިސްފައި އެ ތިބީ.. އެހެން ނޫން ނަމަ އަހަންނަށް ގުޅާލާނެއެއްނު..." ގިސްލުމުގެ ތެރެއިން ތާޝާ ބުންޏެވެ. އަނީކް ސައިޑް ކަބަޑް މަތީގައި ހުރި ޓިޝޫ ފޮށީން ޓިޝޫއެއް ދަމައިގަތުމަށް ފަހު ތާޝާއަށް ދިއްކޮށްލިއެވެ. ތާޝާ އަނީކް އަތުން ޓިޝޫ ނެގުމަށް ފަހު ދެ ލޮލާ އެކު ނޭފަތް ކައިރި ވެސް ފޮހެލިއެވެ.\n" ތާޝާ ވެސް އެމީހުންނަކަށް ނުގުޅަމެއްނު.. އެމީހުން އެތިބީ ތާޝާ ގުޅާނެ އިރަކަށް އިންތިޒާރުކޮށްގެން ކަމަށްވެސް ވެދާނެއްނު" އަނީކް ބުންޏެވެ.\n" ތާޝާ މިތަނަށް ފޮނުވީ ޑެނީ އަންކަލް ބޭނުން ވެގެން.. އެހެންވީމަ ޑެނީ އަންކަލް ތާޝާ ދެކެ ރުޅި ނާންނާނެކަން އަހަރެންނަށް ހަމަ ޔަގީން.. އަންސޫ ދައްތަ ވެސް ތާޝާ ދެކެ ރުޅި އަންނާނެހެނެއް ހިޔެއް ނުވޭ.. ނިކަން އެއް ފަހަރު ވެސް ތާޝާ އެމީހުންނަށް ގުޅާބަލަ އޭރުން އެނގޭނެ އެމީހުން ތާޝާދެކެ ލޯބިވާވަރު" އަނީކް ނަސޭހަތްދިނެވެ. އަނީކް ދެއްކި ވާހަކަތަކާ މެދު ތާޝާ ވިސްނައިލިއެވެ. އޭނާގެ މައިންބަފައިން އެ ތިބީ އޭނާގެ ގުޅަން ދެން އިންތިޒާރުގައި ކަމަށް ވެސް ވެދާނެއެވެ. ތާޝާ ކޮޓަރިން ނިކުންނަމުން އެ ފޮޓޯ ދެއްކި ކަމަށް ޓަކައި އަނީކަށް ޝުކުރު އަދާކުރިއެވެ. އަދި ދިން ނަސޭހަތަށް ވަކިން ބޮޑަށް ޝުކުރު އަދާކުރިއެވެ.\nޖީނާއާއި ތާޝާ ބޭރަށް ދާން ތައްޔާރުވެގެން ނިކުތް އިރު ހަވީރު ފަހެއް ޖަހަން ގާތް ވެއްޖެއެވެ. ޒިދާނާ ބައްދަލުވާ ގަޑި ގާތް ވެއްޖެކަން އިހުސާސްވުމުން ތާޝާއަށް ލިބެމުން ދިޔައީ ތަފާތު ޖޯޝެކެވެ. ސިޑިން ތިރިއަށް ފޭބި ދެކުދިން ފެނިފައި ސޯފާގައި އިން އަންފޫޒާ ހިނިތުންވެލިއެވެ. އެހެން ނަމަވެސް އޭނާގެ ހިތުގައި ނުތަނަވަސް ކަމެއްވިއެވެ. އޭނާގެ ގާތަށް އައިސް ހުއްޓުނު ދަރިފުޅު ޖީނާއާ ދިމާލަށް ބަލައިލެވުނީ ޝައްކުގެ ނަޒަރަކުންނެވެ. ޖީނާއަށް އިތުބާރު ކުރަން ބޭނުން ވިޔަސް ކުރިން ވެސް ޖީނާ ތާޝާއާއި ޒިދާން ބައްދަލުކުރުވަން އުޅުނީތީ އަންފޫޒާއަށް ޖީނާއާ މެދުގައި ޝައްކު ކުރެވެނީއެވެ. މިއަދަކީ ތާޝާ ގޮވައިގެން ޖީނާ އެއްވަގުތެއްގައި ބޭރަށް ދާ ދެވަނަ ދުވަހެވެ.\n" ކޮންތާކަށް ތި ދަނީ...؟" އަންފޫޒާ ސުވާލުކޮށްލިއެވެ. އެ ތުންފަތްމަތީގައި ހިނިތުންވުމެއް ވިޔަސް އޭނާގެ ލޮލުން ފެންނަމުން ދިޔަ އިންޒާރު ޖީނާއަށް ރަނގަޅަށް ނަގައިގަނެވުނެވެ.\n" މިދަނީ ތާޝާ ގޮވައިގެން ރަސްފަންނަށް..." ޖީނާ ބުންޏެވެ.\n" މިއަދުވެސް؟؟؟ ޖީނާ މަންމަ އުއްމީދު ކުރަން ތިކުދިން ގޯސް މަގަކުން ނުހިނގާނެ ކަމަށް... މީހަކާ ބައްދަލުކުރަންތަ ތިދަނީ؟" އަންފޫޒާ ކޮށްލި ސުވާލުން ޖީނާގެ މޫނުމަތިން ޖެހިލުންވުން ފާޅުވިއެވެ. އެފަދަ ހާލެއްގައި ހުރެ ތާޝާއަށް ވެސް ޖީނާއާ ދިމާލަށް ބަލައިލެވުނެވެ. ޖަވާބުދޭން އަނގަ ހުޅުވައިލި ނަމަވެސް އަންފޫޒާގެ ކުރިމަތީގައި ދޮގެއް ހަދައިލުމުގެ ހިތްވަރެއް ޖީނާއަށް ނުލިބުނެވެ.\n" ކޮބާ ތައްޔާރުތަ... މާލަސް ވެސް ވެއްޖެ ދޯ!!!" އަވަސް ފިޔަވަޅުތަކެއް ސިޑީގެ ހަރުފަތްތައް ހުރަސްކުރަމުން ތިރިއަށް އައި އަނީކް ބުންޏެވެ. ޖީނާއާއި ތާޝާ އަނީކާ ދިމާލަށް ބަލައިލީ ހައިރާންވެ ހުރެއެވެ. އަނީކް ޖީނާއާ ދިމާލަށް އެއް ލޯ މަރައިލިއެވެ. އެވަގުތު އަނީކް އެމީހުންނަށް އެހީވެދެނީކަން ޖީނާއަށް އެނގުނެވެ. ޖީނާގެ ތުންފަތްމަތީގައި ކުޅެލީ ލުއި ހިނިތުންވުމެކެވެ.\n" އަނީކްވެސް ދަންތަ؟ " އަންފޫޒާ އަހައިލިއެވެ. އަނީކް ބޯޖަހައިލިއެވެ. އަންފޫޒާގެ ހިތަށް ހަމަޖެހުމެއް ލިބުނީ ދެނެވެ. އަނީކް ، ތާޝާ ޒިދާން ކައިރިއަށް ނުގެންދާނެކަން އަންފޫޒާއަށް ޔަގީނެވެ.\n" އަވަހަށް ދޭ.... މާ ލަސް ނުވެ އަންނާތި!!" އަންފޫޒާގެ ރާގު މުޅިން ބަދަލުވިއެވެ. އެ މޫނުމަތިން މިހާރު ފެންނަމުން ދަނީ އުފާވެރި ކަމެވެ.\n" ތެންކިއު އަނީކް... " ގެއިން ނިކުތުމަށް ފަހު ޖީނާ ބުންޏެވެ.\n" ނިކް ހަމަ އަސްލު ވެސް އަހަރުމެންނާ އެކު ދާނަންތަ.." ހިތް ނުތަނަވަސް ވެފައިވާ ހާލު ތާޝާ އަހައިލިއެވެ. އެމީހުން އެދަނީ ޒިދާނާ ބައްދަލުކުރަންކަން އަނީކަށް އެނގޭބާއޭ ތާޝާގެ ހިތަށް އެރިއެވެ.\n" އަހަރެންނަށް އެނގޭ ތިދަނީ ޒިދާނާ ބައްދަލުކުރަން ކަން.. އަހަރެން ވެސް ބޭނުން ތި ޒިދާން ތީ ކިހާވަރެއްގެ މީހެއްތޯ ބަލައިލާން... އެކަމަކު ތާޝާ ހާސް ނުވޭ... އަހަރެން ތި ދެމީހުންނަށް އުނދަގުލެއް ނުކުރާނަން.." އަނީކް ދެއްކި ވާހަކައިގައި ވަނީ ސަމާސާ ރާގެކެވެ. ތާޝާއަށް ހެވުނެވެ. ޖީނާ ވެސް ހިނިތުންވެލިއެވެ. ރޭގައި ފެނުނު ހިތާމައިގެ އެއްވެސް އަސަރެއް މިހާރު އަނީކްގެ މޫނުމަތިން ފެންނާކަށް ނެތެވެ. އަނީކްގެ ހިތްވަރަށް ޓަކައި ހިތާހިތުން ޖީނާއަށް ސާބަސް ދެވުނެވެ.\nރަސްފަންނުގައި ޒިދާން ދެކޮޅުދެކޮޅަށް ހިނގާލަހިނގާލާ ހުރީ އޭނާގެ ހިތުގެ ރާނީގެ އިންތިޒާރުގައެވެ. އިންތިޒާރުގެ ވަގުތުތައް ނިމުމަކަށް އައީ ސޯޝަލް ސެންޓަރު ކައިރިން އެދިމާލަށް އަންނަ ތާޝާ ފެނުމުންނެވެ. އެންމެ ފުރަތަމަ އެ ތުންފަތަށް ހިނިތުންވުމެއް ވެރިވީ ނަމަވެސް ކައިރީގައި ހުރި އަނީކް ފެނުމުން ހިނިތުންވުން ފަނޑުވެގެން ދިޔައެވެ.\nޒިދާނާ ކައިރިވަމުން ދިޔަ ވަރަކަށް ތާޝާގެ ހިތުގެ ހިނގުން އަވަސްވަމުން ދިޔައެވެ. އެދޮން މޫނަށް މަޑުމަޑުން ރަތްކަމެއް ވެރިވާން ފެށީ ލަދުވެތިކަމެއް އިހުސާސް ކުރެވޭތީއެވެ. ދެއަތް ދެއަތާ މޮޑެވެން ފެށުނީ ކޮންމެވެސް ވަރެއްގެ ހާސްކަމެއް ލިބިފައިވުމުންނެވެ. އޭނާއަށް މިވަރުކޮށްލާ ހަމައެކަނި އިންސާނާ އަކީ ހަމައެކަނި ޒިދާންއެވެ. ޒިދާން ފެނުމުން އޭނާއަށް ވާގޮތް ފެނި ޚުދު ތާޝާ ވެސް ހައިރާންވެއެވެ.\n" މިއަދު ވަރަށް ލަސްވެއްޖެ ދޯ..." ޒިދާނާ އަރައި ހަމަކުރަމުން ޖީނާ ބުންޏެވެ. ޒިދާން ވަކި ޖަވާބެއް ނުދިނެވެ. އޭނާގެ ނަޒަރު ހުއްޓިފައި ވަނީ އެމީހުން ކައިރީގައި ހުރި އަނީކަށެވެ. އެންމެ ފަހުން ބައްދަލުވި ރޭ އެ ދެމެދުގައި ކަންތައްވެފައި ވަނީ އެހާ ރަނގަޅަކަށް ނޫނެވެ. ޒިދާނަށް ބަދަލެއް އައިސްފައި ހުރިކަން ޖީނާއާއި ތާޝާއަށް ވެސް އިހުސާސް ކުރެވުނެވެ. ނަމަވެސް އެ ބަދަލުގެ އަސްލަކީ އަނީކްކަން ނަގައިގަންނަށް މާގިނައިރެއް ނުނެގިއެވެ. އެއްފަހަރު އަނީކަށް ބަލައިލައިފައި އަނެއް ފަހަރު ޒިދާނަށް ބަލައިލި ތާޝާ ހަނދާން ވެގެން ދިޔައީ އެންމެ ފުރަތަމަ އޭނާއަށް ޒިދާން ފެނުނު ރޭ ކަންތައް ވެގެން ދިޔަގޮތެވެ. އެއާ އެކު ވީ ދެރައިން އޭނާއަށް އިސްޖަހައިލެވިއްޖެއެވެ.\n" ޑޯންޓް ވޮރީ ޒިދާން... އަހަރެން މި އައީ ޒިދާނާ ދިމާލަށް އެއްޗެހިތަކެއް ގޮވާކަށް ނޫން... ތާޝާއަށް ލިބޭ ކޮންމެ އުފަލަކީ އަހަރެންނަށް ވެސް ލިބޭ އުފަލެއް... އެރޭ ކަންތައް ކުރެވުނު ގޮތުން އަހަރެން ޒިދާންގެ ގާތުން މައާފަށް އެދެން" އަނީކް ބުންޏެވެ. އަނީކަށް އައިސްފައި ހުރި ބަދަލު ފެނުމުން ޒިދާނަށް ބަލައިލެވުނީ ޖީނާއަށެވެ. ޖީނާ ބޯޖަހައިލީ އަނީކް ދެއްކި ވާހަކައިގެ ޔަގީންކަން ޒިދާނަށް ދިނުމުގެ ގޮތުންނެވެ.\n" ތާޝާގެ ހަނދާންތައް އަނބުރާ ގެނެސްދެވޭނޭ ފަރާތަކީ ތީކަން އަހަރެން ޤަބޫލުކުރަން... އެހެން ވީމައި އަހަރެން ވެސް ބޭނުން އެކަމުގައި ބައިވެރިވެ އެހީތެރިވާން... ސޯ ލެޓްސް ބީ ފްރެންޑްސް..." ޒިދާނާ ދިމާލަށް އަތް ދިއްކޮށްލަމުން އަނީކް ބުންޏެވެ. ޒިދާން ބަލައިލީ ތާޝާއަށެވެ. އެ މޫނުމަތިން ފެންނަމުން ދިޔައީ ނުތަނަވަސް ކަމެވެ. ކުޑަ ހިނދުކޮޅަކަށް ނަމަވެސް ތާޝާގެ މޫނުމަތިން ނުތަނަވަސްކަން ފެންނާކަށް ހަމަހިލާ ޒިދާން ބޭނުމެއް ނޫނެވެ. ވީކަންތައް ހަނދާން ނައްތައިލުމަށް ފަހު ޒިދާން އަނީކްގެ އަތާއަތް ޖޯޑުކޮށް ސަލާމްކޮށްލައިފިއެވެ. ތާޝާއާއި ޖީނާއަށް ހެވުނީ އެކުއެކީގައެވެ. އަނީކް ކޮށްލި ހިތްވަރުން ޖީނާ ހުރީ އަޖައިބުވެފައެވެ. އަނީކަކީ އޭނާގެ ހީކުރި ފަދަ އިންސާނެއް ނޫންކަން މިއަދު ޔަގީންވެއްޖެއެވެ. ހަމައެހެންމެ އަނީކާ މެދު މި ވީހާ ދުވަހު ދެކެވުނު ގޮތުން ދެރަ ވެސް ވިއެވެ.\n" އޯކޭތަ އަހަރެން ތާޝާ ގޮވައިގެން އިރުކޮޅަކަށް ދިޔަސް... ދުރަކަށް ނޫން... އެހެރަ ބެންޗަށް" ތަންކޮޅެއް ދުރުގައި ހުރި ބެންޗަކާ ދިމާލަށް އިނގިލި ދިއްކޮށްލަމުން ޒިދާން ބުންޏެވެ.\n" އޯކޭ... ބަޓް.. އަބަދުވެސް އަހަރެން ބުނާހެން... ނޯ ޓަޗިން..." ޖީނާ ހެވިލައިފައި ބުންޏެވެ. އެއާއެކު ޒިދާނާއި ތާޝާއަށް ވެސް ހެވިއްޖެއެވެ. އަނީކަށް ޖީނާއާ ދިމާލަށް ބަލައިލެވުނީ ހައިރާންވެ ހުރެއެވެ. ޒިދާން ވެސް ތާޝާގެ ގައިގައި އަތްލުމަށް ޖީނާ ނުރުހިދާނެ ކަމަށް އޭނާ ހިޔެއް ނުކުރެއެވެ. ޒިދާނާއި ތާޝާ ދުރަށް ހިނގައިގަތުމުން އެތަނުން އެހެން ބެންޗެއްގައި އަނީކާއި ޖީނާ ވެސް އިށީނެވެ.\n" އަހަރެން ހީކުރީ ޒިދާނަށް ތާޝާ ގައިގައި އަތްލުމުގެ ހުއްދަ އޮންނާނެ ކަމަށް.." އަނީކް ބުނި ވާހަކައިން ޖީނާގެ ނިތަށް ރޫގިނަވިއެވެ.\n" މިހެން މި ބުނީ އަހަރެން އަތް ޖަހައިލިޔަސް ޖީނާ ހީވަނީ ރުޅި އައިސްގެން ދެންމެދެންމެ ފަޅައިގެން ގޮސްދާނެ ހެން.." އަނީކް ބުނެލި ގޮތުން ޖީނާއަށް ހެވުނެވެ.\n" އެއީ އަހަރެން ހިތްހަމަޖެހޭ ކަމެއް ނޫން... އެ ދެ މީހުން ރައްޓެހިވި ދުވަހުން ފެށިގެން ވެސް އަހަރެން ދޭ ނަސޭހަތެއް އެއީ... އަހަރެން އެމީހުންނަށް އަބަދުވެސް ނަސޭހަތްދިނިން ގިނަ ދުވަހު ރައްޓެހިވެގެން ނޫޅެ ކައިވެނި ކުރުމަށް.. އެމީހުން އެކަން ޤަބޫލުކުރާތީ އުފާ ވެސް ވި.. އެހެނަސް އެކަމަށް ހުރަސް އެޅީ ތާޝާގެ އާއިލާ.. " ޖީނާ ޖަވާބުދިނެވެ. އަނީކް އިރުކޮޅަކު ވިސްނައިލަން އިނެވެ.\n" ޖީނާގެ ބިޓެއް ނުހުރޭތަ؟" އަނީކް ކޮށްލި ސުވާލުން ޖީނާ ލަދުން ހަލާކުވިއެވެ. އެހާ ޕާސަނަލް ސުވާލެއް އަނީކަށް ކުރަން ކެރިދާނެކަމަށް ޖީނާ ހިޔެއް ނުކުރެއެވެ.\n" އާނ ނުހުރޭ..!! އަހަރެން އެހާ ކުރާހިތްވާ ކަމެއް ނޫން.." އޭނާ ލަދުގަތްކަން މޫނުމަތިން ހާމަނުކޮށްވޭތޯ މަސައްކަތް ކުރަމުން ޖީނާ ބުންޏެވެ. ޖީނާ ދިން ޖަވާބު އިވިފައި އަނީކް ހީނގަތީ އެ ދެއްކި ވާހަކަ ޤަބޫލު ނުކުރެވިގެންނެވެ.\n" ކިހިނެއްވީ؟ ޤަބޫލު ނުކުރެވެނީތަ؟" ޖީނާ އަހައިލިއެވެ.\n" އާނ ޔަގީނެއްނު.. ތިއުމުރުގެ ކުއްޖެއް މިހާ ދުވަސްވާއިރު ވެސް މީހަކާ ރައްޓެހިނުވަމޭ ބުނީމަ ޤަބޫލުކުރާނީ ކާކު" އަނީކް ބުންޏެވެ.\n" ދެން ޤަބޫލު ނުކުރިޔަސް ތެދު ވާނީ ތެދަށް... އެންމެ އެއްގޮތް ނުވެ ހިނގައިދާނެއްނު..." ޖީނާ ބުންޏެވެ. އެ މޫނު މަތިން އަނީކަށް ފެނުނީ ސީރިއަސް ކަމެވެ. އެހެންކަމުން ޖީނާ އެހެދީ ތެދުކަން އަނީކަށް ޔަގީން ކުރެވުނެވެ. އެހިނދު ޖީނާއާ މެދުގައި އަނީކަށް ވިސްނައިލެވުނެވެ. ފެނުނީއްސުރެ ވެސް ޖީނާގެ ފަރާތުން އަނީކަށް ފެންނަމުން ދިޔައީ އެހެން ކުދިންނާ ތަފާތު ސިފަތަކެކެވެ. އޭނާއާއި ޖީނާ ކޮށްފައި ހުރި ޒުވާބުތައް ހިތަށް އެރުމާއެކު ލާނެތް ގޮތަކަށް އަނީކަށް ހެވުނެވެ.\nތަންކޮޅެއް ދުރުގައި ތިބި ޒިދާނާއި ތާޝާ ފެނުމުން އަނީކްގެ ތުންފަތްމަތީގައިވާ ހިނިތުންވުން ފަނޑުވެލިއެވެ. ވަކިން ހާއްސަ ނަޒަރެއް ތާޝާއަށް ދެވުނު ހިނދު އެމޫނުމަތިން ފެނުނީ މީގެ ކުރިން ނުފެންނަ ފަދަ ވިދުވަރެކެވެ. ތާޝާގެ އުފަލަކީ ޒިދާންކަން އެވަގުތު އަނީކަށް ވެސް ޤަބޫލުކުރެވިއްޖެއެވެ. ހިތް ރޯލި ނަމަވެސް ހަޤީޤަތް ގަބޫލުކުރުން ނޫން ގޮތެއް ނެތެވެ. ތާޝާ ލިބުން އޭނާގެ ތަޤުދީރުގައި ނެތީއެވެ. އެހެނަސް ތާޝާއަށް ޓަކައި އޭނާ އުފާ ކުރެއެވެ.\n" ތާޝާއަށް އެނގޭތަ އެންމެ ފުރަތަމަ ތާޝާއާ ބައްދަލު ކުރި ދުވަހު ތި މޫނުމަތިން ފެންނަމުން ދިޔައީ އިންތިހާއަށް ލަދުވެތިކަން.. ތި ދޮންދޮން މޫނު ރަތް ޖަންބެކޭ އެއްފަދަ... މި ވަގުތު ވެސް އަހަންނަށް ފެންނަމުން މިދަނީ އެފަދަ މަންޒަރެއް.." ސީދާ ތާޝާގެ މޫނަށް ބަލަހައްޓައިގެން ހުރެ ޒިދާން ބުންޏެވެ. ޒިދާންގެ މަޤްސަދަކަށްވީ އިތުރަށް ތާޝާ ލަދުގަންނަވައިލުމެވެ. އެކަން ޒިދާނަށް ކާމިޔާބު ވެސް ވެއްޖެއެވެ. ތާޝާ ލަދުގަތުމުން އެ ރީތިކަން ވަނީ އިތުރެވެ. ޒިދާންގެ އެތޫނު ނަޒަރުގެ ސަބަބުން ލަދުގަނެފައި އިން ނަމަވެސް ތާޝާއަށް ހެވިއްޖެއެވެ.\n" ޒިދާން!! ވާހަކައެއް އަހާލަންތަ..؟" ތާޝާ އޭނާގެ ހިތަށް އުނދަގޫކުރަމުން ދިޔަ ސުވާލު ޒިދާނާ ކޮށްލަން ތައްޔާރުވިއެވެ. ޒިދާން ބޯ ޖަހައިލީ ތާޝާގެ މޫނުން ނަޒަރު ވަކިކޮށްނުލައެވެ. އެންމެ ހިނދުކޮޅަކަށް ތާޝާގެ މޫނުން ނަޒަރު ވަކިކޮށްލަން ޒިދާން ބޭނުން ނުވާ ކަހަލައެވެ.\n" އެރޭ ރެސްޓޯރެންޓް ކައިރިން ފެނުމުން ޒިދާން ބުނީމެއްނު އަހަރެން ގުޅައިފައި ޒިދާން ކައިރީގައި ބުންޏެއް ނޫންހޭ ޒިދާންގެ ކުށެއް ނެތްކަން އެނގިއްޖޭ.. އެއީ ކޮން ވާހަކައެއް؟" ތާޝާ އަހައިލި ސުވާލަކުން ޒިދާންގެ ތުންފަތްމަތީގައިވި ހިނިތުންވުން ފަނޑުވިއެވެ. ޖަވާބު ދޭން އަނގަ ހުޅުވައިލި ވަގުތު ޖީބުގައި އޮތް ފޯނު ރިންގުވިއެވެ. ސްކްރީނަށް އަރައިފައި އޮތް ޒައިނާގެ ނަމުން އެ ފޯނު ނަގަން ޒިދާނަށް މަޖުބޫރުވިއެވެ. ތާޝާ ކައިރީގައި މަޑުކޮށްލުމަށް ބުނުމަށް ފަހު ޒިދާން ފޯނު ނަގައި 'ހަލޯ" އޭ ބުނެލިއެވެ. އެ ވަގުތު ޒައިނާ ބުނި ވާހަކައިން ޒިދާންގެ މޫނު ހުދު ކަފަކޮޅަކަށް ވެގެން ދިޔައެވެ. ޒިދާނަށްވީ ގޮތުން ކޮންމެވެސް ކަމެއް ގޯސްވެއްޖެކަން ތާޝާއަށް ވެސް އެނގުނެވެ.\nމިވެސް ދެން ވާހަކަ މިއަދުވެސް އަޕް ކުރީމޭ ބުނަން ކޮށްފަ އޮތް ކަމެއް ހެޔޮ ނުވާނެ މިއަށްވުރެ ދިގުކޮށް އަޕް ކޮށްދީބަ


Kudakudhinnah rakkaatherikamaai himaayathuge dhoreh hulhuvijje | Mihaaru\nކުދިންތަކެއް ސަގާފީ ނެށުމެއް ހުށަހަޅައިދެނީ: އާ ގާނޫނުގައި ވަނީ ކުޑަކުދިންގެ ހައްގުތަކަށް އިސްކަންދީ ރައްކާތެރި މާހައުލެއް ކަށަވަރުކުރަން ބާރުއަޅާފައި. --ފޮޓޯ/މިހާރު\nކުޑަކުދިންނަށް ރައްކާތެރިކަމާއި ހިމާޔަތުގެ ދޮރެއް ހުޅުވިއްޖެ\n20 ފެބުރުއަރީ 2020 - 11:394comments\nއުމުރުން 18 ނުފުރޭ ކުދިންނާ ކައިވެނިކުރުން ކުށަކަށް ހަދައި ވެކްސިން މަޖުބޫރުކޮށް، ތައުލީމުން މަހްރޫމްކުރުމުގެ އުޒުރުތަކަށް ގާނޫނީ ހައްލަކާއި ޖިންސީ ގޯނާ އާއި އަނިޔާތަކުން ކުދިން ހިމާޔަތްކޮށް، ހައްގުތައް ކަށަވަރުކޮށްދިނުމުގެ އާ ދޮރެއް، މިއަދު އަމަލުކުރަން ފެށި ކުޑަކުދިންގެ ގާނޫނުން ހުޅުވައިދީފި އެވެ.\nރައްޔިތުންގެ މަޖިލީހުން މިދިޔަ ނޮވެމްބަރު މަހުގެ ތެރޭގައި ފާސްކޮށް ރައީސް އިބްރާހިމް މުހައްމަދު ސޯލިހް ތަސްދީގުކުރެއްވި އާ ގާނޫނަށް، އަމަލުކުރަން މި ފެށީ، ކުޑަކުދިންނަށް ޖިންސީގޯނާ ކުރުމާއި އިހުމާލުވުމާއި ނާޖާއިޒު ފައިދާ ހޯދުމާއި އަޅާނުލުން ފަދަ މައްސަލަތަކުގައި ފިޔަވަޅު ނޭޅި ނިޒާމުގައި ހުރި ބޮޑެތި މައްސަލަތަކެއް ތިލަވެފައި ވަނިކޮށެވެ. މި ހުރިހާ އަނިޔާތަކަކުން، ކުދިން ރައްކާތެރިކުރެވޭނެ ވަށައި ޖެހޭ ނިޒާމެއް ދައުލަތުން ކަށަވަރުކުރަން އާ ގާނޫނުގައި މަޖުބޫރުކޮށްފައިވެ އެވެ.\nKudakudhinnah othee ihumaalu vefai, aa gaanoonun yageenkan boduvaane: Raees\nކުޑަކުދިން ނުރައްކަލަކަށް ހުށަހަޅޭ ފަދަ އަމަލުތަކާއި އަނިޔާ ދިނުން ޖިނާއީ ކުށެއްގެ ގޮތުގައި ކަނޑައަޅާފައިވާ ގާނޫނުގައި، އާއިލާ އާއި ބެލެނިވެރިންނާއި މުޖުތަމައު އާއި ދައުލަތަކަށް ޒިންމާތަކެއް މަތިކޮށްފައިވެ އެވެ. އެހީތެރިކަން ބޭނުންވާ ކުދިންނަށް ރައްކާތެރި މާހައުލު ކަށަވަރު ކޮށްދޭން ވެސް ލާޒިމެވެ.\nކުޑަކުދިންތަކެއް ވިއްސާރަޔާއި ތެމިގެން، މަގުމަތީގައި ދުވެ މަޖާކުރަނީ .---މިހާރު ފޮޓޯ: ހުސައިން ވަހީދު\nގާނޫނުގައި ކަނޑައަޅާފައިވާ ގޮތުން މައިމީހާގެ ބަނޑުގައި ކުއްޖާ އުފެދުނީއްސުރެ އެ ކުއްޖާ އާއި މައިމީހާ އަށް ސިއްހީ ފަރުވާ އާއި އެހެނިހެން ހައްގުތައް ކަށަވަރުކޮށްދޭން ޖެހެ އެވެ. ކުއްޖާގެ މަސްލަހަތާއި ކަރާމާތައި ކުއްޖާ ހެދި ބޮޑުވުމަށް ނޭދޭ އަސަރު ފޯރާ ހުރިހާ ކަމަކުން ރައްކާތެރިކޮށްދޭން ފިޔަވަޅު އަޅަމުންދޭތޯ ބެލުމަކީ ދައުލަތުގެ ޒިންމާއެކެވެ.\nބަލިތަކުން ސަލާމަތްވުމަށް ޖަހަން ޖެހޭ ވެކްސިން ޖެހުމަކީ މައިންބަފައިންގެ ޒިންމާއެކެވެ. ކުދިންނަށް އެ ވެކްސިން ޖެހުމަށް އިއުތިރާޒްކުރުމުގެ ހައްގު މައިންބަފައިންނަށް ލިބިގެން ނުވާކަން ގާނޫނުން ވަނީ ކަނޑައަޅައިފަ އެވެ.\n18 އަހަރު ނުވަނީސް ކައިވެނިކުރުވުމަކީ ކުށެއް\nކުޑަކުދިންނަކީ ސިއްހީ ގޮތުންނާއި ނަފްސާނީ ގޮތުން ބޮޑެތި މީހުންނާ އެއްވަރަކަށް ހެދި ބޮޑުވެފައިވާ ބައަކަށް ނުވާކަން ގާނޫނުގައި ފާހަގަކޮށްފައިވެ އެވެ. މިއަށް ބާރުދީ ކުދިންނަށް ރައްކާތެރިކަން ހޯދައިދޭން، ގާނޫނުއަސާސީގެ 35 ވަނަ މާއްދާއާ ހަވާލާދީ 18 އަހަރު ނުފުރޭ ކުދިންގެ ކައިވެނި އޮތީ މަނާކޮށްފަ އެވެ.\nކުޑަކުދިން ލައްވައި މަސައްކަތެއް ވެސް ނުކުރެވޭނެ އެވެ. އެ ކުއްޖަކަށް ތައުލީމާއި ތަމްރީން ދިނުން ނޫން ގޮތަކަށް އުމުރުން 16 އަހަރު ނުފުރޭ ކުއްޖަކު ވަޒީފާ ނުވަތަ މަސައްކަތް ކުރުވުމަކީ ވެސް ކުށެކެވެ.\nއަނިޔާ ސިއްރުކުރުމުން ޖަލު ހުކުމެއް\nއެއްވެސް މާހައުލެއްގެ ތެރެއިން ކުޑަ ކުއްޖަކު ނުރައްކަލަކަށް ހުށަހެޅި އަނިޔާ ލިބެމުންދާ ކަން އެނގިތިބެ ރިޕޯޓްނުކުރުން ގާނޫނުގައި އޮތީ ކުށެއްގެ ގޮތުގައި ކަނޑައަޅައިފަ އެވެ. އޭގެތެރޭގައި ޖިންސީ އަނިޔާ އާއި ބޮޑެތި ޖިސްމާނީ އަދި ނަފްސާނީ އަނިޔާ އާއި އެކްސްޕްލޮއިޓޭޝަންގެ އަމަލުތައް ހިމެނެ އެވެ. މިއިން ކަމަކަށް ފެތޭ ކަމެއް ރިޕޯޓް ނުކުރުމުގެ އަދަބަކީ ދެ އަހަރަށް ޖަލަށް ލުމެވެ.\nކުޑަކުދިންނަށް ލިބޭ އަނިޔާ، ރިޕޯޓް ނުކުރީ އަމިއްލަ މަންފާ އަަށް ކަމަށްވާ ނަމަ އަދަބު ބޮޑެވެ. މި ކުށުގެ އަދަބަކީ ފަސް އަހަރަށް ޖަލަށް ލުމެވެ.\nއަނިޔާގެ އަމަލުތައް ރިޕޯޓް ކުރަން ޖެހެނީ ފުލުހުންނާއި ފެމިލީ ޕްރޮޓެކްޝަން އޮތޯރިޓީ ނުވަތަ ކުޑަކުދިންގެ މަސްލަހަތުގައި މަސައްކަތް ކުރާ ދައުލަތުގެ އިދާރާއަށެވެ.\nސްކޫލެއްގެ ކުދިންތަކެއް މަޑުކޮށްލައިގެން: އާ ގާނޫނަކީ ކުދިންގެ ރައްކާތެރިކަމަށް ހުޅުވުނު އާ ދޮރެއް.\nޒާތީ މައުލޫމާތު އާއްމުކުރުން މަނާ\nކުޑަކުދިން ކުރާ އުމުރާ ނުގުޅޭ ކަންކަމާއި އަޚުލާގީ މައްސަލަތައް ވީޑިއޯކޮށް އާއްމުކުރުމާއި ޖިންސީގޯނާ ލިބޭ ކުދިން އެނގޭ ގޮތަށް ޒާތީ މައުލޫމާތު އާއްމުކުރުމަކީ މިއަދުން ފެށިގެން ކުށެކެވެ.\nއެކި ކުށްތަކުގައި ތުހުމަތު ކުރެވޭ ކުދިންނާއި ކުށުގެ ޝިކާރައަކަށް ވެފައިވާ ކުދިންނާއި އެ ނޫން ސަަބަބުތަކަށްޓަކައި އަޅާލުމާއި ރައްކާތެރިކަން ބޭނުންވާ ކުދިންގެ ނަމާއި އެޑްރެހާއި ތައުލީމް ހާސިލްކުރާ ތަނުގެ މައުލޫމާތު ފަދަ ޒާތީ މައުލޫމާތެއް ސީދާގޮތުން ނުވަތަ ނުސީދާ ގޮތުން ވެސް އާއްމެއް ނުކުރެވޭނެ އެވެ.\nކުދިންގެ ކަރާމާތަށް އުނިކަން ލިބޭ ގޮތަށް އާއްމުކުރާ މައުލޫމާތުތަކާ ގުޅިގެން ފިޔަވަޅު އަޅަން ގާނޫނު ލާޒިމްކޮށްފައިވެ އެވެ.\nކުދިންގެ ހައްގުތަކަށް އުނިކަން ލިބޭ ގޮތަށް ވާހަކަ ދެއްކުމާއި ހައްގުތަކަށް އުނިކަން ލިބޭނެ ފަދަ ކަންކަމަށް ހިތްވަރު ދިނުން މަނާކޮށް، އެފަދަ ކަންކަން ކުރާ ފަރާތްތަކުގެ މައްސަލަތައް ތަހުގީގުކޮށް، ފިޔަވަޅު އަޅަން ގާނޫނު ލާޒިމްކުރެ އެވެ.\n"ޗައިލްޑް އެންޑް ފެމިލީ ޕްރޮޓެކްޝަން ސާވިސް" އުފައްދަން ޖެހޭ\nގާނޫނުގައި ބުނާ ގޮތުން މިއަދުން ފެށިގެން 30 ދުވަހުގެ ތެރޭގައި، ކުޑަކުދިންގެ ހައްގުތައް ރައްކާތެރިކޮށް އެހީތެރިކަން ފޯރުކޮށްދޭނެ އިދާރާއެއް އުފައްދަން ޖެހެ އެވެ. ޗައިލްޑް އެންޑް ފެމިލީ ޕްރޮޓެކްޝަން ސާވިސްގެ ނަމުގައި އުފައްދާ މި އިދާރާ ހިންގާނީ ޖެންޑާ މިނިސްޓްރީގެ ދަށުންނެވެ.\nމި އިދާރާ އަށް ކުޑަކުދިންނާ ގުޅޭ ބޮޑެތި ޒިންމާތަކެއް ހަވާލުކޮށްފައިވެ އެވެ.\nކުޑަކުދިންގެ ކައުންސިލެއް އުފައްދަން ޖެހޭ\nގާނޫނުގައި ކަނޑައަޅާފައިވާ ގޮތުން މިއަދުން ފެށިގެން 60 ދުވަހުގެ ތެރޭގައި ކުޑަކުދިންގެ ހައްގުތައް ރައްކާތެރިކުރުމާ ބެހޭ ކައުންސިލެއް ރައީސުލްޖުމްހޫރިއްޔާ އުފައްދަންވާނެ އެވެ. އެ ކައުންސިލަށް މެމްބަރުން އައްޔަންކުރުމުގެ ބާރު އޮތީ ރައީސަށެވެ. ޖެންޑާ މިނިސްޓްރީން އިދާރީ ކަންކަން ބަލަހައްޓާ މި ކައުންސިލް ޖަވާބުދާރީވާން ޖެހެނީ މިނިސްޓަރަށެވެ.\nމި ކައުންސިލްގައި ކުޑަކުދިންގެ މަސްލަހަތު ހިމާޔަތްކޮށް، ހައްގުތައް ރައްކާތެރިކުރުމުގެ ގާނޫނީ ޒިންމާ މަތިކޮށްފައިވާ ހުރިހާ އިދާރާތައް ހިމެނެ އެވެ. އޭގެ ތެރޭގައި ޖެންޑަ މިނިސްޓްރީ އާއި ފުލުހުންނާއި އެޑިއުކޭޝަނާއި ޕީޖީ އޮފީހާއި ކުޑަކުދިންގެ ހައްގުތައް ރައްކާތެރިކުރަން މަސައްކަތް ކުރާ އަމިއްލަ ޖަމިއްޔާ ހިމެނެ އެވެ.\nމި ހައްލުތަކާ އެކު ގާނޫނު އޮތީ، ކުޑަކުދިންގެ ހައްގުތައް މިހާރަށް ވުރެން ބޮޑަށް ކަށަވަރުވެ، އިހުމާލުވާ ފަރާތްތަކަށް އަދަބު ލިބޭ ގޮތަށެވެ.\nއިތުރު ލިޔުންތައް ކުޑަކުދިން ސަރުކާރު ކުޑަކުދިންގެ ހައްގުތައް ޖެންޑާ، ފެމިލީ، ހިއުމަން ރައިޓްސް މިނިސްޓްރީ\nކުޑަކުދިންގެ މައްސަލަތައް ބެލުމަށް ރިޔާސީ ކޮމިޝަނެއް


ޝައްވާލު މަހުގެ ހަނދު ސާބިތުކުރުން މިރޭ! – Haftha\nޝައްވާލު މަހުގެ ހަނދު ސާބިތުކުރުން މިރޭ!\nމިއަހަރުގެ ޝައްވާލު މަހުގެ ހަނދު ސާބިތުކުރުމަށް ބާއްވާ ހާއްސަ ޖަލްސާ މިރޭ އޮންނާނެއެވެ.\nއިސްލާމީ މަރުކަޒުގައި މިރޭ ބާއްވާ އެ ޖަލްސާ ފެށޭނީ 9:00 ގައެވެ. އަދި ޓީވީތަކުން އެ ޖަލްސާ ލައިވް ކުރުމަށް ވަނީ ހަމަޖެހިފައެވެ.\nޖަލްސާގައި އިސްލާމީ ގައުމުތަކުގައި ހަނދު ސާބިތުކުރުމާ ގުޅޭގޮތުން އަމަލުކުރާ އުސޫލުތަކައި ފަލަކީ ގޮތުން ހަނދު ސާބިތު ކުރުމުގައި ގެންގުޅޭ އުސޫލުތަކަށް ބިނާކޮށް މިއަހަރުގެ ފިތުރު އީދު ދުވަސް އިއުލާން ކުރާނެއެވެ.\nއެގޮތުން އެހެން އަހަރުތަކެކޭ ވެސް އެއްގޮތަށް މިއަހަރުގެ ޝައްވާލުމަހުގެ ހަނދު ސާބިތު ކުރުމަށްޓަކާ މިއަހަރުގެ ޝައްވާލުމަހުގެ ހަނދު ދުށް މީހަކު ނުވަތަ ބަޔަކު ހެކިބަސް އަދާކުރުމަށް ހަމަޖެހިފައިވަނީ މާލޭގައިނަމަ މާލޭ ކޯޓެއްގެ ގާޟީއެއްގެ ކުރިފުޅު މަތީގައެވެ.\nއަދި އަތޮޅުތަކުގައިނަމަ އެރަށެއްގެ މެޖިސްޓްރޭޓް ކޯޓުގެ މެޖިސްޓްރޭޓުގެ ކުރިފުޅު މަތީގައެވެ. މެޖިސްޓްރޭޓެއް ނެތް ރަށެއްނަމަ ހަނދު ސާބިތުކުރުމަށް ހެކިބަސް ދޭނީ އެރަށެއްގެ ކައުންސިލްގެ އިދާރާ ނުވަތަ އެރަށެއްގެ އަވަށު އޮފީސް ހިންގުމާ ހަވާލުވެހުންނެވި އިސް ވެރިއެއްގެ ކުރިފުޅުމަތީގައި ކަމަށް ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަނުން ބުނެއެވެ.\nކަލަންޑަރުގައި ބުނާގޮތުން، މި ރަމަޟާން މަހަކީ 29 ދުވަހުގެ މަހެކެވެ. އެހެންކަމުން މިއަހަރުގެ ފިތުރު އީދު ދުވަސްސ ވާނީ މާދަމާ ކަމަށް ކަލަންޑަރުގައި ބުނެފައިވެއެވެ.


ދިރާގުގެ ޕޯސްޓްޕެއިޑް ޕެކޭޖްތަކުގެ ހިލޭ ގުޅޭ މިނެޓްތައް އިތުރުކޮށްދީފި\nދިރާގުގެ މައި އިމާރާތް: އެ ކުންފުނީގެ އިންޓަނެޓުގެ ހިދުމަތް ގިނަ ބަޔަކު ބޭނުންކުރޭ.–ހަވީރު ފައިލް ފޮޓޯ\nދިރާގު ޕޯސްޓް ޕެއިޑް ޕެކޭޖުތައް ބޭނުންކުރާ ކަސްޓަމަރުންނަށް ހިލޭ ގުޅޭ މިނެޓުގެ އަދަދު އިތުރުކޮށްފި އެވެ.\nދިރާގުން ބުނީ ސިލްވަރ ޕެކޭޖް ބޭނުންކުރާ ކަސްޓަމަރުންނަށް ކުރިން އެ ޕެކޭޖުން 330 މިނެޓް ހިލޭ ލިބުނަސް މިހާރު 390 މިނެޓް ހިލޭ ލިބޭނެކަމަށާއި ބްރޯންޒް ޕެކޭޖުން ކުރިންލިބޭ 160 މިނެޓްގެ ބަދަލުގައި މިހާރު 190 މިނެޓް ހިލޭ ލިބޭނެ ކަމަށެވެ.\nރާއްޖޭގެ އެންމެ ބޮޑު ޓެލެކޮމް ކުންފުނިންވަނީ ޕޯސްޓް ޕެއިޑް ކަސްޓަމަރުންގެ ތެރެއިން ޕްލެޓިނިއަމް ޕެކޭޖާއި ޑައިމަންޑް އަދި ގޯލްޑް ޕެކޭޖްތަކުގައިވެސް ހިލޭގުޅޭ މިނެޓް އިތުރުކޮށްދީފައެވެ.\nއެގޮތުން ޕްލެޓިނިއަމް ޕެކޭޖުން ކުރިން ހިލޭ މިނެޓުގެ ގޮތުގައި ލިބެން އައި 1،500 މިނެޓުގެ ބަދަލުގައި މިހާރު 2،300 މިނެޓު ލިބެ އެވެ. އަދި ޑައިމަންޓް ޕެކޭޖުތަކުގައި ކުރިން ދެމުން ދިޔަ 1،000 މިނެޓުގެ ބަދަލުގައި މިހާރު 1،500 މިނެޓު ލިބެ އެވެ. އަދި ގޯލްޑް ޕެކޭޖުގައި ކުރިން ލިބުނު 660 މިނެޓުގެ ބަދަލުގައި މިހާރު 1،000 މިނެޓަށް އިތުރުކޮށްފައިވާ ކަމަށް އެ ކުންފުނިން ބުނެ އެވެ.\nދިރާގުން ބުނީ އެގޮތަށް ނިންމާފައި ވަނީ ގިނަ އަދަދެއްގެ ކަސްޓަމަރުންގެ އެދުމާއި ޕޯސްޕެއިޑް ހިދުމަތް ހޯދާ ފަރާތްތަކަށް ފަސޭހަކަމާ އެކު ރައްޓެހިންނާއި އާއިލާ މީހުންނަށް އަދި ރަހުމަތްތެރިންނަށް ހިލޭގުޅާ ލުމުގެ ފުރުސަތު ފަހިކޮށް ދިނުމުގެ ގޮތުން ކަމަށެވެ.\nދިރާގުގެ ޕޯސްޓް ޕެއިޑް ކަސްޓަމަރުންނަށް ދެމުން އައި ފްރީ މިނެޓު އިތުރުކުރުމާ ގުޅިގެން ޕޯސްޓް ޕެއިޑް ކަސްޓަމަރުން ހިލޭ ވާހަކަ ދައްކާލަން އޮތް ފުރުސަތު މިހާރަށް ވުރެ ވެސް އިތުރަށް ހުޅުވިގެންދާނެކަމަށް ދިރާގުން ބުނެއެވެ. ދިރާގުން ޕޯސްޓް ޕެއިޑް ކަސްޓަމަރުންނަށް ދެމުން ގެންދިޔަ މިނެޓު އިތުރުކޮށްފައިވާއިރު، ކަސްޓަމަރުންގެ އަދަދު ހަލުވިކަމާއެކު އިތުރުވަމުން އަންނަ ކަމަށްވެސް އެ ކުންފުނިން ބުނެ އެވެ.


Hedhigondudhoh sarahahdhu zamaanee fenvarah tharahgeekurumuge masahkai MTCC aa havaalu kohffi Hedhigondudhoh sarahahdhu zamaanee fenvarah tharahgeekurumuge masahkai MTCC aa havaalu kohffi\nހެދިގޮނޑުދޮށް ސަރަޙައްދު ޒަމާނީ ފެންވަރަށް ތަރައްޤީކުރުމުގެ މަސައްކަތް އެމްޓީސީސީއާ ހަވާލުކޮށްފި\nހެދިގޮނޑުދޮށް ސަރަޙައްދު ޒަމާނީ ފެންވަރަށް ތަރައްޤީކުރުގެ މަސައްކަތް އެމްޓީސީސީއާ ހަވާލުކުރުމުގެ ރަސްމިއްޔާތު - ފޮޓޯ: ޕީއެސްއެމް ނިއުސް\nމާލޭ އިރުމަތީފަރާތު ހެދިގޮނޑުދޮށް ސަރަޙައްދު ޒަމާނީ ފެންވަރަށް ތަރައްޤީކުރުގެ މަސައްކަތް އެމްޓީސީސީއާ ހަވާލުކޮށްފިއެވެ. މި މަސައްކަތް އެމްޓީސީސީއާ ހަވާލުކުރީ މިއަދު ހައުސިންގ މިނިސްޓްރީގައި ބޭއްވި ރަސްމިއްޔާތެއްގައެވެ. އެއްބަސްވުމުގައި ސޮއިކުރެއްވީ މިނިސްޓަރ އޮފް ހައުސިންގ އެންޑް އިންފްރާސްޓްރަކްޗަރ ޑރ. މުޙައްމަދު މުޢިއްޒުއާއި އެމްޓީސީސީގެ ސީއީއޯ އިބްރާހީމް ޒިޔަތުއެވެ.\nހެދިގޮނޑުދޮށް ސަރަޙައްދު އަލުން ތަރައްޤީ ކުރުމުގެ މަޝްރޫޢަކީ ޖުމުލަ 13.7 މިލިއަން ރުފިޔާގެ މަޝްރޫޢެކެވެ. މިމަޝްރޫޢުގެ ދަށުން ޒަމާނީ ފެންވަރަށް އެސަރަޙައްދު ތަރައްޤީކޮށް ނިމޭނެއިރު އައުޓޯ ޖިމަކާއި ފެންވަރަން ބޭނުންވާ ވަސީލަތްތަކާއި ކެފޭތައް ތަރައްޤީކުރުމަށް ހަމަޖެހިފަވެއެވެ. ހެދިގޮނޑުދޮށް ސަރަޙައްދު ތަރައްޤިކުރުމުގެ މަޝްރޫޢު ކުރިއަށް ގެންދަނީ މިނިސްޓްރީ އޮފް ހައުސިން އެންޑް އިންފަސްޓްރަކްޗާގެ ލަފާގެމަތިން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮންޕެނީ، އެމްޓީސީސީންނެވެ.\nމިމަސައްކަތް އެމްޓީސީސީއާއި ހަވާލުކުރުމަށް ބޭއްވި ރަސްމިއްޔާތުގައި ހައުސިންގ މިނިސްޓަރ ޑރ. މުޙައްމަދު މުޢިއްޒު ވިދާޅުވީ މިއީ ރައީސް ޢަބްދުﷲ ޔާމީނުގެ ސަރުކާރުން ރައްޔިތުންގެ ހިތްހަމަޖެހުމަށް، މާލޭގެ އެކިތަންތަން ތަރައްޤީ ކުރުމަށް ކުރާ މަސައްކަތުގެ ދަށުން ހިންގާ މަޝްރޫއެއް ކަމަށެވެ.\n"ހައުސިންގ މިނިސްޓަރ މިމަޝްރޫޢަކީ ސަރުކާރުގެ ބަޖެޓުން 10 މިލިއަން އަދި އެމްޓީސީސީގެ ސީއެސްއާރު ޕްރޮޖެކްޓުގެ ދަށުން3މިލިއަށްވުރެގިނަ ރުފިޔާ ޚަރަދުކުރާނެ މަޝްރޫއެއް. އެހެންކަމުން މިމަޝްރޫއަށް ގައިގަޑަކަށް 13.7 މިލިއަން ޚަރަދުވާނެ. އަދި ދެން އާރޓިފިޝަލް ބީޗު ސަރަޙައްދު ތަރައްޤީ ވެގެންދާއިރު، އެހެނިހެން ކުންފުނިތަކުގެ ސީއެސްއާރުގެ ދަށުން ގިނަ ޚިދުމަތްތަކެއް މިތަނުގައި ލިބެން ހުންނާނެ. މިމަޝްރޫގެ ދަށުން މިސަރަޙައްދު ރަސްފަންނު ތަރައްޤީކުރިހެން ޒަމާނީ ވަސީލަތްތަކާ އެކު ތަރައްޤީކުރާނެ. އެގޮތުން އައުޓް ޑޯ ޖިމް، ޝަވަރ، ކެފޭ އަދި އެހެނިގެން ތަންތަން މިތަނުގައި ތަރައްޤީކުރާނެ." ޑރ. މުޢިއްޒު ވިދާޅުވިއެވެ.\nޖަޕާނުގެ އެހީގައި މާލޭ އިރުމަތީ ފަރާތުގައި ތަރައްޤީ ކޮށްފައިވާ ހެދިގޮޑުދޮށް ސަރަޙައްދު އަލުން ތަރައްޤީ ކުރަނީ ސަރުކާރުން ކުރިއަށް ގެންދާ މާލޭ ރީ-ޑިވެލޮޕްމަންޓް ޕްރޮގްރާމްގެ ދަށުން ކުރިއަށް ގެންދާ މަސައްކަތެކެވެ. މާލޭ ރީޑިވެލޮޕްމަންޓް ޕްރޮޖެކްޓުގެ ދަށުން ރައްޔިތުންނަށް ދުޅަހެޔޮކަމަށްޓަކާއިބޭނުންވާ ޕާކުތަކާއި ހުސްބިންތައް ތަރައްޤީކުރުމުގެ މަސައްކަތް ދަނީކުރަމުންނެވެ. އެގޮތުން މިހާތަނަށް 11 ޕާކުގެ މަސައްކަތް ކޮށްފައިވެއެވެ. އަދި މިޕްރޮޖެކްޓުގެ ދަށުން ކޮށްފައިވާ މުހިއްމު މަސައްކަތްތަކުގެ ތެރޭގައި ރަސްރަނި ބަގީޗާއާއި ރަސްފަންނު ފާހަގަކުރެވެއެވެ.


China School gai Smart Uniform Beynun kuran fashaifi\nޗައިނާގައި ސްމާރޓް ޗިޕް ހަރުކުރި ސްކޫލް ޔުނިފޯމް ބޭނުންކުރަން ފަށައިފި\nޗައިނާގެ ސްކޫލްތަކުގައި “ސްމާރޓް ޔުނިފޯރމް” ބޭނުންކުރަން ފަށައިފި\n30 ޑިސެމްބަރ 2018, 22:25 |\nޗައިނާގެ ސްކޫލްތަކުގައި “ސްމާރޓް ޔުނިފޯރމް” ބޭނުންކުރަން ފަށައިފިއެވެ. ސްމާރޓް ޔުނިފޯމް ތައްޔާރުކޮށްފައި ވަނީ ކޮމްޕިއުޓަރ ޗިޕްތަކެއް ދަރިވަރުންގެ ޔުނިފޯމްގައި ހަރުކޮށްގެންނެވެ. މިގޮތަށް އަމަލުކުރަން ފެށީ ދަރިވަރުން ކްލާސް ކެޓުވުމާއި ދަރިވަރުންގެ ހަރަކާތްތައް މޮނިޓަރ ކުރުމަށެވެ.\nއެގޮތުން ޗައިނާގެ ހުޅަނގު ދެކުނު ޕްރޮވިންސެއް ކަމަށްވާ ގުއިޒޯ ގެ 11 ސްކޫލެއްގައި “ސްމާރޓް ޔުނިފޯމް” ބޭނުންކުރަން ފަށައިފިއެވެ. އެ ޕްރޮވިންސްގެ ޓެކް ކުންފުންޏެއް ކަމަށްވާ ގުއިޒޯ ގުއަންޔޫ ޓެކްނޮލޮޖީން އުފެއްދި ކޮމްޕިއުޓަރ ޗިޕް ތައް ހަރުކޮށްފަގައި ހުންނަނީ ޔުނިފޯމްގެ ކޮނޑުމަތީގައިވާ ފޮތިގަނޑުގެ ތެރޭގައެވެ.\nމި ޔުނިފޯމްގައި ދަރިވަރު ސްކޫލަށް ވަންނަތަނުން ވަގުތުން އެދުވަހުގެ ތާރީޚާއި ގަޑި ރެކޯޑުކުރެވެއެވެ. އަދި މޯބައިލް އެޕްލިކޭޝަނެއް މެދުވެރިކޮށް ބެލެނިވެރިޔާއަށް ދަރިވަރު ސްކޫލަށް ވަންނަތަން ވަގުތާއި ގަޑި އެނގޭ ގޮތަށް ކުރު ވީޑިއޯކޮޅެއް ފޮނުވާލައެވެ.\nޔުނިފޯމް ބަދަލުކޮށްގެން އޮޅުވާނުލެވޭ ގޮތަށް، އަސްލު އެ ޔުނިފޯމު ލަނީ އެއިގެ ވެރިފަރާތުންތޯ ޔަގީންކުރުމަށް ފޭޝަލް ރިކޮގްނިޝަން ފީޗަރ ބޭނުންކުރެއެވެ.\nދަރިވަރުން ކްލާސް ކަޓުވާލާނަމަ ‘އެލާމަކުން’ އެކަން ޓީޗަރަށާއި ބެލެނިވެރިޔާއަށް އަންގާދެއެވެ. އަދި ހުއްދަ ނުހޯދާ ސްކޫލުން ބޭރަށް ގޮސްފިނަމަ އޮޓަމެޓިކުން އެލާމްވާން ފަށައެވެ.\nމި ޗިޕްގައި އެކުލެވޭ ޖީޕީއެސް ސިސްޓަމަކުން ދަރިވަރުން ސްކޫލްތެރެއާއި ސްކޫލުން ބޭރުގައި އުޅޭތަން އަންގައި ދެއެވެ.\nޔުނިފޯމުގެ ފޮތިގަނޑުގެ ތެރޭގައި ވާ ދެ ޗިޕަކީ 150 ޑިގްރީ ސެލްސިއަސްގެ ހޫނުމިނުގައި ހިފަހައްޓާލެވޭ، 500 ފަހަރު ދޮވުނު ކަމުގައިވިޔަސް ގެއްލުންނުލިބޭ ގޮތަށް ތައްޔާރުކުރެވިފައިވާ ޗިޕްތަކެއް ކަމަށް މިޗިޕް ތައްޔާރުކުރި ކުންފުނިން ބުނެއެވެ.\nކްލާހުގައި ދަރިވަރުން ނިދާނަމަ ވެސް އެލާމްވާން ފަށައެވެ. އަދި ދަރިވަރު ސްކޫލުގައި ފައިސާ ޚާރަދުރަކުރާ ކަންކަމާއި ޚާރަކުކުރާ ގޮތް އެނގި އެކަން ބެލެނިވެރިޔާއަށް މޯބައިލް އެޕްމެދުވެރިކޮށް، ދަރިވަރުގެ ހޭދަތައް ކޮންޓްރޯލް ވެސް ކުރެވެއެވެ.\nމި ޗިޕް އުފެއްދި ކުންފުނީން އާއްމުކޮށްފައިވާ ބަޔާނެއްގައި ވާގޮތުން މިއީ ދަރިވަރުންގެ ސަލާމަތަށާއި ސްމާތް މެނޭޖްމެންޓް އަކަށް ތައްޔާރުކުރެވިފައިވާ ޗިޕްތަކެކެވެ. މީގެ ސަބަބުން ދަރިވަރަށާއި ބެލެނިވެރިންނާއި ތީޗަރުންނަށް ވެސް ފައިދާތަކެއް ލިބިގެންދާނެއެވެ.\nއެކުންފުނިން ބުނެފައިވަނީ މި ޔުނިފޯމްތައް އުފައްދާފައި ވަނީ އެގައުމުގެ ސްމާރޓް އެޑިއުކޭޝަން ޕޮލިސީއާއި އެއްގޮތަށް ތައުލީމު ކުރިއެރުވުމަށްޓަކައި ސްމާރޓް ކެމްޕަސް އާއި ސްމާރޓް އެޑިއުކޭޝަން މެނޭޖްމެންޓް ހަގީގަތަކަށް ހެދުމުގެ ގޮތުނެންވެ.\nކުންފުނިން ހާމަކުރި ފައިދާތަކަސް ސޯޝަލް މީޑިއާގައި ވަނީ ފާޑުކިޔުންތައް އަމާޒުވެފައެވެ. އެގޮތުން ދަރިވަރުންގެ އިންސާނީ ހައްގުތަކެއް ނޯވޭތޯ ސުވާލު އުފައްދާފައިވެއެވެ.\nއިތުރު ލިޔުންސްމާރޓް ސްކޫލް ޔުނިފޯމް\nTags: ސްމާރޓް ސްކޫލް ޔުނިފޯމް


ހޯރަފުށީގައި ފުޅީގައި ފެން ބަންދުކުރާ ޕްލާންޓް ޤާއިމްކުރުމުގެ އަމަލީ މަސައްކަތް ފަށަނީ ހޯރަފުށީގައި ފުޅީގައި ފެން ބަންދުކުރާ ޕްލާންޓް ޤާއިމްކުރުމުގެ އަމަލީ މަސައްކަތް ފަށަނީ\nމިއަދު ބޭއްވި ބައްދަލުވުމުގެ ތެރެއިން، ފޮޓޯ- ފެނަކަ\nހއ. ހޯރަފުށީގައި ބިއްލޫރި ފުޅީގައި ފެން ބަންދުކުރާ ޕްލާންޓެއް ޤާއިމުކުރުމުގެ އަމަލީ މަސައްކަތް ފެށުމަށް ތައްޔާރުވެއްޖެއެވެ.\nއިންޑިއާ ސަރުކާރުގެ މާލީ އެހީތެރިކަމާއި އެކު ހޯރަފުށީ ކައުންސިލުން ކުރިއަށްގެންދާ މި މަޝްރޫޢުގެ މަސައްކަތްތައް ހަވާލުކޮށްފައިވަނީ ފެނަކަ ކޯރޕަރޭޝަނާއެވެ. މިއަދު މި މަޝްރޫޢުގައި ހިމެނޭ ފަރާތްތަކުން ވަނީ ބައްދަލުވުމެއް ބާއްވާފައެވެ.\nފެނަކަ ކޯރޕަރޭޝަނުން މައުލޫމާތުދޭ ގޮތުގައި ބޮޓްލިން ޕްލާންޓުގެ އަމަލީ މަސައްކަތްތައް ފަށައިގަތުމަށް ކުރަންޖެހޭ މަސައްކަތްތައް މިހާރު ކުރިއަށްދާ ކަމަށެވެ. އަމާޒަކީ އަންނަ އަހަރުގެ ފެބްރުއަރީމަހުގެ ކުރީކޮޅު ފެން ޕްލާންޓުގެ މަސައްކަތް ނިންމާލުންކަމަށްވެސް ފެނަކައިން ހާމަކުރެއެވެ.\nހޯރަފުށީގައި ޤާއިމުކުރާ ބޮޓްލިންގް ޕްލާންޓުން ދުވާލެއްގެ މައްޗަށް 10 ހާހާއި 12 ހާހާއި ދެމެދުގެ ޢަދަދަކަށް ބިއްލޫރި ފުޅީގައި ފެން ބަންދުކުރެވޭނެކަމަށް ފެނަކައިން މަޢުލޫމާތުދެއެވެ. އަދި އެރަށުގެ ކޮންމެ ގޭބިސީއަކަށް ފެން ފޯރުކޮށްދިނުމުގެ ގޮތުން ޑިސްޕެންސަރ ހަވާލުކުރުމުގެ މަސައްކަތްވެސް މި މަޝްރޫޢުގެ ދަށުން ކުރިއަށްދާނެކަމަށް އެކުންފުނިން ވިދާޅުވެއެވެ.\nހޯރަފުށީގައި ބޮޓްލިންގް ޕްލާންޓެއް ތަރައްޤީކުރުމުގެ މަޝްރޫޢަކީ އިންޑިއާގެ ހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓް، އެޗް.އައި.ސީ.ޑީ.ޕީ ސްކީމުގެ ދަށުން ކުރިއަށްގެންދާ މަޝްރޫޢެކެވެ.\nމި ޕްލާންޓު ޤާއިމުކުރުމަށް އެރަށުގެ ވޯޓަރ ސަޕްލައި ޕްލާންޓް ހުރި ދިމާލުން ކައުންސިލުން ވަނީ ބިން ހަމަޖައްސައިދީފައެވެ. މި މަޝްރޫއާއެކު އިހަވަންދިއްޕޮޅުގެ ރަށްތަކަށާއި ރިސޯޓުތަކަށް ފެން ފޯރުކޮށްދިނުމަށް ފަސޭހަވެ، އެކަމުގެ ސަބަބުން ރަށަށް ލިބޭ ޢާމްދަނީ އިތުރުވެ، ކުރިއެރުންތަކެއް ލިބޭނެކަމަށް ސަރުކާރުން ވިދާޅުވެއެވެ.


SunOnline: COLUMN FOLHUVAIY - Ehen vee iru aslu ehbasvun dhakabala!\nކޮލަމް ފޮޅުވަތް – އެހެންވީއިރު އަސްލު އެއްބަސްވުން ދައްކަބަލަ\nއަހުމަދު ނާއިފު 21 Mar 2021, 07:13\nވެރިރަށް މާލެއާ މާދުރުނޫން އުތުރުތިލަފުޅު ތަރައްގީ ކުރަން އިންޑިއާގެ އަސްކަރިއްޔާ އާއި ދިވެހި އަސްކަރިއްޔާއާ ދެމެދު ސޮއިކުރި "ޔޫޓީއެފް" އެއްބަސްވުން ދިވެހި ސަރުކާރުން ސިއްރެއްގެ ގޮތުގައި ބާއްވާފައި ވަނިކޮށް މިދިޔަ އަންގާރަ ދުވަހު އެ އެއްބަސްވުން ކަމަށް ބުނެ ކުރީގެ ހޯމް މިނިސްޓަރު އުމަރު ނަސީރު ވަނީ ލިޔުންތަކެއް ހާމަކޮށް އޭގައި ހުރި ބައެއް ވާހަކަތައް ކިޔައިދީފަ އެވެ. އެ ލިޔުންތަކުގައިވާ ގޮތުން 15 އަހަރު ވަންދެން އިންޑިއާގެ ހަތިޔާރު އެޅި ސިފައިންނަށް ބޭނުން އަދަދަކަށް އުތުރުތިލަފަޅުގައި ގާއިމްވެގެން ތިބެވޭ ގޮތަށް ދިވެހި ސަރުކާރުން ވަނީ ސޮއިއަޅައި އެއްބަސްވެފަ އެވެ. އެ ލިޔުންތައް އާންމުވުމާ އެކު ދިވެހި އަސްކަރިއްޔާގެ އިސް ޖެނެރަލުންގެ މައްޗަށް ކުރެވޭ ރިޝްވަތުގެ ތުހުމަތުތަކުގެ އަޑު ވެސް ރަށު ތެރޭގައި ގަދަ ވިއެވެ. ލީކުވެފައި އޮތް އެއްބަސްވުމަކީ އަސްލު ނަމަ ރާއްޖޭގެ އިސްތިގުލާލާއި ސިޔާދަތު އަދި މިނިވަންކަމަށް ނުރައްކާވާނެ ދޮރެއް ވަނީ ހުޅުވައިފައި ކަމަށް ބުނުމުގެ ޖާގަ ވަރަށް ވެސް ބޮޑެވެ.\nލީކުކޮށްލި އެއްބަސްވުމާ އެކު ސަރުކާރުން އަވަސް އަވަހަށް ތެޅިފޮޅިގަނެ އެ އެއްބަސްވުމަކީ ދިވެހި ސިފައިންނާއި އިންޑިއާ ސިފައިން އަސްލު ސޮއި ކުރި އެއްބަސްވުމެއް ނޫން ކަމާއި ލީކުރީ އަސްލެއް ނެތް ފޭކު އެއްބަސްވުމެއް ކަމަށް ބުނެ ސަރުކާރުން ދިފާއަށް ފޭބި އެވެ. އަދި ސިފައިންގެ އިސް ޖެނެރަލުން ނޫސްވެރިންނާ ކުރިމަތިލައްވައި ލީކުކުރި އެއްބަސްވުމުގެ ދޮގުކަން ބުނެދީ ޔޫޓީއެފް އެއްބަސްވުން ދިފާކުރައްވަން ލައްކަ މަސައްކަތް ކުރެއްވި އެވެ. މުޅި ސަރުކާރު ދިފާއަށް ފައިބައިގެން ސަރުކާރުގެ ހުރިހާ ހަކަތައެއް މިދިޔަ ހަފްތާ ދުއްވާލީ ލީކުކުރި އެއްބަސްވުމުގެ ދޮގުކަން އާންމުންނަށް ބުނެދޭންށެވެ. އެކަމަކު އަޅުގަނޑު ދަންނަވާނީ އެ މަސައްކަތުން ހާސިލްވި ނަތީޖާ ކުޑަކަމެވެ.\nދިފާއުވުމަށް ސަރުކާރުން ލައްކަ ވާހަކަ ދެއްކިއިރު ވެސް ސަރުކާރުން އެއްކަމަކަށް އެއްބަސްނުވީމާ އަޅުގަނޑު މި ހުރީ ވަރަށް ހައިރާންވެ ކުރިއަށް ވުރެ ގިނަ ސުވާލު އުފެދިފަ އެވެ. ދޮގު އެއްބަސްވުމެއް ފެންމަތިވެ އެތައް ޝައްކާއި ވަހުމު އުފެދިގެން ދާއިރު ވެސް އަސްލު އެއްބަސްވުން ނެރެ ހާމަކުރަން ސަރުކާރުން ފަސް ޖެހެނީ ކީއްވެ ހެއްޔެވެ؟ އެކަން ނުކުރާން އޮތް އެންމެ ފަސޭހަ ބަހަނާއަކީ އެއްބަސްވުން ހާމަކުރުމަކީ ގައުމީ ސަލާމަތަށް ނުރައްކާ ވެދާނެ ޒާތުގެ ކަމެއް ކަމަށް ބުނުމެވެ. މި ހިސާބުން އަޅުގަނޑުގެ ހިތުގައި ހިނގައި ގަންނަ ޝުއޫރަކީ ގައުމީ ސަލާމަތަށް ނުރައްކާވާ ޒާތުގެ ކަންކަން ފޮރުވުމަށް ފަހުވެސް އެ އެއްބަސްވުމުގެ ބައިތަކެއް ނަމަވެސް ހާމަކުރެވެން ހަމަ ނެތީ ހެއްޔެވެ؟ އަދި އެއަށް ވުރެ ބޮޑު ސުވާލެއް ވެސް އުފެދެ އެވެ. މިފަހުން އިންޑިއާޔާ އެކު ރާއްޖެއިން ސޮއިކުރާ ހުރިހާ އެއްބަސްވުމެއްހެން ސަރުކާރުން ސިއްރު ކުރަނީ ކީއްވެ ކޮން ސަބަބަކާ ހުރެ ހެއްޔެވެ؟ އިންޑިއާޔާ އެކު ސޮއިކުރާ ކޮންމެ އެއްބަސްވުމެއް ދައުލަތުގެ ސިއްރެއްގެ ގޮތުގައި ވެގެން ދަނީ އަޅެފަހެ ކޮން ހަމަޔަކުން ހެއްޔެވެ؟\nއަސްކަރީ މުއާމަލާތްތަކެއް ހިމެނޭ އެއްބަސްވުންތަކުން އަބަދުވެސް ގައުމެއްގެ މިނިވަންކަމާއި އިސްތިގުލާލަށް އަސަރު ކުރުމުގެ ޖާގަ ވަރަށް ބޮޑަށް ހުޅުވިފައި އޮވެ އެވެ. އެފަދަ އެއްބަސްވުންތަކަކީ ކޮންމެ ގައުމެއްގައި ވެސް އާންމު ރައްޔިތުން ޝައްކުގެ ނަޒަރަކުން ބެލުމެއް ޖާގަ އޮންނަ ކަންކަމެވެ. އަދި މިފަދަ ހައްސާސީ އެއްބަސްވުންތަކާ ގުޅިގެން ސިޔާސީ ގޮތުން ބަހުސް ބޮޑުވެ ހޫނު ބަހުސްތައް ވެސް ހިނގަ އެވެ. ހާއްސަކޮށް ދިވެހިންގެ ތެރެއިން ގިނަ ބަޔަކީ ވަތަނީ ފިކުރު ނޫނީ ނޭޝަނަލިސްޓު ފިކުރަށް ހިޔާލު ބުރަވާ މީހުންނަށް ވުމުން އެފަދަ އެއްބަސްވުމަކާ މެދު އާންމު ދިވެހީންގެ މެދުގައި އުފެދޭ ޝައްކާއި ވަހުން މާ ބޮޑަށް ވެސް އިތުރުވާނެ އެވެ. މި ވިސްނުން އެ ގޮތަށް ދެމި އޮތަތީވެ އަދި ސަރުކާރުގެ ފޮރުވުމާ ހުރެ ޔޫޓީއެފް އެއްބަސްވުމާ މެދު އާންމުންގެ ހިތުގައި އުފެދޭ ޝައްކާއި ވަހުމް ފިލާ ނުދާނޭކަން އެއީ ސަރުކާރުން ގަބޫލު ކުރަން ޖެހޭ ހަގީގަތެކެވެ. އަދި އާންމު މީހާގެ ހިތުގައި ހިނގާ ޝައްކާއި ވަހުމަށް ދިވެހި ސިފައިންގެ އިސް ޖެނެރަލުންގެ ޖަޒުބާތީ ވާހަކަތަކުން ފަރުވާލެއް ނުލިބޭނެކަން ވެސް ގަބޫލު ކުރަން ޖެހެ އެވެ. އޮތް ހަމަ އެކަނި މަގަކީ ސަރުކާރުން ވައުދުވެފައިވާ ގޮތަށް އެ އެގްރިމަންޓުގެ ކަންކަން ވެސް ވީހާ ބޮޑަށް ހާމަކޮށް ނެރެ ދެއްކުމެވެ.\nޔޫޓީއެފް އެގްރިމަންޓާ ގުޅިގެން ސަރުކާރުގެ ގޮތް ދޫނުކޮށް ގެންގުޅޭ މުރަނަ ސިޔާސަތުގެ އާހިރު ނަތީޖާއަކަށް ވާނީ ސަރުކާރާ މެދު ރައްޔިތުންގެ އިތުބާރު ގެއްލުމެވެ. އަދި އިދިކޮޅު ފަރާތްތަކުން މި މައްސަލަ އާންމުންނަށް މިހާރުވެސް ވިއްކަމުންދާއިރު މިއީ ސަރުކާރަކަށް ސިޔާސީ ގޮތުން ބޯމަތިވާ ބޮޑު ކޮޅިގަނޑެކެވެ. ޔޫޓީއެފް އެގްރިމަންޓް ސިއްރުކޮށްގެން ސަރުކާރަށް ކިތަންމެ ގޮންޖެހުމެއް އޮތަސް އެކަން ނުކޮށް ތިބޭ ސަބަބެއް ސަރުކާރަކަށް ހަގީގަތުގައި ބުނެއެއް ނުދެ ވެއެވެ. އަދި ބަހަނާ ދައްކާނެ މަގުބޫލު ސަބަބެއް އޮތް ކަމަކަަށް ވެސް ނުފެނެ އެވެ.\nސަރުކާރާއި ސިފައިންގެ ބައެއް ޖެނެރަލުން ޔޫޓީއެފް އެގްރިމަންޓް ސިފަކުރަނީ އެއީ އަސްކަރީ އެއްބަސްވުމެއްގެ ގޮތުގައެއް ވެސް ނޫނެވެ. އެބޭފުޅުން ވިދާޅުވާ ގޮތުގައި އެއީ ހަމަ އާންމު ޑޮކްޔާޑެއް ތަރައްގީ ކުރުން ފަދަ އެއްބަސްވުމެކެވެ. ޔޫޓީއެފް އެއްބަސްވުމުގެ ކަންތައްތައް މިހާ ލުއި ގޮތަކަށް ސަރުކާރުން ނަގާއިރު އަދި އެ އެއްބަސްވުމުގެ އަސްލަކީ ޑޮކްޔާޑެއް ތަރައްގީ ކުރުން ކަމަށް ވާނަމަ، އެ އެއްބަސްވުން ހާމަކޮށްގެން ގައުމީ ސަލާމަތަށް ނުރައްކަލެއް އޮވެދާނެ ކަމަށް އަޅުގަނޑުގެ ބުއްދިއަކަށް ގަބޫލެއް ނުކުރެ ވެއެވެ. އަދި ޔޫޓީއެފް އެއްބަސްވުމާ މެދު ތަފާތު ޝައްކާއި ވަހުމު ރަށު ތެރޭ އެނބުރެމުންދާއިރު ވީހާވެސް ބޮޑަކަށް އެ އެގްރިމަންޓުގެ ކަންކަން ހާމަކުރުން އެއީ ސަރުކާރަށް މިވަގުތަށް އޮތް ހަމައެކަނި ގޮތް ކަމަށް އަޅުގަނޑު ދެކެމެވެ. އެކަމަކު ސަރުކާރުން އެމަގު އިހުތިޔާރު ނުކޮށް އުޅޭ އުޅުން އެއީ އަޅުގަނޑަށް ގަބޫލު ކުރެވޭ ގޮތުގައި ތާހިރު ގޮތެއް ނޫނެވެ. ޔޫޓީއެފް އެގްރިމަންޓުގެ ކަންކަމުގައި ސަރުކާރުގެ ހެޔޮ ނިޔަތް އޮތް ކަމާ މެދު އަޅުގަނޑު ޝައްކެއް ނުއުފައްދަމެވެ. އެކަމަކު އެކަމާ އާންމު ރައްޔިތުން އެބަ ޝައްކު އުފައްދަ އެވެ. ސަރުކާރުގެ ހެޔޮ ނިޔަތް ރައްޔިތުންނަށް ދައްކަން ބޭނުން ނަމަ، އަޅުގަނޑު ސަރުކާރަށް ކުރާ ޗެލެންޖަކީ ލީކުވި ޔޫޓީއެފް އެގްރިމަންޓް ދޮގު ނަމަ ތެދު އެގްރިމަންޓް ދައްކަ ބައްލަވާށެވެ. ގައުމީ ސަލާމަތަށް ނުރައްކާވާ ބައިތަކެއް ހުރި ނަމަ ސިއްރު ކުރެއްވުމަށް ފަހު ނަމަވެސް އެގްރިމަންޓުގެ ބައިތަކެއް ނަމަވެސް އާންމު ކުރައްވަ ބައްލަވާށެވެ. އެހެން ނޫން ނަމަ ޔޫޓީއެފް އެގްރިމަންޓުގެ ކަންކަމުގައި ސަރުކާރުގެ ހެޔޮ ނިޔަތް އޮތް ކަމަށް ރައްޔިތުން ގަބޫލެއް ނުކުރާނެ އެވެ. އަދި ޔޫޓީއެފް އެގްރިމަންޓާ މެދު އުފެދިގެން މި އުޅޭ ޝައްކާއި ވަހުމް އަދި އަޅުގަނޑުމެންގެ އަސްކަރިއްޔާއާ މެދު ކުރާ ތުހުމަތުތައް ހަމަ އެގޮތުގައި ރައްޔިތުންގެ މެދުގައި ތާ އަބަދަށްމެ ދެމި އޮންނާނެ އެވެ.


SunOnline: America in sirrugai Terroristun nah Hathiyaaru foaru kohdhey kamah Iran in thuhumathu kohfi\nއެމެރިކާއިން ސިއްރުގައި ޓެރަރިސްޓުންނަށް ހަތިޔާރު ފޯރުކޮށްދޭ ކަމަށް އީރާނުން ތުހުމަތުކޮށްފި\n1 އަހަރު2މަސް ކުރިން - 21 އޭޕްރިލް 2017 4\nތެހެރާން (އެޕްރީލް 21) : އެމެރިކާ އިން ބައިނަލްއަގްވާމީ ޓެރަރިޒަމް ލީޑްކޮށް އެމެރިކާ ސަރުކާރުން ޓެރަރިސްޓުންނަށް ސިއްރިޔާތުގައި ހަތިޔާރު ފޯރުކޮށްދެމުން ގެންދާކަމަށް އީރާނުން ތުހުމަތުކޮށްފި އެވެ.\nއެމެރިކާއަށް ބަހުގެ ޙަމަލާތައް ދެއްވަމުން އީރާނުގެ ދިފާއީ ވަޒީރު ޖެނެރަލް ޙުސައިން ދަހްޤާން ވިދާޅުވީ ޓެރަރިޒަމާ ހަނގުރާމަ ކުރުމުގެ ނަމުގައި އެމެރިކާ ކުރާހާ ވެސް ކަމަކީ ޓެރަރިސްޓް ޖަމާއަތްތަކަށް ސިއްރިޔާތުގައި ހަތިޔާރު ފޯރުކޮށްދީ ބައިނަލްއަގްވާމީ ޓެރަރިޒަމް ލީޑްކުރުން ކަމަށާއި އައިއެސް އާއި އަލްގާއިދާ އާ ދެކޮޅަށް ކުރާ ހަނގުރާމަ ކާމިޔާބު ނުވަނީ އެމެރިކާ އެޖަމާއަތްތަކަށް ސިއްރިޔާތުގައި އެހީތެރިވުމުގެ ސަބަބުން ކަމުގަ އެވެ. އެމެރިކާ ސިފައިން ރޭގަނޑުގެ ވަގުތުތަކުގައި ސިއްރިޔާތުގައި އައިއެސް އަށް ހަތިޔާރު ފޯރުކޮށްދޭ ކަމުގެ މައުލޫމާތު އީރާނުގެ އިތުރުން އިރާގަށް ވެސް އެނގޭ ކަމަށް އީރާނުގެ ދިފާއީ ވަޒީރު ވިދާޅުވި އެވެ.\nއީރާނުން އެމެރިކާގެ މައްޗަށް ޓެރަރިޒަމަށް އެހީތެރިވާ ކަމުގެ ތުހުމަތުކޮށްފައި މިވަނީ އީރާނުން މެދުއިރުމަތީގެ ގައުމުތަކަށް ބާރާއި ނުފޫޒު ހިންގައި މުޅި ސަރައްދު ކޮންޓްރޯލް ކުރުމަށް މަސައްކަތްކުރާ ކަމަށް ވިދާޅުވެ އެމެރިކާގެ ދިފާއީ ވަޒީރު ޖޭމްސް މާޓީސް ވާހަކަ ދެއްކެވުމާ ގުޅިގެންނެވެ. ސައޫދީ މަސްއޫލުވެރިންނާ ރިޔާޒްގައި ބައްދަލުކުރެއްވުމަށް ފަހު އެމެރިކާގެ ދިފާއީ ވަޒީރު ވަނީ އީރާނަށް ބަހުގެ ވަރުގަދަ ހަމަލާތަކެއް ދެއްވައިފަ އެވެ.\nމިއީ އީރާނަކީ ބިރެއްކަމަށް ދައްކައިގެން ސައޫދީ އާއި ގަލްފުގެ ގައުމުތަކަށް ބިލިޔަން ޑޮލަރުން ހަތިޔާރު ވިއްކުމަށް ކުރީއްސުރެ އެމެރިކާ ގެންގުޅޭ ސިޔާސަތުގެ ދަށުން ސައޫދީން ރުއްސުމަށް ދެއްވި ބަޔާނެއްކަމަށް ވަނީ ބެލެވިފަ އެވެ.\nއެމެރިކާ އީރާނާ މެދު އާންމު ގޮތެއްގައި ގެންގުޅެނީ އީރާނާދެކޮޅަށް ހަރުކަށި ބަޔާންތައް ދީ އީރާނަކީ ގަލްފުގެ ގައުމުތަކަށް އޮތް ބިރެއްކަމަށް ދައްކައިގެން އެމެރިކާގެ ހަތިޔާރުތައް ގަލްފުގެ ގައުމުތަކަށް ވިއްކުމަށް މަގުފަހިކުރުމުގެ ސިޔާސަތެކެވެ. ނަމަވެސް މިގޮތަށް އީރާނާދެކޮޅަށް އެމެރިކާގެ ވެރިން ހަރުކަށި ބަޔާންތައް ދެއްވާއިރު އެމެރިކާ ސަރުކާރުން ގެންދަނީ ސިއްރިޔާތުގައި އީރާނާ ވާހަކަދައްކައި އީރާނާ ކުރަން ޖެހޭ ހުރިހާ މުއާމަލާތްތަކެއް ކުރަމުންނެވެ.\nއެމެރިކާގެ ކުރީގެ ރައީސް ބަރަކް އޮބާމާގެ ސަރުކާރުންވެސް ގެންގުޅުނީ މިބާވަތުގެ ދެފުއްދެގޮތް ސިޔާސަތެކެވެ. އެމެރިކާގެ ދިފާއީ ވަޒީރު އީރާނާ ދެކޮޅަށް ބަޔާން ދެއްވިއިރު އެމެރިކާގެ ހަރުކަށި ބޭފުޅެއްކަމަށްވާ އދ.ގައި ހުންނަވާ އިންޑިޔާ ދަރިކޮޅުގެ އެމެރިކާގެ ސަފީރާ ނިކީ ހިލީ ވެސްވަނީ ވަރަށް ހަރުކަށި އިބާރާތުން އީރާނަށް ބަހުގެ ހަމަލާތަކެއް ދެއްވާފަ އެވެ.\nސަލާމަތީ މަޖިލީހުގައި ވާހަކަ ދައްކަވަމުން ނިކީ ވަނީ ސޫރިޔާ ސަރުކާރަށާއި ލުބްނާނުގެ ހިޒްބުﷲ ޖަމާއަތަށާއި ޔަމަންގެ ހޫޘީ ޖަމާއަތަށް އީރާނުން ފޯރުކޮށްދޭ ހަތިޔާރަށް ހުރަސްއަޅާނެ ކަމުގެ އިންޒާރު ދެއްވާފަ އެވެ. އަދި އެމެރިކާގެ ހަރުކަށި ރައީސް ޑޮނަލްޑް ޓްރަމްޕްވަނީ އީރާނާއެކު ދުނިޔޭގެ ބޮޑެތި ބާރުތައް ސޮއިކުރި ނިއުކްލިޔަރ އެއްބަސްވުން އަލުން މުރާޖައާ ކުރުމަށްވެސް އަމުރުކުރައްވާފަ އެވެ.\nއެމެރިކާ ކުއްލި ގޮތަކަށް އީރާނާ ދިމާމިކޮށްލީ އުތުރުކޮރެޔާއަށް ބިރުދެއްކުމަށް ކުރި މަސައްކަތް ނާކާމިޔާބު ވުމާ ގުޅިގެންނެވެ. އޭގެކުރިން އެމެރިކާވަނީ ސޫރިޔާއަށާއި އަފްޣާނިސްތާނަށް ހަމަލާތަކެއްދީ އެތަށް ބަޔަކު މަރާލާފައެވެ. (ނޫސްއެޖެންސީތައް)\nއެމެރިކާ އީރާން އިރާގު\nއދގެ އިންސާނީ ހައްގުތަކާ ބެހޭ ކައުންސިލުން އެމެރިކާ ވަކިވެއްޖެ4ގަޑި 16 މިނެޓް ކުރިން\nއެމެރިކާއިން ޖައްވީ ސިފައިންގެ ލަޝްކަރެއް އުފައްދަނީ 21 ގަޑި 15 މިނެޓް ކުރިން


Razan Ge Maruge Hageegaiy Olhuvaalumah, Israel In Video Eh Aammu Kurumun Ladheh Gai Bedhijje - Vaguthu\nރަޒަންގެ މަރުގެ ހަޤީޤަތް އޮޅުވާލުމުން، އިސްރާއީލް ލަދެއްގައި ބެދިއްޖެ\nމިމަހުގެ ތިން ވަނަ ދުވަހު އެއްވެސް ރަހުމެއްނެތި ހައްދުފަހަނައަޅާފައިވާ އިސްރާއިލްގެ ޔަހޫދީ ސިފައިން ޝަހީދުކޮށްލި ފަލަސްތީނުގެ ނަރުސް، ރަޒަން އަލް ނައްޖަރުގެ މަރުގެ ހަޤީޤަތް އޮޅުވާލުމަށް، އިސްރާއިލްގެ އިސް އޮފިޝަލަކު، އެޑިޓްކޮށްފައިވާ ވީޑިއޯއެއް ޢާންމުކުރުމުން އޭނާ ބޭޒާރުވެ ބޮޑު ލަދެއްގައި ބެދިއްޖެއެވެ.\nމި ވީޑިއޯ ޢާންމުކޮށްފައިވަނީ، އިސްރާއިލްގެ ހައްދުފަހަނައަޅާފައިވާ ބޮޑުވަޒީރު، ބެންޖަމިން ނަތަންޔާހޫގެ ތަރުޖަމާން އޮފިރު ޖެންޑެލްމަން އެވެ. ޓްވީޓާ މެދުވެރިކޮށް އޭނާ ޢާންމުކުރި އެ ވީޑިއޯއިން ފެންނަނީ، ރަޒަން އަރަބި މީޑިއާއަކާއި ވާހަކަ ދައްކަމުންދިޔަ މަންޒަރެވެ. އެގޮތުން ރަޒަން ދައްކާފައިވާ ވާހަކަތައް ކަމަށް ބުނެ ތަރުޖަމާގެ ގޮތުގައި ދޮގު ވާހަކަތައް ވީޑިއޯގައި ހިމަނާފައިވެއެވެ.\nހަމަ އެހެންމެ އިސްރާއިްލ ސިފައިންނާއި ދިމާލަށް ރަޒަން، ގޭސް ކެނިސްޓަރ އެއް އެއްލާލާ މަންޒަރުވެސް ޔަހޫދީން އެޑިޓްކޮށްފައި ނެރުނު އެ ވީޑިއޯގައި ދައްކާފައި ވެއެވެ. ނަމަވެސް އެ ގޭސް ކެނިސްޓަރ އަކީ އިސްރާއިލް ސިފައިން، ފަލަސްތީނުގެ މުޒާހަރާ ކުރަމުންދިޔަ މީހުނާއި ދިމާލަށް އެއްލާލާފައި އޮތް އެއްޗެކެވެ. ވީޑިއޯގައި ހިމަނާފައި ވަނީ އޭނާ ފަލަސްތީނުގެ ޒަޚަމްވެފައި ތިބި މީހުންގެ ތެރެއިން އެ ގޭސް ކެނިސްޓަރ ނަގައި އެއްފަރާތަށް އެއްލާލާ މަންޒަރެވެ.\nއޮފިރު އާންމުކުރި ވީޑިއޯގެ ތިރީގައި، ރަޒަން ދައްކަމުން ދިޔަ ވާހަކަތަކުގެ ތަރުޖަމާ އިނގިރޭސިން ހިމަނާފައިވާއިރު، އޭނާއަކީ "ހަމާސްގެ ޝީލްޑެއް"ގެ ގޮތުގައި މަސައްކަތްކުރާ މީހެއް ކަމަށް ވަނީ ބުނެފައެވެ. އެހެނަސް މި ވީޑިއޯގެ އަސްލު، އަރަބި މީޑިއާއަކުން ޢާންމުކުރިއިރު، އޭގައި ރަޒަން އޭނާގެ އަމިއްލަ ތަޢާރަފެއް ދެމުން ބުނެފައިވަނީ، އެނާއަކީ އިންސާނިއްޔަތަށްޓަކައި ނިކުމެހުރި، ޒަޚަމްވާ މުސްލިމުންގެ "ޝީލްޑެއް"ގެ ގޮތުގައި މަސައްކަތްކުރާ މީހެއް ކަމަށެވެ.\nމި ވީޑިއޯގެ އަސްލު ޢާންމުވުމާއި އެކު، އޮފިރުގެެ ދޮގު ވާހަކަތައް ފަޅާއަރައި އެތައް ބައެއްގެ ރުޅިވެރިކަން އޭނާއަށް އަމާޒުވެފައިވާއިރު، މިކަމާއި ގުޅިގެން ދުނިޔޭގެ އެކި ކަންކޮޅުތަކުން ގިނަ ބަޔަކު ދަނީ އޭނާއަށް ފާޑުކިޔަމުންނެވެ. އޭނާ އާއި އިސްރާއިލްގެ ޔަހޫދީ ވެރިންނަކީވެސް އެފަދަ ހަޤީޤަތެއްނެތް ދޮގުތަކެއްގެ ފަރުދާގައި ފިލައިތިބި ގޮތްކުޑަ ބައެއްކަން އޮފިރުގެ ޢަމަލުން އެނގި ހާމަވެގެންދާ ކަމަށް އެފަރާތްތަކުން ވަނީ ބުނަމުންނެވެ.\nހިއްވަރުގަދަ ރަޒަން ޝަހީދުކޮށްލާފައިވަނީ، ދަރުމަވެރިއެއްގެ ގޮތުގައި މަސައްކަތްކުރާ ޕެރަމެޑިކެއްގެ ހައިސިއްޔަތުން، މުޒާހަރާގައި އަނިޔާވާ ފަރާތްތަކަށް ޞިއްޙީ ފުރަތަމަ އެހީތެރިކަން ފޯރުކޮށްދެމުން ދަނިކޮށެވެ. ރަޒަން ޝަހީދުކޮށްލި މުޒާހަރާގައި، އެމަންޒަރު ފެނުނު މީހަކު ބުނެފައިވާ ގޮތުގައި އެދުވަހު ރަޒަން ހުރީ ދެ އަތް މައްޗަށް ނަގައިގެންނެވެ. އެއީ، އޭނާއަކީ އެއްވެސް ނުރައްކަލެއް ހުރި މީހެއް ނޫންކަން، ޔަހޫދީ އަނިޔާވެރި ސިފައިންނަށް އަންގައިދިނުމަށެވެ. އެވަގުތު ރަޒަން މަސައްކަތް ކުރީ އެތަނުގައި އޮތް ހާލު ދެރަ ބަލިމީހަކު އެހެން ތަނަކަށް ބަދަލުކުރުމަށެވެ.\nލާއިންސާނީ ޢަމަލުތައް ހައްދުފަހަނައަޅައި ގޮސް ދުނިޔޭގެ ކުރިމަތީގައި، އެބައި މީހުންގެ އަނިޔާވެރިކަން ހާމަވެ އެތައް ބައެއްގެ ނުރުހުންވުން އަމާޒުވާން ފެށުމުން، އިސްރާއީލުން ދަނީ ރަޒަންގެ މަރުގެ ހާދިސާ އާއި ގުޅިގެން ޤައުމުތައް ރުއްސަން ކެނޑިނޭޅި މަސައްކަތްކުރަމުންނެވެ.\nޖޫން 9, 2018 - 05:45\nޔަހޫދީންގެ ބައިގަނޑު ހަދާނެތަ ތެދެއް ދުވަހަކުވެސް\nޖޫން 9, 2018 - 06:00\nހިތާމައަކީ މި ކުޑަކުޑަ ދިވެހިރާއްޖޭގަވެސް މި ޔަޙޫދީ ބައިގަނޑަށް ތާޢިދު ކުރާ ބަޔަކު އުޅޭކަން.. އަދި ދެރަވާން ޖެހޭކަމަކީ މިރާއްޖޭގެ ބަޔަކުވެސް މިޤައުމުގެ ވަލީޢުލް އަމުރަކަށް ގެންނަން މިއުޅެނީ ފާޅުގަ ޔަޙޫދީންނާ ގުޅުންބޮޑު ދީނާ ބީރައްޓެހި މީހެއްކަން. އަދި އަރިސްކޮށް މިތިބަ. ކެރަފާނަސީމް،ޑރ.ޝަޙީދު،ހޯރަ އިއްބެ،އާދިލް ސަލީމް،އަމީން ފައިސަލް.އަސްލަންޓޭ، އިބްރާ.. މި މީސްމީހުން ކެބިނެޓަށް އައީމަ ދެން މިޤައުމު ދާނެ މިސްރާބު ތިޔަބޭފުޅުން ނިކަން ވިސްނަވާބައްލަވާ.. ވެރިޔަކަށް އެންމެ މުހިންމުވަނީ ކޮންމެހެން ރައްޔިތުންނާއެކު ފީކޮއި ކުޅެ.. ނަށާ މަޖާކޮށް ހީސަމާސާ މީހެއްނޫން.. ދުނިޔެ ބަނަވަމުން މިދާ ޒަމާނުގައި ޤައުމުގެ މިނިވަންކަމާ ދީނާ ސިޔާދަތާ އިޤްތިސާދަށް ލޮޅުމެއް އަޔަނުދީ ޤައުމު ހަމަޔަކަށް އެޅުވޭނެ ވަރުގެ ވެރިއެއް.. މިމ\nޖޫން 9, 2018 - 06:29\nޖޫން 9, 2018 - 16:12\nޖޫން 9, 2018 - 22:52\nހެޔޮނުވާނެ "އިސްރާއީލް" އެއްނޫން!\n(ޔަހޫދީން) ޔަހޫދީން އިސްރާއީލް ގެ ނަމުން ނަންދީގެން އެއުޅެނީ މުސްލިމުން ނަށް އޮޅުވާލަން.!\nއަހަރުމެން މުސްލިމުން ކޮއްމެ ނަމާދެއްގައި ކިޔަވާ ސޫރަތަލް ފާތިޙާގެ ފަހުއާޔަތުގައި އެވަނީ މި ދެއްނެވި ޔަހޫދީންގެ ވާހަކައެވެ.\nއިސްރާއީލް މީހުންގެ ވާހަކައެއް ނޫނެވެ.\nމިކަމަކީ އަހަރު މެން މުސްލިމުންނަށް ކޮއްމެހެން ވެސް އޮޅުން ފިލާފާ އޮއްނަން ޖެހޭނެ މުހިއްމު މައްސަލައެކެވެ.\nއެހެނީ މި ޔަހޫދީން ބޭނުން ވަނީ އިސްރާއީލްގެ ނަމުގައި "ލޭބަލް" ވެގެން ދުނިޔެ އަށް ރަނގަޅު ބަޔަކު ކަމުގައި ދެއްކުމަށެވެ.\n57 ސިކުންތު ކުރިން


China mudhalun nagaa tekuhun Apple ah luyeh | Mihaaru\nއެޕަލް ވޮޗް، ވޮޗް އޯއެސް5: އެޕަލްގެ އުފެއްދުންތަކަށް މި އަހަރު ގެނައި އެންމެ ބިނާކުރުވަނިވި ކުރިއެރުމެއް ފެނުނީ އެޕަލް ގަޑިތަކުން\nޗައިނާގައި އުފައްދާ މުދަލުން ނަގާ ޓެކުހުން އެޕަލް އަށް ސަލާމަތްވެވިދާނެ\n20 ސެޕްޓެމްބަރ 2018 - 07:01 1 comment\nޗައިނާއިން އެމެރިކާ އަށް އެތެރެކުރާ މުދަލުން ޓެކްސްނެގުމަށްޓަކައި ޓްރަމްޕް ސަރުކާރުން އެކުލަވާލި ލިސްޓްގައި އެޕަލްގެ ބައެއް އުފެއްދުންތައް ނުހިމަނާ ގޮތަށް ނިންމައިފި އެވެ. އޭގެ ތެރޭގައި އައިފޯން، އެއާޕޮޑް އަދި އެޕަލް ގަޑި ހިމެނެ އެވެ.\nއެޕަލް އިން ޑިޒައިންކުރިި ނަމަވެސް، އައިފޯން، އައިޕެޑް އަދި އައިޕޮޑް ވެސް އުފައްދަނީ ޗައިނާގަ އެވެ. ޓްރަމްޕް ސަރުކާރުން ޗައިނާ ދެކެ އަރައިގެންފައިވާ ރުޅިއެއްގެ ސަބަބުން، ޗައިނާއިން އެމެރިކާ އަށް އެތެރެކުރާ މުދަލުން ޓެކްސް ނަގަން އައިޓަމްތައް ލިސްޓްކުރުމުގައި، އެޕަލްގެ އުފެއްދުންތައް ހިނަފާނެތީ އެޕަލްގެ އޮފިޝަލުން ތިބީ ހީކަރުވާފަ އެވެ. އެއީ އިތުރު ޑިއުޓީއެއް ނަގައިފި ނަމަ، އައިފޯން، އައިޕެޑް އަދި އައިޕޮޑް ފަދަ އާލާތްތައް އަގުބޮޑުކުރަން ޖެހިދާނެތީ އެވެ.\nއެޕަލް އަކީ ސްމާޓް އިލެކްޓްރޯނިކްސް އަގުބޮޑުކޮށް ވިއްކަން ޖެހިފައިވާ ކުންފުންޏެކެވެ. ސަބަބަކީ އެ ޑިވައިސްތައް އުފައްދަން ބޭނުންވާ ބައިތައް ހޯދުމުގައި އެހެން ކުންފުނިތަކަށް ބަރޯސާކުރަންޖެހިފައި ވުމެވެ. މީގެ އެންމެ ބޮޑު މިސާލަކީ، އައިފޯން ސްކްރީންގައި މިހާރު އަޅުވާ އޯލެޑް ޑިސްޕްލޭތަކެވެ. އެޕަލް އަށް އޯލެޑް ޑިސްޕްލޭތައް އުފައްދައިދެނީ ސެމްސަންގް އަދި އެލްޖީ އެވެ.\nއެޕަލްގެ އުފެއްދުންތަކަށް އިތުރު ޓެކުހެއް ދައްކަންޖެހިދާނެތީ މަޝްވަރާކުރުމަށް، އެޕަލްގެ ސީއީއޯ، ޓިމްކުކް ވަނީ އެމެރިކާގެ ރައީސް، ޑޮނަލްޑް ޓްރަމްޕް އާ ވެސް ބައްދަލުކުރައްވައިފަ އެވެ. ދެ ވެރިން އެކުގައި ރޭގަނޑުގެ ފަރިއްކޮޅަކަށް ވެސް ވަނީ އިންސާފުކުރައްވާފަ އެވެ. އެ ގޮތުން ކުރެވުނު މަޝްވަރާގެ ނަތީޖާ އަކީ އެޕަލް އަށް ލުއި ލިބޭ ގޮތް ވުމެވެ. އެހެން ނަމަވެސް، ޗައިނާގައި އުފައްދާތީ އެޕަލްގެ ކޮންމެވެސް އެހެން އައިޓަމްތަކަކުން ޓެކްސް ނެގުމަކީ ގާތްކަމެއް ކަމަށް ބެލެވެ އެވެ. ޓްރަމްޕް އަބަދު ވެސް ވިދާޅުވަނީ، ޓެކުހުން ސަލާމަތްވާ އެދޭ ކޮންމެ ބަޔަކު، އެ އެއްޗެއް އެމެރިކާގައި އުފެއްދުމުން މައްސަލަ ހައްލުވީ ކަމަށެވެ.\nޖޮނީ އައިވް އެޕަލް ދޫކޮށްލައިފި


Covid-19: India In Fassivee Meehun Ge Adhadhu 8 Million Ah Araifi - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އަވައްޓެރި އިންޑިއާއިން ފައްސިވީ މީހުންގެ އަދަދު 8 މިލިއަނަށް އަރައިފިއެވެ.\nއިންޑިއާއިން ފައްސިވީ މީހުންގެ އަދަދު7މިލުއަނުން 8 މިލިއަނަށް އަރާފައި މިވަނީ ފާއިތުވެދިޔަ ދެވަރަކަށް ހަފްތާ ތެރޭގައެވެ. މީގެކުރިޔާއި އަޅާބަލާއިރު އިންޑިއާގައި ކޮވިޑް-19 ފެތުރޭ މިންވަރަށް ކޮންމެވެސް ވަރެއްގެ ލުއިކަމެއް ލިބިފައިވީނަމަވެސް އެޤައުމަށް ބަލީގެ ނުރައްކާ އަދިވެސް ކުޑައެއް ނުވެއެވެ. މިގޮތުން އަދިވެސް ދުނިޔެއިން ކޮންމެ ދުވަހަކު އެންމެ ގިނަ ބަޔަކު ފައްސިވާ ޤައުމުތަކުގެ ލިސްޓުގެ ކުރީގައި އިންޑިއާ އޮވެއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިންޑިއާއިން އިއްޔެ އެކަނިވެސް އިތުރު 42,738 މީހަކަށް މި ބަލި ޖެހިފައި ވެއެވެ. އިއްޔެ ދުނިޔެއިން ދެވަނައަށް އެންމެ ގިނަ ބަޔަކު ފައްސިވީ ޤައުމަކީ އިންޑިއާއެވެ. އެޤައުމުން އިއްޔެ އަލަށް ފައްސިވި މީހުންނާއެކު، ޖުމްލަ އަދަދު މިހާރު ވަނީ 8,031,591 އަށް އަރާފައެވެ.\nއިންޑިއާގައި ކޮވިޑް-19 ފެތުރޭ މިންވަރު ކަންބޮޑުވާ މިންވަރަށް އިތުރުވެފައި ވާއިރު، އެޤައުމުން މިބަލީގައި މަރުވާ މީހުންގެ އަދަދުތަކަށްވެސް ހިފެހެއްޓުމެއް ނާދެއެވެ. މިގޮތުން އިއްޔެވެސް އެތައް ސަތޭކަ ބަޔަކު ހިމެނޭހެން މިހާތަނަށް އިންޑިއާއިން ކޮވިޑް-19 ޖެހިގެން މަރުވި މީހުންގެ އަދަދު ވަނީ 120,496 އަށް އަރާފައެވެ.\nމިވަގުތު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވެފައިވާ ޤައުމަކީ އިންޑިއާއެވެ. އެޤައުމުގައި މި ބަލިމަޑުކަމުގެ ހާލަތު ދުވަހެއް ދުވަހަކަށް ގޯސްވަމުން އަންނައިރު، އެޤައުމަށް ކޮވިޑް-19 ގެ "ޕީކް" އަންނާނީ ނުވަތަ އެންމެ ބޮޑަށް ބަލި ފެތުރޭނީ ނޮވެމްބަރު މަހުގެ ތެރޭގައި ކަމަށް ވަނީ ބެލެވިފައެވެ. އެހެންކަމުން ކުރިޔަށް އޮތީ އިންޑިއާއަށް ބިރުބޮޑު ދުވަސްތަކެކެވެ.\nފަހުގެ މަޢުލޫމާތުތަކަށް ބަލާއިރު އިންޑިއާ އިން މިހާތަނަށް ކޮވިޑް-19 ޖެހުނު މީހުންގެ ތެރެއިން6މިލިއަން މީހަކު ވަނީ ބަލިން ރަނގަޅުވެފައެވެ. އެހެންކަމުން އެޤައުމުގައި މިވަގުތު މި ބައްޔަށް ފަރުވާދެމުން ދަނީ 605,113 މީހަކަށެވެ. އޭގެތެރެއިން 8,000 އަށްވުރެ ގިނަ މީހުންނަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ.\nމިވަގުތު ދުނިޔެއިން ދެވަނައަށް އެންމެ ގިނަ ބަޔަކު ފައްސިވެ، ތިންވަނައަށް އެންމެ ގިނަ ބަޔަކު މަރުވި ޤައުމެއްގެ ގޮތުގައި އޮތީ އިންޑިއާއެވެ. އަދި އެޤައުމަކީ އެމެރިކަ ފިޔަވައި އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމުވެސް މެއެވެ.


NBA Finals: Miami balikoh Lakers thashi hoadhaifi - AO News\nއެންބީއޭ ފައިނަލްސް: މިއާމީ ބަލިކޮށް ލޭކާސް ތަށި ހޯދައިފި\nލޮސް އެންޖެލަސް ލޭކާސް ބާސްކެޓްބޯޅަ ޓީމުގެ ކުޅުންތެރިން އެންބީއޭ ތަށްޓާއެކު. --ފޮޓޯ: އެންބީއޭ\nއެމެރިކާގެ ނޭޝަނަލް ބާސްކެޓްބޯޅަ ލީގު (އެންބީއޭ) ފައިނަލްގައި މިއަދު ކުޅުނު މެޗުގައި މިއާމީ ހީޓްގެ މައްޗަށް 93-106 ޕޮއިންޓުން ކުރިހޯދައި ލޮސް އެންޖެލަސް ލޭކާސް އެ މުބާރާތުގެ ތަށި 17 ވަނަ ފަހަރަށް ހޯދައިފިއެވެ.\nމިއާއެކު ލޭކާސް ވަނީ މި މުބާރާތް މިހާތަނަށް އެންމެ ގިނަ ފަހަރު ކާމިޔާބުކޮށްފައިވާ ބޮސްޓަން ސެލްޓިކްސްގެ ރެކޯޑާ ހަމަކޮށްފައެވެ. މި ދެ ޓީމު ވެސް މި މުބާރާތް 17 ފަހަރު ކާމިޔާބުކޮށްފައިވެއެވެ.\nމިއީ ހަ އަހަރުގެ މެދުކެނޑުމަކަށްފަހު އެންބީއޭ ޕްލޭ އޮފްސްގައި ވާދަކުރި ލޭކާސް އިން 2010 ވަނަ އަހަރުގެ ފަހުން އެންބީއޭގެ ޗެމްޕިއަންކަން ހޯދި ފުރަތަމަ ފަހަރެވެ. ލޭކާސް އިން މި ފަހަރުގެ މުބާރާތުގެ ޗެމްޕިއަންކަން ހޯދީ އެންބިއޭ ފައިނަލްސްގެ ބެސްޓް އޮފް ސެވަން ސީރީޒް 4-2 އިން ކާމިޔާބުކޮށްގެންނެވެ.\nކޮވިޑް-19ގެ ސަބަބުން މި ފަހަރުގެ އެންބީއޭ ސީޒަނުގެ ފަހުބައި އެމެރިކާގެ ފްލޮރިޑާގެ ވޯލްޓް ޑިޒްނީ ވޯލްޑް ރިޒޯޓުގައި ކުރިއަށްގެންގޮސްފައިވާއިރު، މި އަހަރުގެ ފައިނަލްސްގެ ފުރަތަމަ ދެ މެޗު ލޭކާސް އިން ގެންދިޔައީ 116-98 އަދި 124-114 އިންނެވެ. އަދި ދެންޖެހިގެންއައި މެޗު މިއާމީން 115-104 އިން ގެންގޮސްފައިވާއިރު، ހަތަރުވަނަ މެޗު ލޭކާސް އިން ކާމިޔާބުކުރީ 102-96 އިންނެވެ. ދެންޖެހިގެންއައި މެޗު 111-108 އިން ގެންދިޔައީ މިއާމީ އިންނެވެ.\nމިއާމީ ހީޓް ބާސްކެޓްބޯޅަ ޓީމާ ދެކޮޅަށް ލޮސް އެންޖެލަސް ލޭކާސް ކުޅުނު މެޗުގެ ތެރެއިން. –ފޮޓޯ: ޓުވިޓާ\nއޯލާންޑޯގެ އެޑްވެންޓްހެލްތު އެރީނާގައި މިއަދު ކުޅުނު އެންބީއޭ ފައިނަލްސްގެ ހަވަނަ މެޗުގެ ފުރަތަމަ ދެ ކުއާޓާ އަށް ފަހު ލޭކާސް އިން ވަނީ 28 ޕޮއިންޓްގެ ލީޑެއްނަގާފައެވެ. އެގޮތުން، ލޭކާސް އިން ފުރަތަމަ ދެ ކުއާޓާ ގެންދިޔައީ 28-20 އަދި 36-16 އިންނެވެ.\nފުރަތަމަ ދެ ކުއާޓާއާ ހިލާފަށް މިއާމީން ވަނީ ފަހު ދެ ކުއާޓާގައި ތަފާތު ކުޑަކޮށްފައެވެ. ޖެހިގެންއައި ތިންވަނަ ކުއާޓާ، ލޭކާސް އިން 23-22 އިން ގެންގޮސްފައިވަނިކޮށް މިއާމީން ފަހު ކުއާޓާ ގެންދިޔައީ 35-19 އިންނެވެ. އެހެންނަމަވެސް، އޭރު މިއާމީން މެޗު ކާމިޔާބުކުރުމަށް ބުރަ މަސައްކަތްތަކެއް ކުރަންޖެހިފައިވާއިރު، އަމާޒަށް ވާސިލްނުވެވި ލޭކާސް އަތުން ބަލިވީ 13 ޕޮއިންޓްގެ ފަރަގަކުންނެވެ. ލޭކާސް އިން މި މެޗު ކާމިޔާބުކުރީ 106-93 އިންނެވެ.\nމި މެޗުގައި ލޭކާސްގެ ފޯވާޑް ލެބްރޮން ޖޭމްސް ވަނީ 28 ޕޮއިންޓް ހޯދައިދީ 14 ރީބައުންޑާއެކު 10 އެސިސްޓް ހަމަކޮށް، ޓްރިޕަލް ޑަބަލްއެއް ހާސިލްކޮށްފައެވެ. މިއާމީ އިން އެންމެ ރަނގަޅަށް ކުޅުނީ 25 ޕޮއިންޓާއެކު 10 ރީބައުންޑް ނެގި ސެންޓަ ބޭމް އަޑެބާޔޯ އެވެ.\nއެންބީއޭ ފައިނަލްސްގެ އެމްވީޕީއަކަށް ހޮވުނީ ވެސް ލޭކާސް އަށް މި މުބާރާތް ކާމިޔާބުކޮށްދިނުމުގައި މުހިއްމު ދައުރެއް އަދާކުރި ޖޭމްސް އެވެ. މިއާއެކު ޖޭމްސް ވަނީ އެންބީއޭގެ ތާރީޚުގައި ތަފާތު ތިން ޓީމަކާއެކު މި އެވޯޑް ހާސިލްކުރި ހަމައެކަނި ކުޅުންތެރިޔާގެ ޝަރަފު ހޯދާފައެވެ. މީގެކުރީން، ޖޭމްސް ވަނީ މިއާމީ އާއެކު ދެ ފަހަރު އަދި ކްލީވްލެންޑް ކަވަލިއާސް އާއެކު އެއް ފަހަރު އެންބީއޭގެ ޗެމްޕިއަންކަން ހޯދާފައެވެ.\nބާސްކެޓްބޯޅަކުޅިވަރުއެންބީއޭއެންބީއޭ ފައިނަލްސްމިއާމީ ހީޓް ބާސްކެޓްބޯޅަ ޓީމުދުނިޔެލޮސް އެންޖެލަސް ލޭކާސް ބާސްކެޓްބޯޅަ ޓިމު


މަސް ރޭހުން އެއްވަނަ ބްލޫ ޓީމަށް :: މިކަލް ނޫސް\nމަސް ރޭހުން އެއްވަނަ ބްލޫ ޓީމަށް\n26 ޖޫން 2017 00:20\nދަޑިމަގު ޢީދު ފޯރި 2017 - މަސް ބޭނުމުގެ ރޭސް. ފޮޓޯ: އާއިޝަތު އިބްރާހިމް އެފްބީ ޕޭޖު\nމިއަހަރު ފިތުރު އީދުގައި ދަޑިމަގު އަވަށުން ރާވައިގެން ކުރިޔަށް ގެންދާ ކުޅިވަރުތަކުގެ ތެރޭގައި ހިމެނޭ މަސް ރޭސް ބްލޫ ޓީމުން ކާމިޔާބުކޮށްފިއެވެ. މިއަދު ޢީދު ނަމާދަށް ފަހު ބޭއްވުނު މަސް ރޭހުގައި5ޓީމަކުން ބައިވެރިވެފައި ވެއެވެ. މިއީ ޢީދު ކުޅިވަރުގެ ގޮތުގައި މަސް ބޭނުމުގެ ރޭހެއް ފުވައްމުލަކުގައި ބޭއްވޭ ފުރަތަމަ ފަހަރެވެ.\nމަސްރޭހުގައި ބައިވެރިވި ޓީމުތަކަކީ ރެޑް ޓީމު (ރާޑޯ ޓީމު)، ބްލޫ ޓީމު (ހުސެއިން ޓީމު)، ޕާރޕްލް ޓީމު (އިރުޓޯ ޓީމު)، ގްރޭ ޓީމު (ނަބިއްލޭ ޓީމު) އަދި ވައިޓް ޓީމު (ފެޑެރޭޝަން ޓީމު) އެވެ. މަސް ރޭހަކީ ފުވައްމުލަކުގައި އާއްމު ރޭހަކަށް ނުވަނީ ރަށުގެ ވަށއިގެން މާކަނޑު އޮވެ، ފަޅެއް ނެތުނުން ފަރުމަސް ބޭނުން އެހާ ފަސޭހަ ނުވާތީ ކަމަށް ބެލެވެއެވެ.\nމަސް ރޭހުން އެއްވަނަ ހޯދި ޓީމު ކަނޑައެޅީ އެންމެ ގިނަ މަސް ބޭނި ޓީމަށް ބަލައިގެން ކަމަށް މައުލޫމާތު ލިބިފައި ވެއެވެ.\nމިދިޔަ އަހަރު ކުރީކޮޅު އެލައިޑު އިންސުއަރެންސުން ވަނީ "ކައްޓެޅި ފޯރި" ގެ ނަމުގައި ފުވައްމުލަކަށް މަޝްހޫރު ކައްޓެޅި ބޭނުމުގެ ރޭހެއް ބާއްވާފައެވެ. މީގެ އިތުރުން 2011 ގައި ވެސް ވަނީ ކައްޓެޅި ބޭނުމުގެ ރޭހެއް ބާއްވާފައެވެ.\nކައްޓެޅި މުބާރާތި ޗެމްޕިއަންކަން "މުށިމަސް" ޓީމް ހުވާފި


Vote Karudhaahaa Gulhey Gothun Kurin Neygey Au Vaahaka Thakeh - Vaguthu\nވޯޓް ކަރުދާހާ ގުޅޭގޮތުން ކުރިން ނޭނގޭ އައު ވާހަކަތަކެއް\nއިލެކްޝަންސް ކޮމިޝަނުގެ ވަކީލެއް ކޯޓުން ނިކުމެ ވަޑައިގަންނަވަނީ - ވަގުތު އިމޭޖެސް: މުހައްމަދު ޖިމީ\nނިމިދިޔަ ރިޔާސީ އިންތިޚާބުގެ ނަތީޖާ އޮޅުވާލާފައިވާކަމަށް ބުނާ މައްސަލަ ބޮޑުވެ، އެ މައްސަލަ މިވަނީ ދިވެހިރާއްޖޭގެ ސްޕްރީމް ކޯޓަށް ހުށަހަޅައި، މައްސަލައިގެ ޝަރީއަތް ފެށިފައެވެ. މި މައްސަލައިގައިވެސް މައިގަނޑު ގޮތެއްގައި ދެކެވޭ އެއް ވާހަކައަކީ އިންތިޚާބުގައި ބޭނުންކުރެވޭ ވޯޓް ކަރުދާހާ މެދުގައި އުފައްދާފައިވާ ޝައްކުތަކެވެ.\nރިޔާސީ އިންތިޚާބުގައި ބޭނުންކުރި ވޯޓް ކަރުދާހާމެދު ކުރެވޭ ބަހުސް ފޯރިގަދަވެފައިވާ މި ދަނޑިވަޅުގައި އިލެކްޝަންސް ކޮމިޝަނުން މިވަނީ މީގެ ކުރިން ރައްޔިތުންނަށް ނޭނގޭ މުހިންމު ކަމެއް ހާމަކުރައްވާފައެވެ. މިކަން ހާމަކުރައްވާފައިވަނީ މި މައްސަލައިގެ މިއަދުގެ ޝަރީއަތުގެ މަޖިލީހުގައި ދިވެހިރާއްޖޭގެ ސްޕްރީމް ކޯޓުގައެވެ.\nރިޔާސީ އިންތިޚާބު ބާތިލު ކޮށްދިނުމަށްއެދި ރައީސް ޔާމީން ސްޕްރީމް ކޯޓަށް ހުށަހަޅުއްވާފައިވާ މައްސަލައިގައި، ވޯޓް ކަރުދާހާ ގުޅިގެން އުފައްދާފައިވާ ޝައްކުތަކާ ގުޅޭގޮތުން ވާހަކަފުޅު ދައްކަވަމުން އިލެކްޝަންސް ކޮމިޝަނުގެ ވަކީލް ހުސައިން ޝަމީމް ވިދާޅުވީ، ޔޫވީ ލައިޓް ބޭނުންކޮށްގެން ޗެކް ކުރެވޭނީ "އެންމެ ސެކިއުރިޓީ ފީޗާއެއް" ކަމަށެވެ. މިކަން އީސީން މީގެ ކުރިން ހާމަކުރައްވާފައެއް ނުވެއެވެ. ގިނަ ރައްޔިތުން ހީކޮށްގެން ތިބީ ހުރިހާ ސެކިއުރިޓީ ފީޗަރސްތައްވެސް ޔޫވީ ލައިޓުން އެނގޭނެ ކަމަށެވެ.\nމިފަހަރުގެ ރިޔާސީ އިންތިޚާބުގައި ބޭނުންކުރި ވޯޓް ކަރުދާހުން ޔޫވީ ލައިޓް ބޭނުންކޮށްގެން އެނގޭނީ އެންމެ ސެކިއުރިޓީ ފީޗާއެއްކަން އީސީއިން ހާމަކުރެއްވިއިރު، ވޯޓް ކަރުދާހުގައި3ސެކިއުރިޓީ ފީޗާރސް ހިމަނާފައިވެއެވެ. އަދި ނޮވެލްޓީއަށް ނުދީ ޤާސިމް އިބްރާހީމްގެ މަސްލަހަތު ވަރަށް ބޮޑަށް އޮންނަ "އެމް7" އަށް ބޮޑު އަގުގައި ވޯޓް ކަރުދާސް ޗާޕް ކުރަން ދީފައިވަނީވެސް ގިނަ ސެކިއިރިޓީ ފީޗާރސްތައް ހިމެނުމަށް ކަމަށް އިލެކްޝަންސް ކޮމިޝަނުން ވަނީ މީގެ ކުރިން ވިދާޅުވެފައެވެ.\nމިކަމާ ގުޅޭގޮތުން ވާހަކަފުޅު ދައްކަވަމުން ޝަމީމް ވިދާޅުވީ، ޔޫވީ ލައިޓް ބޭނުންކޮށްގެން ކޮންމެ ވޯޓް ކަރުދާސްކޮޅެއް ޗެކް ކުރުމަކީ ކުރެވޭނެ ކަމެއް ނޫން ކަމަށާއި، މީގެ ކުރިންވެސް މިފަދަ ކަމެއް ކޮށްފައި ނުވާ ކަމަށެވެ.\n"އެއްވެސް އިރެއްގައި ކުރި ކަމެއް ނޫން ކޮންމެ ވޯޓް ކަރުދާސްކޮޅެއް ޔޫވީ ލައިޓަށް ދިއްކޮށްގެން ޞައްޚަކަން ކަށަވަރު ކުރުމަކީ، އެއީ އަމަލީގޮތުން ކުރެވޭނެ ކަމެއްވެސް ނޫން" ޝަމީމް ސްޕްރީމް ކޯޓުގެ އަޑުއެހުމުގައި މިއަދު ވިދާޅުވިއެވެ.\nމިކަމާ ގުޅޭގޮތުން އިތުރަށް ޝަމީމް ވިދާޅުވީ، ޔޫވީ ލައިޓުން ވޯޓް ކަރުދާހުގެ ޞައްޚަކަން ކަށަވަރު ނުކުރާކަމުގެ ޝަކުވާ އިލެކްޝަންސް ކޮމްޕްލެއިންޓްސް ބިއުރޯއަށް ހުށަހެޅިފައިވާ ކަމަށެވެ. ނަމަވެސް ޞައްޚަ ނޫން ވޯޓް ކަރުދާހެއް ބޭނުންކުރިކަމުގެ ޝަކުވާ ހުށަހެޅިފައި ނުވާކަމަށް އޭނާ ވިދާޅުވިއެވެ.\nއިލެކްޝަންސް ކޮމިޝަނުން މިހެން ވިދާޅުވެފައިވަނީ، މިފަހަރުގެ އިންތިޚާބުގައި ވޯޓް ގުނާނީ ކޮންމެ ކަރުދާސްކޮޅެއްގެ ޞައްޚަކަން ކަށަވަރު ކުރުމަށްފަހުކަމަށް އިލެކްޝަންސް ކޮމިޝަނުގެ ރައީސް މީޑިއާގައި ވިދާޅުވުމަށްފަހު، ރިޔާސީ އިންތިޚާބުގެ ވޯޓުލާ ހުރިހާ މަރުކަޒަކަށް ޔޫވީ ލައިޓް ފޮނުވި ނަމަވެސް، ގިނަ މަރުކަޒުތަކުގައި އެކަން ކޮށްފައި ނުވާކަމަށްބުނެ ރައީސް ޔާމީން ފާހަގަކޮށްފައިވާ ނުކުތާއާ ގުޅިގެންނެވެ.\nރައީސް ޔާމީންގެ ފަރާތްޕުޅުން ސްޕްރީމް ކޯޓުގައި ވަކާލާތު ކުރައްވާ ވަކީލުން ވިދާޅުވެފައިވަނީ، މިގޮތަށް އަމަލުކޮށްފައިވަނީ ނުބައި ނިޔަތެއް އޮވެގެން ކަމަށް ބަލާނެ ފުރުޞަތު އެބައޮތް ކަމަށާއި، ރިޔާސީ އިންތިޚާބުގެ ނަތީޖާ އޮޅުވާލާފައިވަނީ ވަރަށް ބޮޑަށް ރޭވިގެން ކަމަށެވެ. އެގޮތުން އިންތިޚާބަށް ތައްޔާރުވާން ކުރި މަސައްކަތްތަކުން ފެށިގެން ހުރިހާ ކަމެއްވެސް ރާވާފައިވަނީ އިންތިޚާބު އޮޅުވާލެވޭގޮތަށް ކަމަށް ރައީސް ޔާމީންގެ ވަކީލުން މިއަދުވެސް ތަކުރާރުކޮށް ވިދާޅުވިއެވެ.\nރިޔާސީ އިންތިޚާބާ ގުޅިގެން ރައީސް ޔާމީން ސްޕްރީމް ކޯޓަށް ހުށަހަޅުއްވާފައިވާ މައްސަލައިގައި މައިގަނޑު ގޮތެއްގައި ފާހަގަކޮށްފައިވަނީ ރިޔާސީ އިންތިޚާބުގެ ވޯޓުލުމަށް ބޭނުންކޮށްފައިވާ ވޯޓް ކަރުދާސް ޕްރިންޓް ކުރުމާއި ގުޅުންހުރި މައްސަލަތަކާއި، ވޯޓްލާ މަރުކަޒަށް ވެއްދުން މަނާތަކެތި ވެއްދި މައްސަލަތަކުގެ އިތުރުން ވޯޓް ކަރުދާހުގެ ސެކިއުރިޓީގެ ކަންކަމާ ގުޅުންހުރި މައްސަލަތަކެވެ. އަދި މީގެ އިތުރުން ދެލި ގަލަންތަކެއް އަދި ލިޔެވޭ އަނގޮޓިތަކެއް ބޭނުންކުރި މައްސަލަވެސް ފާހަގަކޮށްފައިވެއެވެ.\nމި މައްސަލައިގެ ފަހު އަޑުއެހުން މާދަމާ ހެނދުނު 10:00 ގައި ސްޕްރީމް ކޯޓުގައި ތާވަލް ކޮށްފައިވާއިރު، އިޖުރާއީ ގޮތުން ރައީސް ޔާމީން ހުށަހެޅުއްވި ކަންތައްތަކާމެދު މާދަމާގެ އަޑުއެހުމުގައި ގޮތެއް ނިންމަވާނެއެވެ.\nއޮކްޓޯބަރ 15, 2018 19:13\nއެކަން ކުރަން ރައީސް ޔާމީން އަމިއްލަ ފުޅަށް ކުދިން ހޮއްވަވާފައި އޮފިޝަލުންެ ގޮތުގައި ފޮނުވީ. ދެން އެކުދިންގެ ގާތު ބޮޑު މީހާ ކުރާށޭބުނެފަ އޮތް ކަމެއް ނުކުރީމާ ކޮބާ އަހަރެމެންގެ މައްސަލަ؟\nއޮކްޓޯބަރ 16, 2018 08:48\nކަލޯ ނޭގޭވާހަކަ ނުދައްކާ، މަވެސް ނޭގޭތީ އެއްޗެކޭ ނުކިޔާމިހުރީ، އެކަމަކު އެގޭ އެއްކަމެއްގެ ވާހަކަ ބުނެލާނަން، އެއީ މި އިންތިޙާބު އިންސާފުވެރި ނޫންކަމަށް ޙަސަން ލާޠީފުއޭ ކިޔާގޮލަޔަކު ބުނިއަޑު މަގޭ ކަންފަތުން އަޑުއެހިން، އެހެންވީމަ ދޮގުހަދަނީ ކޮންބައެއްކަން އެބަޖެހޭދޯ ބަލަން، ދެންކަލޭ މި ކޮމެންޓް ކިޔާފަ ނުހިފެއްޓިނގެން ގަޔަށް ގުއިރޭނީނުން، ކެތްތެރިކަމެއް ހުންނަންޖެހޭނެ، މިހެންބުނާ އިރުވެސް މަށަށް އެބައެގޭ ރީދޫހުމަކީ ނުރައްކާތެރި ބައްޔެއްކަން\nއޮކްޓޯބަރ 15, 2018 19:25\nތިޔަބުނާ އަގުޓި ތައްގެނާ މީހާ ކީއްވެބާ ނަތީއްޖާ އިއުލާނު ކުރި ދުވަހު އެވާހަކަ ނުބުނީ؟\nއޮކްޓޯބަރ 15, 2018 19:36\nކޮނުނު ކޮނުނުހެން ފަސް ގިނަވޭ. ޔޫވީ ލައިޓް ގެނައީ ކީއްކުރަން؟ ކަރުދާހުގައި ފީޗާސް ތަށް ލަނީ ކީއްކުރަން؟ ކަށަވަރު ކުރަން ދޯ. އެހެން ވިއްޔާ ބޮޑު ހަރަދު ކޮށް އިންތިޒާމް ހަމަޖައްސާފައި އެކަން ދޯދިޔާކޮށް ދުއްވާލުމަކީ ޒިންމާއިން ރެކި ނުގަނެވޭނެ ކަމެއް ކަން ޔަގީން..\nއޮކްޓޯބަރ 15, 2018 19:53\nކޮބާ ޝަރީފް ހީވެއްޖެތަ މާމޮޅު ވަކީލެއްކަމަށް ހަދައިގެން ފޮނުވި ސަމީމުގެ ފަރާތުން ރީތި ލަޑެއް ލިބިއްޖެއެއްނު ވވ ސިއްރުން ފޭހުނު އިލޮށި އައިސް އަމިއްލަ ލޮލަށް ތިހެރުނީ ދެން އަވަށް ފިލާ\nއޮކްޓޯބަރ 15, 2018 20:27\nޕަކާސް.......... ވަަރަށް މޮޅު ވަކީލަކު ސްޕްރީމް ކޯޓަށް ފޮނުވާ ބައިކޮޅަށް ލަނޑުގޯނެޏެއް ޖަހައިފި.\nވޯޓު ކަރުދާހުގައި ސެކިއުރިޓީ3ފީޗަރސް ހުރިއިރު ޔޫވީ ލައިޓް ބޭނުންކޮށްގެން ދެނެގަނެވެނީ އެންމެ ފީޗަރސް އެއް! އެއީ ވޯޓް ކަރުދާސް ޞައްޙަކަން މީހުންނަށް ދެއްކުމަށް ބޭނުންކުރި ފީޗަރސް. އަނެއް ދެ ފީޗަރސް އަކީ މަކަރުހެދުމުގެ ގޮތުން ބޭނުންކުރި ފީޗާރސްތަކެއް!.......... އަވަހަށް ތި ވޯޓު ކަރުދާސްތައް ދިރާސާކޮށް ތަޙްޤީޤުކުރޭ!\nއޮކްޓޯބަރ 15, 2018 21:00\nސްޕްރީމް ކޯޓުގެ ވޯޓް ކަރުދާސް ބަހައްޓާފައިވާ ރޫމް އަކީ އެއީ ފައިސާލާފައި ހުންނަ ތިޖޫރީ އެއް ފަދަ ތަނެކޭ އެފަދަ ތަނަކަށް ގިނަ އަދަދެއްގެ އިލެކްޝަންސް ކަމިޝަންގެ މުވައްޒަފުން ވަދެގެން ނުވާނެއޭ ގިނަވެގެން3މީހުންނަށް ވަދެވެން ޖެހޭނީ3މީހުންނަށް2ލައްކަ ގަނޑު ވޯޓ ކަރުދާސް 10 ދުވަސް ތެރޭގައި ރީއްޗަށް އެވޯޓް ކަރުދާސް ތައް އަޅަން ޖެހޭ ސިޓީ އުރަ ތަކަށް އަރާ ބަންދުކުރެވޭނެއޭ އެކަން ކުރަން ޖެހޭނީ ފުލުހުންގެ ބެލުމުގެ ދަށުން 197 މީހުން އެތަނަށް ވަންނަމަ އެއިންތިޚާބު ގައި ވަގު ވޯޓް ލާފައި ހުންނާނެ ކަމާއި މެދު ޝައްކު ނުކުރަން މަމެން އިންތިޚާބު ބާތިލް ޓިމްބަރ ޓިމްބަރ ޓިމްބަރ...\nސުޕުރީމް މެން ބޭނުންހާގޮތަށް ކަންތައްނިންމައިގެން ތިބޭކަށް އަހަރުމެން ފުރުަސަތެއްނުދޭނަން ކަލޭމެނަށް އެގޭނެ އިންޑިޔާ ޔާ އެމެރިކާ އޮތީތައްޔާތައް މިހާރު ސައުދީވެސް....\nއޮކްޓޯބަރ 15, 2018 21:06\nގަމާރޭ ދޯ.. ދިވެހި ފައިސާގައި ހުންނަ ސެކިއުރިޓީ ފީޗާސްތަކުންވެސް ބައެއް ފެންނަނީނީ ޔޫވީ ލައިޓުން. ދެން އެހެން ގޮތްގޮތުން ދެނެގަންނަ ސެކިއުރިޓީ ފީޗާސްވެސް ހުންނާނެ. ހަމަ ލޮލުން ބަލާލެވޭ ފީޗާސްވެސް ހުންނާނެ.\nއޮކްޓޯބަރ 16, 2018 01:22\nއޮކްޓޯބަރ 16, 2018 11:30\nދެންހުރި ފިޔުޗާސްތައް ކަށަވަރު ކުރާނީ ކިހިނެތްކަން ބުނެނުދެވުނީ ކީއްވެ؟\nއޮކްޓޯބަރ 15, 2018 21:10\nހުޅުމާލޭގަ ބެހެއްޓިފަހުރި ފޮއްޓަކަށް ފޭކް3ކަރުދާސް ލާފަ އޮތް މީ ޔަޤީން ކަމެއް!\nއޮކްޓޯބަރ 15, 2018 21:34\nގާނޫންތަކާ ގަވާއިދުތަކާ ޚިލާފް ކަންކަން އެއްވެސްފަރާތަކުންކޮށފަވާނަމަ އިންތިހާބް ސައްހަވާނެކަމުގަ ނުދެކެން. ވަކިޕާޓީއެއް ވަކިމުއައްސަސާއެއް އިސްތިސްނާ ނުކޮށް މިދެންނެވީ.\nކޮންމެފަރާތަކުންވިޔަސް ގާނޫންތަކާއިގަވާއިދު ތަކާޚިލާފް އެއްވެސްކަމެއް އިންތިހާބާއި ގުޅުވާގެހިންގާފަ ވާނަމަ އެއީކުށެއް. ކުށްކޮށްފާވަނީ ކޮންމެފަރާތަކުން ކަމައްވީނަމަވެސް ކުށްސާބިތުކޮށް އެކުށެއްކުރިފާރާތަކާމެދު ގާނޫންތަކާގަވާއިދު ތަންދޭ އެންމެހަރުކަށިއަދަބެއްދޭންޖެހޭނެ. އަދި ކުށްކުރީ ކޮންމެފަރާޔަކުންކަމުގައިވީނަމަވެސް އިންތިހާބު ސައްހައިންތިހާބަކަށްވާނޭ ކަމއް ގަބޫލެއްނުކުރަން. އެހެންވެއްޖެނަމަ އިންތިހާބް ޖެހޭނީ އަލުންބާއްވަންކަމުގަދެކެން\nއިންތިހާބުގައި ވާދަކުރި ދެޕާޓީންވެސް އިންތިހާބާ ބެހޮގެ ތުން ބުނެފައިވާނީ އިންތިހާބްަަް ސައްހަނޫންކަމަށާއި އިންސާފްވެރިނޫންކަމގަ. ވީމާޖެހޭނީ އަލުން ބާއަވަންކިގަ ދެކެން\nއޮކްޓޯބަރ 15, 2018 21:37\nމިސަރުކާރު މޮޔަވީތަށް ނޫނީ ޖަޅުގެ ކުޑަގޮޅި ފެންނަނީތޯ\nއޮކްޓޯބަރ 15, 2018 21:39\nރިޔާސީ އިންތިޚާބުގައި ވޯޓް ކަރުދާސް ތައް ސެކިއުރިޓީ ފީޗަރ ހިމެނުމަށް ފަހު ބޮޑު އަގުގައި އެޗާޕް ކުރަނީ އެވޯޓް ގުނާއިރު ޔޫވީ ލައިޓް ބޭނުން ކޮށްގެން5މީހުންނަށް ދައްކައިގެން ތިބެ އެވޯޓް ކަރުދާސް އެއީ ސައްހަ އެއްޗެއް ކަމުގައި ހަދަން އެވެ. އެއީ2ލައްކަ ގަނޑު ވޯޓް އިން 10 ގަނޑު ވޯޓް ޗެކްކުރަން އެކަނި ކުރާ ޚަރަދެއް ނޫން ޓެކްސް ޕޭޔަރ މަނީން. ހުރިހާ ވޯޓް ކަރުދާސް ތައް ޔޫވީ ލައިޓް ބޭނުން ކޮށްގެން ޗެކް ކުރުމުން އިންތިޚާބުގެ ސައްހަ ކަން ކަށަވަރުވާނީ..\nއޮކްޓޯބަރ 15, 2018 21:40\nކިހާ ކަޅުފައިސާއެއް ތޯ މިސަރުކާރުން ތިސޮރައް ދެއްވީ\nއޮކްޓޯބަރ 15, 2018 21:46\nހުރިހާވެސް ގޯހަކީ ޕޕމ ގެ ކެމްޕޭން ދޯދިޔާވުން. ވޯޓު ނުލިބޭ ތަންތަނަސް ފޯކަސްކޮށް ކުދި ރަށްތައް ދޫކޮށްލުން. މޑމ ކައިރިއަށް ޕޕމ ކުލަޖްހިގެން މޑޕ ކުދިންތައްގޮސް ގޮތް ދައްކާލުމުން އެމީހުން ކައިރިކުރިކަން. އަންހެނެއްގެ މޭސްތިރިކަން ކަމަކު ނުދެދޭ\nހައުސިން މިނިސްޓްރީ އިން ގެދޮރުގެ ކަންކަން ކުރާ ދޯދިޔާ ތާކުންތާކުނުޖެހޭ ގޮތާ އެކަކަށް3ފްލެޓް ދިނުމާއި މުސްކުޅިވެފަ އަމިއްލަ ގެދޮރު ހުރި ދަރިން ތިބިމީހުނަށް ދަރިންނަށް ޕޮއިންޓް ދިނުންފަދަ ފަރުވާކުޑަ އަމަލުތަކުން ެައްޔިތުން މިހާރުތިބީ ވ ބޮޑަށް މާޔޫސްވެފަ\nއޮކްޓޯބަރ 15, 2018 22:09\nކޮނުނުކޮނުހެން ފަސްގިނަވާނެކަން ހަނދާންކުރާތި!\nއޮކްޓޯބަރ 15, 2018 22:45\nއާ ތީވަރަށް ވަރަށް ރަގަޅު ވާހަކައެއް.\nދެން ކީކުރަން ޗެކްނުކުރެވޭ އެއްޗެއް އަގު ބޮޑުކޮށް ޗާޕްކުރީ\nހަމަގައިމުވެސް އަހަރެމެން ތިބި ވޯޓްފޮށީގެ ހުރިހާކަރުދާސްވެސް ޔޫވީލައިޓުން ބެލި.\nއޮކްޓޯބަރ 15, 2018 23:20\nތިވެސް ޔާމީނު ވޯޓް އޮޅުވާލަން ކޮއްފަހުރި ކަންތައްތައް..އަތަށްގޮވީމަ އަވަހަށް ރޮއިގަނެފަ ސ.ކޯޓަށް އެދިޔައީ..\nއޮކްޓޯބަރ 16, 2018 00:11\nޝަމީމުވެސް ހާދަ މޮޔައޭދޯ؟ ބަލަ ސައްހަ ނޫން ވޯޓު ކަރުދާސް ބޭނުންކުރިކަން ކާކަށްތަ އެނގޭނީ. އެންމެންވެސް ފާހަގަ ޖަހާފައި ވައްޓާލަނީ ފޮށްޓަކަށް ނޫންތަ؟ އެހެންވީމާ، ޔަގީންކުރެވޭނީ ޔޫވީ ލައިޓަށް ލީމައެއްނު. ޔޫވީ ލައިޓަށް ލާނެކަމަށް އިއުލާންކުރީ އީސީ އިން. ޕީޕީއެމްއަކުން ނޫން. ދެން ޔޫވީ ލައިޓަށް ނުލެވެންޏާ ކޮންމެހެން އިއުލާން ނުކުރިނަމަ މާތާހިރު ވީހެއްނު.\nއޮކްޓޯބަރ 16, 2018 00:28\nސުބްޙާނަﷲ. މިހިރީ ދެން ދުވާލުގެ އަލިކަމުގައި ވަށްކަން ކުރުން ނޫންތޯ.\nއޮކްޓޯބަރ 16, 2018 05:21\nޔޫވީ ލައިޓް ހުރިހާ މަރުކަޒުތަކަކަށް ނުފޮނުވާ އެއީ ކީއްވެ؟\nއޮކްޓޯބަރ 16, 2018 08:15\n"އެއްވެސް އިރެއްގައި ކުރި ކަމެއް ނޫން ކޮންމެ ވޯޓް ކަރުދާސްކޮޅެއް ޔޫވީ ލައިޓަށް ދިއްކޮށްގެން ޞައްޚަކަން ކަށަވަރު ކުރުމަކީ، އެއީ އަމަލީގޮތުން ކުރެވޭނެ ކަމެއްވެސް ނޫން" މިހުރިހާ ކަމަކަށްވެސް ދުރާލާ ވިސްނާފަ އެބަހުއްޓެއްނު ވަގުން ވައްކަން ރޭވިއިރު. ނޫނޭ ވާ މޮޅު ވަގުންތަކެއް.\nއޮކްޓޯބަރ 16, 2018 09:01\nޝަރީފު އެމަގާމުގައި ހުރެގެން ކެމްޕެއިން ކުރަމުން އަދި ފޯކަލް ޕޮއިންޓުންނާއި އޮފިޝަލުންގެ ތެެރެއިން ގިނަމީހުންނަށް ނެގީ ސީދާ ކެމްޕެއިން ހިންގާ މީހުން އެކަން އެގޮތަށް ނުކުރުމަށް ބުނީމާވެސް އަޅާނުލީ މިއަދު މިއޮތީ މީތި މިހެންވެފަ\nއޮކްޓޯބަރ 16, 2018 09:19\nކޮން އަގޮޓިއެއްގެ ވާހަކަ.އަގޮޓި ކިތެއްރަށުން ފެނިގެންމިއުޅެނީ؟އަގޮޓީގެ ވާހަކަ ދެއްކީވެސް އެންމެ ރަށަކުން.ގއ.ކޮލަމާފުށިން.އެއީވެސް ޕީޕީއެމްގެއެކްޓިވިސްޓް ޝުއާއުﷲ ސައީދު ބުނެގެން ވޯޓްލި މަރުކަޒުގަ އިން ޕީޕީއެމް ކުއްޖަކު ކުރިކަމެއްކަމަށް އަޑު ފެތުރުނު.ވޯޓްލީ މަރުކަޒުގަ ތިބީ މުޅިންވެސް ޕީޕީއެމް ކުދިން.ކިޔު ނަމްބަރ ދޫކުރުމުން ފެށިގެންގޮސް ވޯޓް ކަރުދާސް ފޮއްޓަށް އެޅުމާ ހަމަޔަށްވެސް.ދެން ކޮން އަނގޮޓިޔެކޭ މުންޖެކޭ ކިޔާކަށް.\nއޮކްޓޯބަރ 16, 2018 09:30\nގިނަގިނައިން ކޮނުނުވަރަކައް ތިކަހަލަކިތައްމެކަމެއް ފެއްނާނެކަމުގެ ހެކި ތިފެއްނަނީ\nޔޫވީލައިޓްއިން ހުރިހާ ކަރުދާސްވެސް ޗެކްކުރެވެންވާނެ ސުވާލުއުފެދިއްޖެނަމަ!! ދާއިމީނަތީޖާ އިއުލާންކުރަންއޮންނަނީ ހަތްދުވަސްލިބިފަ، ކޮންމެހެން ތެޅިގަނެގެން ކޮށްނިންމާލާކަށްނުޖެހޭ؟؟؟